-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 ลักษณะผลิตภัณฑ์และบริการ

บริษัท ทรู คอร์ปอเรชั่น จำกัด (มหาชน) (หรือ “กลุ่มทรู” “กลุ่มบริษัท” หรือ “บริษัทฯ”) เป็น
ผู้ให้บริการสื่อสารครบวงจรหนึ่งเดียวของประเทศไทย และเป็นผู้นำคอนเวอร์เจนซ์ไลฟ์สไตล์
ซึ่งเชื่อมโยงทุกบริการ พร้อมพัฒนาโซลูชั่น ตอบสนองทุกไลฟ์สไตล์ตรงใจลูกค้าได้อย่างแท้จริง
โดยให้บริการด้านเสียง (โทรศัพท์พื้นฐานและโทรศัพท์เคลื่อนที่) บริการโทรทัศน์แบบบอกรับสมาชิก
บริการด้านข้อมูล คอนเทนต์ และบริการดิจิตอลคอมเมิร์ซต่างๆ ในทุกรูปแบบการสื่อสาร
โดยประสานประโยชน์จากโครงข่าย บริการ และคอนเทนต์
ของกลุ่ม ซึ่งเป็นพื้นฐานทำให้ธุรกิจเติบโตต่อไปในอนาคต

ยุทธศาสตร์การเป็นผู้นำคอนเวอร์เจนซ์ไลฟ์สไตล์ ทำให้กลุ่มทรูมีเอกลักษณ์ความโดดเด่น
ด้วยการผสานบริการสื่อสารครบวงจรในกลุ่มเข้ากับคอนเทนต์ที่เน้นความหลากหลาย
ทำให้กลุ่มทรูแตกต่างจากผู้ให้บริการรายอื่นๆ
โดยช่วยเพิ่มยอดผู้ใช้บริการและสร้างความผูกพันกับบริการต่างๆ ของกลุ่มทรู
อีกทั้งยังทำให้สามารถใช้ประโยชน์จากศักยภาพของบริการได้อย่างเต็มที่ นอกจากนี้
ยุทธศาสตร์คอนเวอร์เจนซ์ยังช่วยเพิ่มมูลค่า
และมอบคุณประโยชน์แก่ลูกค้าทั้งในระยะกลางและระยะยาว

กลุ่มทรูได้มีการแบ่งกลุ่มธุรกิจหลักออกเป็น 4 กลุ่ม ซึ่งประกอบด้วย

-   ธุรกิจออนไลน์ ภายใต้ชื่อ ทรูออนไลน์ ซึ่งประกอบด้วย
    บริการโทรศัพท์พื้นฐานและบริการเสริมต่างๆ บริการโครงข่ายข้อมูล บริการอินเทอร์เน็ต
    และบริการอินเทอร์เน็ตความเร็วสูง หรือ บริการบรอดแบนด์สำหรับลูกค้าทั่วไป
    บริการอินเตอร์เน็ตไร้สาย (WiFi) และบริการ WE PCT
    (บริการโทรศัพท์พื้นฐานใช้นอกสถานที่) รวมทั้งธุรกิจเครือข่ายร้านกาแฟ ทรู คอฟฟี่

-   ธุรกิจโทรศัพท์เคลื่อนที่ ภายใต้ กลุ่มทรู โมบาย ซึ่งประกอบด้วย ทรูมูฟ ทรูมูฟ เอช และ ฮัทช์

-   ธุรกิจโทรทัศน์แบบบอกรับสมาชิก ภายใต้ชื่อ ทรูวิชั่นส์

-   ธุรกิจคอนเวอร์เจนซ์และอื่นๆ ซึ่งประกอบด้วย
    ธุรกิจค้าปลีกสำหรับแพ็กเกจที่รวมผลิตภัณฑ์ภายในกลุ่มทรูเข้าด้วยกัน
    บริการดิจิตอลคอมเมิร์ซภายใต้ทรูมันนี่ และบริการดิจิตอลคอนเทนต์ภายใต้ทรูไลฟ์

ทั้งนี้ สำหรับรายงานด้านการเงิน ผลการดำเนินงานของธุรกิจคอนเวอร์เจนซ์และอื่นๆ
จะถูกรวมอยู่ในกลุ่มธุรกิจของทรูออนไลน์

ตารางด้านล่างแสดงองค์ประกอบรายได้จากการให้บริการของกลุ่มทรูและกำไรจากการดำเนินงานที่เป็นเงินสด
(EBITDA)

+-----------------+-----+-----+-----+-----+-----+-----+-----+-----+
| รายได้จากก       | 2   | ร้อ  | 2   | ร้อ  | 2   | ร้อ  | 2   | ร้อ  |
| ารให้บริการ^(1/): | 551 | ยละ | 552 | ยละ | 553 | ยละ | 554 | ยละ |
|                 |     |     |     |     |     |     |     |     |
| หน่วย:ล้านบาท     |     |     |     |     |     |     |     |     |
+-----------------+-----+-----+-----+-----+-----+-----+-----+-----+
| ทรูออนไลน์        | 20, | 40  | 21, | 40  | 21, | 40  | 21, | 38  |
|                 | 996 |     | 245 |     | 267 |     | 433 |     |
+-----------------+-----+-----+-----+-----+-----+-----+-----+-----+
| กลุ่มทรู โมบาย     | 21, | 42  | 22, | 42  | 22, | 42  | 26, | 46  |
|                 | 652 |     | 055 |     | 076 |     | 252 |     |
| (ไม่รวมค่า IC     |     |     |     |     |     |     |     |     |
| แ               |     |     |     |     |     |     |     |     |
| ละค่าเช่าโครงข่าย) |     |     |     |     |     |     |     |     |
+-----------------+-----+-----+-----+-----+-----+-----+-----+-----+
| ทรูวิชั่นส์          | 9,  | 18  | 9,  | 18  | 9,  | 18  | 9,  | 16  |
|                 | 273 |     | 305 |     | 305 |     | 256 |     |
+-----------------+-----+-----+-----+-----+-----+-----+-----+-----+
| รวม             | 51, | 100 | 52, | 100 | 52, | 100 | 56, | 100 |
|                 | 921 |     | 605 |     | 649 |     | 941 |     |
+-----------------+-----+-----+-----+-----+-----+-----+-----+-----+
| กำไ             | 2   | ร้อ  | 2   | ร้อ  | 2   | ร้อ  | 2   | ร้อ  |
| รจากการดำเนินงาน | 551 | ยละ | 552 | ยละ | 553 | ยละ | 554 | ยละ |
|                 |     |     |     |     |     |     |     |     |
| ที่เป็นเงินสด       |     |     |     |     |     |     |     |     |
| (EBITDA)^(2/):  |     |     |     |     |     |     |     |     |
|                 |     |     |     |     |     |     |     |     |
| หน่วย: ล้านบาท    |     |     |     |     |     |     |     |     |
+-----------------+-----+-----+-----+-----+-----+-----+-----+-----+
| ทรูออนไลน์        | 10, | 55  | 9,  | 50  | 9,  | 53  | 9,  | 58  |
|                 | 195 |     | 804 |     | 751 |     | 973 |     |
+-----------------+-----+-----+-----+-----+-----+-----+-----+-----+
| กลุ่มทรู โมบาย     | 5,  | 31  | 7,  | 37  | 6,  | 34  | 4,  | 29  |
|                 | 691 |     | 226 |     | 233 |     | 974 |     |
+-----------------+-----+-----+-----+-----+-----+-----+-----+-----+
| ทรูวิชั่นส์          | 2,  | 14  | 2,  | 13  | 2,  | 13  | 2,  | 13  |
|                 | 666 |     | 622 |     | 322 |     | 236 |     |
+-----------------+-----+-----+-----+-----+-----+-----+-----+-----+
| รายการระหว่างกัน  | (   | -   | (   | -   | 87  | -   | (   | -   |
|                 | 37) |     | 70) |     |     |     | 80) |     |
+-----------------+-----+-----+-----+-----+-----+-----+-----+-----+
| รวม             | 18, | 100 | 19, | 100 | 18, | 100 | 17, | 100 |
|                 | 515 |     | 582 |     | 392 |     | 104 |     |
+-----------------+-----+-----+-----+-----+-----+-----+-----+-----+

หมายเหตุ: ^(1/) หลังหักรายการระหว่างกัน; ^(2/) ก่อนหักรายการระหว่างกัน

(1) ทรูออนไลน์

ทรูออนไลน์ ประกอบด้วย บริการโทรศัพท์พื้นฐาน และบริการเสริมต่างๆ เช่น
บริการโทรศัพท์สาธารณะ และบริการ WE PCT นอกจากนี้ ยังรวมถึงบริการบรอดแบนด์
อินเทอร์เน็ต บริการโครงข่ายข้อมูล บริการอินเทอร์เน็ตและดาต้าเกตเวย์
รวมทั้งบริการโทรศัพท์ทางไกลระหว่างประเทศ ซึ่งได้มีการโอนย้ายไปอยู่ในกลุ่มทรู
โมบายตั้งแต่ต้นปี 2554 ทั้งนี้ ธุรกิจบรอดแบนด์ อินเทอร์เน็ตเติบโตอย่างรวดเร็ว
และเป็นปัจจัยที่ช่วยรักษาระดับรายได้โดยรวมของกลุ่มธุรกิจทรูออนไลน์

  i) บริการโทรศัพท์พื้นฐาน โทรศัพท์พื้นฐานใช้นอกสถานที่ (WE PCT) และโทรศัพท์สาธารณะ

ทรูออนไลน์เป็นผู้ให้บริการโทรศัพท์พื้นฐานรายใหญ่ที่สุดในเขตกรุงเทพมหานครและปริมณฑล
โดยสามารถให้บริการโทรศัพท์พื้นฐานจำนวนทั้งสิ้น 2.6 ล้านเลขหมาย
และมีเลขหมายที่ให้บริการอยู่ทั้งสิ้นประมาณ 1.8 ล้านเลขหมาย

บริษัทฯ ให้บริการโทรศัพท์พื้นฐานใช้นอกสถานที่ WE PCT ผ่านบริษัท เอเซีย ไวร์เลส
คอมมิวนิเคชั่น จำกัด (“AWC”) ซึ่งเป็นบริษัทย่อย (บริษัทฯ ถือหุ้นในสัดส่วนร้อยละ 100.0)
โดยได้เปิดให้บริการอย่างเป็นทางการ เมื่อเดือนพฤศจิกายน 2542
ซึ่งถือเป็นบริการเสริมของบริการโทรศัพท์พื้นฐาน

บริการ WE PCT เป็นบริการที่ทำให้ผู้ใช้บริการสามารถพกพาโทรศัพท์บ้านไปใช้นอกบ้านได้
โดยใช้หมายเลขเดียวกับโทรศัพท์บ้าน และสามารถใช้ได้ถึง 9 เครื่องต่อโทรศัพท์พื้นฐาน 1
เลขหมาย โดย WE PCT แต่ละเครื่องจะมีหมายเลขประจำเครื่องของตนเอง

ในเดือนสิงหาคม 2534 บริษัทฯ
ได้ทำสัญญาร่วมการงานและร่วมลงทุนขยายบริการโทรศัพท์ระหว่างบริษัทฯ
กับองค์การโทรศัพท์แห่งประเทศไทย (“สัญญาร่วมการงานฯ”) ซึ่งภายหลังเปลี่ยนชื่อเป็น บริษัท
ทีโอที จำกัด (มหาชน) โดยให้บริษัทฯ เป็นผู้ดำเนินการลงทุน จัดหา และติดตั้งควบคุม
ตลอดจนซ่อมบำรุงและรักษาอุปกรณ์ในระบบสำหรับการขยายบริการโทรศัพท์จำนวน 2 ล้านเลขหมาย
ในเขตกรุงเทพมหานครและปริมณฑล เป็นระยะเวลา 25 ปี สิ้นสุดปี 2560
ต่อมาได้รับสิทธิให้ขยายบริการโทรศัพท์อีกจำนวน 6 แสนเลขหมาย บริษัทฯ
ได้โอนทรัพย์สินที่เป็นโครงข่ายทั้งหมดให้แก่ทีโอที โดย ทีโอที
เป็นผู้จัดเก็บรายได้จากลูกค้าในโครงข่ายทั้งหมด และชำระให้บริษัทฯ
ตามสัดส่วนที่ระบุไว้ในสัญญาร่วมการงาน คือในอัตราร้อยละ 84.0
สำหรับบริการโทรศัพท์พื้นฐานในส่วน 2 ล้านเลขหมายแรก และอัตราร้อยละ 79.0 สำหรับในส่วน
6 แสนเลขหมายที่ได้รับการจัดสรรเพิ่มเติมในภายหลัง ในส่วนของบริการเสริมต่างๆ ที่บริษัทฯ
ได้ให้บริการอยู่ บริษัทฯ ได้รับส่วนแบ่งรายได้ในอัตราร้อยละ 82.0
ของรายได้จากบริการเสริมนั้นๆ ยกเว้นบริการโทรศัพท์สาธารณะ ซึ่งบริษัทฯ
ได้รับส่วนแบ่งรายได้ในอัตราร้อยละ 76.5

สำหรับบริการ WE PCT นั้น รายได้ทั้งหมดจะถูกจัดเก็บโดยทีโอที และ ทีโอที
จะแบ่งรายได้ที่จัดเก็บก่อนหักค่าใช้จ่ายให้บริษัทฯ ในอัตราร้อยละ 82.0 และเนื่องจากบริษัทฯ
ได้มอบหมายให้ AWC ซึ่งเป็นบริษัทย่อยของบริษัทฯ ดำเนินการให้บริการ PCT แก่ลูกค้า ดังนั้น
บริษัทฯ จึงต้องแบ่งรายได้ที่ได้รับมาจาก ทีโอที ในอัตราประมาณร้อยละ 70.0 ให้กับ AWC
นอกจากนั้น ทีโอที ก็สามารถให้บริการ PCT แก่ผู้ที่ใช้หมายเลขโทรศัพท์ของ ทีโอที
ได้โดยผ่านโครงข่าย PCT ของบริษัทฯ ดังนั้น ทีโอที จึงต้องแบ่งรายได้ส่วนหนึ่งที่ ทีโอที
ได้รับจากผู้ใช้บริการ PCT จากหมายเลขโทรศัพท์ของ ทีโอที ให้แก่บริษัทฯ
เพื่อเป็นเสมือนค่าเช่าโครงข่าย โดยในส่วนนี้ ทีโอที จะต้องแบ่งรายได้ประมาณร้อยละ 80.0
ให้แก่บริษัทฯ

  บริการเสริม

นอกเหนือจากโทรศัพท์พื้นฐาน บริษัทฯ ได้พัฒนาบริการเสริมต่างๆ
เพื่อตอบสนองความต้องการของลูกค้า ซึ่งประกอบด้วย

-   บริการโทรศัพท์สาธารณะ บริษัทฯ ได้รับอนุญาตจาก ทีโอที
    เพื่อให้บริการโทรศัพท์สาธารณะในเขตกรุงเทพมหานครและปริมณฑลจำนวนทั้งสิ้น 26,000 ตู้

-   บริการรับฝากข้อความอัตโนมัติ (Voice Mailbox) บริการรับสายเรียกซ้อน (Call
    Waiting) บริการสนทนา 3 สาย (Conference Call) บริการโอนเลขหมาย (Call
    Forwarding)
    บริการเลขหมายด่วน (Hot Line) บริการย่อเลขหมาย (Abbreviated Dialing)
    บริการโทรซ้ำอัตโนมัติ (Automatic Call Repetition) และ บริการจำกัดการโทรออก
    (Outgoing Call Barring)

-   บริการแสดงหมายเลขเรียกเข้า (Caller ID)

นอกจากนี้ บริษัทฯ ยังได้ให้บริการเสริมอื่นๆ แก่ลูกค้าธุรกิจ
ซึ่งมีความต้องการใช้เลขหมายเป็นจำนวนมาก และต้องการใช้บริการเสริมที่หลากหลายมากยิ่งขึ้น
ได้แก่

-   บริการตู้สาขาอัตโนมัติระบบต่อเข้าตรง (Direct Inward Dialing หรือ “DID”)

-   บริการเลขหมายนำหมู่ (Hunting Line)
    เป็นบริการที่จัดกลุ่มเลขหมายให้สามารถเรียกเข้าได้โดยใช้เลขหมายหลักเพียงเลขหมายเดียว

-   โครงข่ายบริการสื่อสารร่วมระบบดิจิตอล (Integrated Service Digital Network:
    ISDN) เป็นบริการรับ-ส่งสัญญาณภาพ เสียง และข้อมูลพร้อมกันได้บนคู่สายเพียง 1
    คู่สายในเวลาเดียวกัน

-   บริการ Televoting

-   บริการฟรีโฟน 1-800 (Free Phone 1-800) เป็นบริการหมายเลขโทรฟรี
    เพื่อให้ลูกค้าสามารถโทรมายังหมายเลขต้นทางซึ่งเป็นศูนย์บริการของบริษัท
    โดยบริษัทจะเป็นผู้รับผิดชอบค่าโทร

-   บริการประชุมผ่านสายโทรศัพท์ (Voice Conference)

-   บริการโทรศัพท์ผ่านอินเทอร์เน็ต (Voice over Internet Protocol หรือ VoIP)
    ภายใต้ชื่อ NetTalk by True

โครงข่ายโทรศัพท์พื้นฐาน และ พื้นที่ให้บริการ WE PCT

โครงข่ายโทรศัพท์พื้นฐานของบริษัทฯ เป็นโครงข่ายใยแก้วนำแสงที่ทันสมัย มีความยาวรวมทั้งสิ้นกว่า
176,000 กิโลเมตร ครอบคลุมพื้นที่ในเขตกรุงเทพมหานครและปริมณฑล ประมาณ 4,200
ตารางกิโลเมตร โดยใช้สายเคเบิลทองแดงในระยะทางสั้น (โดยเฉลี่ยราว 3 ถึง 4 กิโลเมตร)
เพื่อคุณภาพที่ดีที่สุดในการให้บริการทั้งด้านเสียง และ ข้อมูล

ณ สิ้นปี 2554 บริษัทฯ มีเลขหมายโทรศัพท์พื้นฐานที่ให้บริการแก่ลูกค้าเป็นจำนวนรวม 1,805,892
เลขหมาย ประกอบด้วย ลูกค้าบุคคลทั่วไปจำนวน 1,213,296 เลขหมาย และลูกค้าธุรกิจจำนวน
592,596 เลขหมาย ซึ่งลดลงในอัตราร้อยละ 1.6 จากปีก่อนหน้า
โดยเป็นไปตามแนวโน้มเดียวกันทั่วโลก อย่างไรก็ตาม
รายได้จากบริการโทรศัพท์พื้นฐานเริ่มลดลงในอัตราที่ช้าลงในช่วง 2 - 3 ปีที่ผ่านมา จากอัตรา
เลขสองหลัก มาเป็นเลขหนึ่งหลักในปี 2553 และ 2554 ในขณะที่รายได้เฉลี่ยต่อเลขหมายต่อเดือน
สำหรับปี 2554 เป็น 272 บาทต่อเดือน โดยลดลงในอัตราร้อยละ 4.6 จากปีก่อนหน้า ทั้งนี้
รายได้จากการให้บริการส่วนใหญ่ (ร้อยละ 57.5) มาจากลูกค้าธุรกิจ

ตารางแสดงจำนวนผู้ใช้บริการโทรศัพท์พื้นฐาน และรายได้เฉลี่ยต่อผู้ใช้บริการ

+------------------+---------+---------+---------+---------+---------+
| บริการโทรศัพท์พื้นฐาน | ณ วันที่   |         |         |         |         |
|                  | 31 ธ.ค. |         |         |         |         |
+------------------+---------+---------+---------+---------+---------+
|                  | 2550    | 2551    | 2552    | 2553    | 2554    |
+------------------+---------+---------+---------+---------+---------+
| จำนวนผู้ใช้บริการ    | 1,      | 1,      | 1,      | 1,      | 1,      |
|                  | 955,410 | 902,507 | 858,310 | 834,694 | 805,892 |
+------------------+---------+---------+---------+---------+---------+
| ราย              | 362     | 331     | 303     | 285     | 272     |
| ได้เฉลี่ยต่อผู้ใช้บริการ |         |         |         |         |         |
| (บาทต่อเดือน)      |         |         |         |         |         |
+------------------+---------+---------+---------+---------+---------+

บริการ WE PCT ให้บริการครอบคลุมพื้นที่ราว 1,500
ตารางกิโลเมตรในเขตพื้นที่ชั้นในของกรุงเทพมหานครและปริมณฑล ในระยะเวลา 2 - 3
ปีที่ผ่านมา ผู้ใช้บริการ WE PCT มีจำนวนลดลงอย่างมีนัยสำคัญ
ซึ่งเป็นไปในทิศทางเดียวกับแนวโน้มทั่วโลก
ส่วนหนึ่งจากผลกระทบจากการแข่งขันในธุรกิจโทรศัพท์เคลื่อนที่อย่างต่อเนื่อง
และจากการปรับอัตราค่าบริการจากเดิมเป็นลักษณะค่าบริการต่อครั้ง เป็นต่อนาที
เพื่อลดผลกระทบของบริษัทฯ หากมีการจัดเก็บค่าเชื่อมโยงโครงข่าย (Interconnection
Charge) อย่างไรก็ตาม ผู้ใช้บริการ WE PCT บางส่วนได้ย้ายไปใช้บริการอื่นๆ ภายในกลุ่มทรู
อาทิ ทรูมูฟ และทรูมูฟ เอช ณ สิ้นปี 2554 กลุ่มทรูมีผู้ใช้บริการ WE PCT จำนวน 45,599 ราย
โดยลดลงจาก 89,698 รายในปีก่อนหน้า

ตารางแสดงจำนวนผู้ใช้บริการ WE PCT และรายได้เฉลี่ยต่อผู้ใช้บริการ

+-----------------+---------+---------+---------+---------+---------+
| WE PCT          | ณ วันที่   |         |         |         |         |
|                 | 31 ธ.ค. |         |         |         |         |
+-----------------+---------+---------+---------+---------+---------+
|                 | 2550    | 2551    | 2552    | 2553    | 2554    |
+-----------------+---------+---------+---------+---------+---------+
| จำนวนผู้ใช้บริการ   | 390,609 | 273,623 | 177,970 | 89,698  | 45,599  |
+-----------------+---------+---------+---------+---------+---------+
| รายไ            | 172     | 171     | 155     | 160     | 116     |
| ด้เฉลี่ยต่อผู้ใช้บริการ |         |         |         |         |         |
| ^(1/)           |         |         |         |         |         |
+-----------------+---------+---------+---------+---------+---------+

^(1/) รวมผู้ใช้บริการ PCT Buddy (บริการแบบเติมเงิน)

  ii) บริการบรอดแบนด์ อินเทอร์เน็ต บริการอินเทอร์เน็ตอื่น ๆ และบริการเสริม

  บริการบรอดแบนด์ อินเทอร์เน็ต

กลุ่มทรูเป็นผู้นำการให้บริการบรอดแบนด์หรืออินเทอร์เน็ตความเร็วสูงของประเทศ
และครองส่วนแบ่งตลาดประมาณร้อยละ 58
ของฐานลูกค้าตลาดอินเทอร์เน็ตความเร็วสูงในเขตพื้นที่กรุงเทพมหานคร และปริมณฑล ณ
สิ้นไตรมาส 3 ปี 2554 กลุ่มทรูให้บริการบรอดแบนด์สำหรับลูกค้าทั่วไปผ่าน 3 เทคโนโลยี คือ
Cable Modem (ผ่านเทคโนโลยี DOCSIS 3.0) DSL (Digital Subscriber Line) และ
เทคโนโลยีใยแก้วนำแสง (FTTx) ทรูออนไลน์ยังคงเป็นผู้นำในตลาดบริการบรอดแบนด์
ทั้งในด้านนวัตกรรมและคุณภาพการให้บริการ
ซึ่งเป็นผลมาจากการขยายความครอบคลุมอย่างต่อเนื่อง การนำเสนอเทคโนโลยีใหม่ๆ
รวมทั้งการให้บริการด้วยความเร็วที่เพิ่มขึ้น และการให้ความสำคัญกับการให้บริการลูกค้า

ในปี 2546 กลุ่มทรู และ ผู้ให้บริการรายอื่น ได้นำเสนอบริการอินเทอร์เน็ตไร้สายความเร็วสูง
หรือ WiFi ทั้งนี้ โครงข่าย WiFi ของบริษัทฯ ที่สามารถให้บริการครอบคลุมได้อย่างกว้างขวาง
เป็นปัจจัยสำคัญที่สร้างความแตกต่างให้กับสินค้าและบริการของกลุ่มทรู
รวมทั้งยังมีส่วนในการสร้างความเติบโตให้กับบริการ
บรอดแบนด์ ณ สิ้นปี 2554 กลุ่มทรูได้ขยายจุดเชื่อมต่อสัญญาณ WiFi เป็นมากกว่า 100,000 จุด
ทั้งในประเทศและต่างประเทศ โดยให้บริการ WiFi สำหรับลูกค้าในวงกว้างด้วยความเร็วสูงสุด 8
Mbps และ Ultra WiFi สำหรับลูกค้าทั่วไปด้วยความเร็วสูงสุดถึง 100 Mbps
ซึ่งเป็นความเร็วสูงสุดในประเทศไทย ด้วยเครือข่ายคุณภาพสูง
ทำให้ยากที่ผู้ให้บริการรายอื่นจะให้บริการที่ทัดเทียมได้

บริษัท ทรู ยูนิเวอร์แซล คอนเวอร์เจ้นซ์ จำกัด (“TUC”) เป็นหนึ่งในบริษัทย่อยของกลุ่มทรู
ซึ่งได้รับใบอนุญาตประเภทที่ 3 จากคณะกรรมการ กทช. เพื่อให้บริการโทรศัพท์พื้นฐาน บรอดแบนด์
และบริการโครงข่ายข้อมูลทั่วประเทศ ด้วยโครงสร้างโครงข่ายพื้นฐานและเทคโนโลยีใหม่ เช่น
NGN (next generation network) xDSL และ Gigabit Ethernet โดย TUC
ให้บริการวงจรสื่อสารข้อมูล และบรอดแบนด์ รวมทั้ง โครงข่ายสื่อสารข้อมูล
ให้แก่บริษัทย่อยอื่นในกลุ่มทรู รวม ทรู อินเทอร์เน็ต จำกัด และ ทรู มัลติมีเดีย จำกัด
เพื่อนำไปให้บริการต่อแก่ลูกค้าอินเทอร์เน็ตความเร็วสูงรายย่อย บริการข้อมูล
และบริการที่ไม่ใช่เสียง แก่ลูกค้าทั่วไปและลูกค้าธรกิจ ตามลำดับ

ด้วยโครงข่ายโทรศัพท์พื้นฐานที่ทันสมัย ทำให้กลุ่มทรูสามารถให้บริการบรอดแบนด์ที่มีความเร็วสูง
และการเชื่อมต่อที่มีเสถียรภาพมากขึ้น อีกทั้งยังสามารถ
ดำเนินงานและให้การบำรุงรักษาได้อย่างมีประสิทธิภาพ โดยไม่เพียงแต่สามารถให้บริการ ADSL
เท่านั้น แต่ยังสามารถให้บริการ ADSL2+, VDSL2, G.SHDSL, Gigabit Ethernet และ
DOCSIS 3.0 รวมทั้งมีความพร้อมที่จะพัฒนาไปเป็นโครงข่าย NGN ซึ่งเป็นเทคโนโลยี ระบบ IP

กลุ่มทรูยังให้บริการด้านคอนเทนต์ที่เปี่ยมด้วยคุณภาพ ซึ่งมีความหลากหลายและเหมาะกับ
ทุกไลฟ์สไตล์ ไม่ว่าจะเป็น คอนเทนต์สำหรับผู้ที่ชื่นชอบการฟังเพลง เล่นเกมออนไลน์ ดูกีฬา
หรือรักการอ่านหนังสือออนไลน์ในรูปแบบของ e-Book รวมทั้งบริการเสริมต่างๆ เช่น บริการ
WhiteNet (เพื่อกลั่นกรองและสกัดจับภาพและสื่อบนอินเทอร์เน็ตที่ไม่เหมาะสมสำหรับเยาวชน)
ในเดือนสิงหาคม 2553
ทรูออนไลน์เป็นผู้ให้บริการรายแรกของประเทศที่ปรับความเร็วมาตรฐานของบริการบรอดแบนด์จาก
4 Mbps เป็น 6 Mbps (ด้วยอัตราค่าบริการ 599 บาทต่อดือน) สู่ตลาดในวงกว้าง
ทำให้มีผู้ใช้บริการเพิ่มขึ้นอย่างต่อเนื่องในปี 2553
โดยสามารถเพิ่มจำนวนผู้ใช้บริการใหม่สุทธิได้มากกว่าเท่าตัว และเติบโตต่อเนื่องตลอดปี 2554
โดยใน
เดือนมิถุนายน 2554 ทรูออนไลน์ได้ปรับเพิ่มมาตรฐานความเร็วบรอดแบนด์จาก 6 Mbps เป็น 7
Mbps ส่งผลให้ ณ สิ้นปี 2554 มีผู้ใช้บริการบรอดแบนด์เป็นจำนวนรวมทั้งสิ้น 1,334,936 ราย

ตารางแสดงจำนวนผู้ใช้บริการบรอดแบนด์ และรายได้เฉลี่ยต่อผู้ใช้บริการ

+-----------------+---------+---------+---------+---------+---------+
| บริการบรอดแบนด์   | ณ วันที่   |         |         |         |         |
|                 | 31 ธ.ค. |         |         |         |         |
+-----------------+---------+---------+---------+---------+---------+
|                 | 2550    | 2551    | 2552    | 2553    | 2554    |
+-----------------+---------+---------+---------+---------+---------+
| จำนวนผู้ใช้บริการ   | N/A     | 927,260 | 1,      | 1,      | 1,      |
|                 |         |         | 025,517 | 175,391 | 334,936 |
+-----------------+---------+---------+---------+---------+---------+
| รายไ            | N/A     | N/A     | 728     | 701     | 707     |
| ด้เฉลี่ยต่อผู้ใช้บริการ |         |         |         |         |         |
| (บาทต่อเดือน)     |         |         |         |         |         |
+-----------------+---------+---------+---------+---------+---------+

หมายเหตุ: ในปี 2554
ได้มีการรวมผู้ใช้บริการบรอดแบนด์สำหรับลูกค้าธุรกิจและลูกค้าบริการโครงข่ายข้อมูลเข้ามาอยู่ภายใต้
ผู้ใช้บริการบรอดแบนด์ ดังนั้นจำนวนผู้ใช้บริการบรอดแบนด์ตั้งแต่ปี 2551
เป็นต้นมาจึงมีการปรับปรุงเพื่อให้สอดคล้องกับการเปลี่ยนแปลงดังกล่าว

ในเดือนธันวาคม 2553
ทรูออนไลน์ได้เปิดให้บริการบรอดแบนด์อย่างไม่เป็นทางการโดยใช้เทคโนโลยี DOCSIS 3.0
ด้วยความเร็วตั้งแต่ 10 - 100 Mbps ในราคาเริ่มต้น 699 บาทต่อเดือน
และเปิดให้บริการอย่างเป็นทางการพร้อมๆ กับการเปิดบริการ WiFi ด้วยมาตรฐานความเร็วใหม่
8 Mbps ในเดือนมีนาคม 2554 ทรูออนไลน์ได้ขยายโครงข่าย DOCSIS 3.0 อย่างต่อเนื่อง
และปรับเปลี่ยนแบนด์จากบริการบรอดแบนด์เดิม มาเป็น Ultra hi-speed Internet
ซึ่งให้บริการด้วยความเร็ว 7 - 100 Mbps ด้วยเทคโนโลยี ADSL และ DOCSIS 3.0
รวมทั้งขยายโครงข่าย DOCSIS 3.0 ครอบคลุมพื้นที่ให้บริการกว่า 1.1 ล้านครัวเรือนใน 20
จังหวัดหลักๆ ทั่วประเทศ (รวมกรุงเทพมหานคร) ซึ่งเทคโนโลยี DOCSIS 3.0
ดังกล่าวมีขีดความสามารถที่จะขยายความเร็วได้สูงกว่า 300 Mbps รวมทั้ง
ยังสามารถรองรับการให้บริการแบบ Triple-play
ซึ่งเป็นการให้บริการโทรทัศน์แบบบอกรับสมาชิก บริการบรอดแบนด์
และบริการเสียงผ่านอุปกรณ์เชื่อมต่อหรือ Router บนโครงข่ายเดียวกัน ในเดือนกันยายน 2554
บริษัทฯ ได้เปิดให้บริการ Ultra WiFi ณ ศูนย์การค้าสยามพารากอน และขยายจุดเชื่อมต่อสัญญาณ
WiFi จาก 18,000 จุดเป็นมากกว่า 100,000 จุด (ทั้งในประเทศและต่างประเทศ)
ตอกย้ำความเป็นผู้นำของกลุ่มทรู
ในฐานะผู้ประกอบการไทยรายเดียวที่ให้บริการคอนเวอร์เจนซ์ไลฟ์สไตล์ครอบคลุมทุกรูปแบบการสื่อสาร
และตอบสนองความต้องการของลูกค้าทุกกลุ่มได้อย่างแท้จริงรวมทั้งยังคงเป็นผู้นำทั้งในการให้บริการบรอดแบนด์ด้วยความเร็วสูง
ด้วยคุณภาพและนำหน้าด้วยนวัตกรรม

นอกจากนี้ กลุ่มทรูยังทำการตลาดสู่กลุ่มเป้าหมายระดับบน โดยในปี 2552 ได้เปิดตัวบริการ Ultra
Broadband โดยให้การเชื่อมต่ออินเทอร์เน็ตความเร็วสูงถึง 50 Mbps ผ่านเทคโนโลยี VDSL
นอกจากนี้ ในเดือนกันยายน 2554 บริษัทฯ ได้เปิดตัวบริการ Ultra hi-speed Internet
ผ่านเทคโนโลยี FTTH (Fiber to the home) หรือใยแก้วนำแสง
ซึ่งรับประกันความเร็วทั้งอัพโหลดและดาวน์โหลด ด้วยความเร็วตั้งแต่ 50 ถึงมากกว่า 100 Mbps
โดยบริการดังกล่าวเป็นบริการระดับพรีเมียม
สามารถเชื่อมต่ออินเทอร์เน็ตด้วยความเร็วที่มีเสถียรภาพ
ทำให้สามารถอัพโหลดและดาวน์โหลดคอนเทนต์ประเภท High Definition ได้เป็นอย่างดี
รวมทั้งยังรองรับการรับชมภาพและเสียงผ่านอินเทอร์เน็ต หรือ audio-visual streaming
ได้อีกด้วย

สำหรับลูกค้าธุรกิจ กลุ่มทรูให้บริการโครงข่ายข้อมูลในลักษณะโซลูชั่น
ทั้งบริการด้านเสียงและข้อมูลไปด้วยกัน
รวมทั้งให้บริการด้านการบริหารโครงข่ายข้อมูลผ่านเทคโนโลยีต่างๆ ที่หลากหลาย ซึ่งประกอบด้วย
บริการโครงข่ายข้อมูลดิจิตอล DDN (Digital Data Network) หรือบริการวงจรเช่า (Leased
Line) บริการโครงข่ายข้อมูลผ่านเครือข่าย IP ได้แก่ บริการ MPLS (Multi-protocol
Label Switching) บริการ Metro Ethernet ซึ่งเป็นบริการโครงข่ายข้อมูลที่ใช้เทคโนโลยี
Fiber-to-the-building และถูกออกแบบมาเฉพาะลูกค้าธุรกิจ
รวมทั้งบริการวงจรเช่าผ่านเครือข่าย IP (IP-based leased line)
ที่ผสมผสานระหว่างบริการข้อมูลผ่านเครือข่าย IP และบริการวงจรเช่า
ซึ่งมีคุณภาพดีกว่าบริการเครือข่าย IP แบบมาตรฐาน นอกจากนั้น
ยังเน้นการให้บริการการบริหารจัดการเครือข่ายข้อมูล (Managed Network Service)
ซึ่งเป็นบริการที่ผสมผสานบริการเกี่ยวกับการปฏิบัติการเครือข่าย 3 บริการเข้าด้วยกัน
ตั้งแต่การจัดการประสิทธิภาพของเครือข่าย การบริหารข้อผิดพลาด และการกำหนดค่าต่างๆ
ของเครือข่าย ยิ่งไปกว่านั้น สาธารณูปโภคด้านโครงข่ายของกลุ่มบริษัทยังสร้างขึ้นด้วยเทคโนโลยี
IP ที่ทันสมัย พร้อมสนับสนุนการทำงานบนเทคโนโลยีคลาวด์ คอมพิวติ้ง (Cloud Computing)

กลุ่มทรูคือหนึ่งในผู้ให้บริการโครงข่ายข้อมูลรายใหญ่ของประเทศ
กลุ่มทรูมีความได้เปรียบในการแข่งขัน เนื่องจากมีโครงข่ายที่ทันสมัยที่สุด
โดยมีกลยุทธ์ในการเน้นสร้างความแตกต่างจากผู้ให้บริการรายอื่น
ด้วยการนำเสนอบริการตามความต้องการเฉพาะของลูกค้า
ผสมผสานผลิตภัณฑ์และบริการภายในกลุ่มไปด้วยกัน อาทิ บริการด้านคอนเทนต์ VoIP
และอินเทอร์เน็ต หรือการนำเสนอบริการร่วมกับคู่ค้าทางธุรกิจต่างๆ อาทิ ร่วมมือกับบริษัทซิสโก้
(Cisco) เพื่อให้บริการวางระบบเครือข่าย IP คุณภาพสูง
ทำให้ไม่จำเป็นต้องแข่งขันด้านราคาเพียงอย่างเดียว

ทั้งนี้ กลุ่มทรูเป็นผู้ให้บริการรายแรกของประเทศไทย ที่ได้การรับรองจากซิสโก้ให้เป็น “Cisco
Powered” ในปี 2550 โดยมีบริษัทที่ได้รับ Cisco Powered ทั่วโลกกว่า 300 ราย นอกจากนี้
ในปี 2551 ลูกค้าของซิสโก้ (ซึ่งกลุ่มทรูเป็นผู้ให้บริการ)
จัดอันดับคุณภาพการให้บริการของกลุ่มทรูอยู่ในระดับ “ยอดเยี่ยม”

ในปี 2554 กลุ่มทรูเปิดให้บริการ “ทรู อีเธอร์เน็ต ไฟเบอร์” (True Ethernet Fiber)
บริการวงจรสื่อสารความเร็วสูง บนโครงข่าย IP
สามารถรับ-ส่งข้อมูลขนาดใหญ่ได้หลากหลายประเภท
ผ่านโครงข่ายเคเบิลใยแก้วนำแสงที่มีความเร็ว ความเสถียร และความปลอดภัยของข้อมูลสูง
โดยสามารถเลือกความเร็วได้ตั้งแต่ 2 Mbps - 10 Gbps
ซึ่งให้บริการด้วยมาตรฐานระดับโลกจาก Metro Ethernet Forum (MEF)
รายแรกและรายเดียวในประเทศไทย

กลุ่มทรูมีเป้าหมายหลักที่จะให้บริการลูกค้าที่เป็นองค์กรธุรกิจขนาดใหญ่
รวมทั้งจะขยายการให้บริการสู่กลุ่มธุรกิจขนาดกลางและขนาดย่อม หรือ เอสเอ็มอี อย่างจริงจัง
โดยเฉพาะอย่างยิ่งในต่างจังหวัด เนื่องจากยังมีส่วนแบ่งตลาดในพื้นที่ดังกล่าวค่อนข้างต่ำ
อีกทั้งตลาดต่างจังหวัดยังมีโอกาสเติบโตได้อีกมาก
โดยวางแผนที่จะใช้ประโยชน์จากผลิตภัณฑ์และบริการของกลุ่มที่มีความหลากหลาย (อาทิ
บริการด้านข้อมูล VoIP และ อินเทอร์เน็ต)
เพื่อขยายส่วนแบ่งตลาดในต่างจังหวัดโดยผ่านยุทธศาสตร์คอนเวอร์เจนซ์และการนำเสนอผลิตภัณฑ์ภายในกลุ่มไปด้วยกัน

นอกจากนี้ กลุ่มธุรกิจโครงข่ายข้อมูลธุรกิจ
ยังให้ความสำคัญกับกลุ่มลูกค้าในตลาดเคเบิลใยแก้วนำแสง ซึ่งยังมีโอกาสในการเติบโตได้อีกมาก
โดยได้วางระบบเคเบิลใยแก้วนำแสง โดยใช้เทคโนโลยี Gigabit-capable Passive
Optical Network (GPON) เพื่อเข้าถึงลูกค้าองค์กรซึ่งมีสำนักงานตั้งอยู่ใน 143 อาคารบน
5 ถนนสายสำคัญ ๆ ใจกลางกรุงเทพมหานคร ในปี 2554
และมีเป้าหมายขยายการให้บริการครอบคลุมอีกกว่า 200 อาคาร บน 13 ถนนสายหลักในปี 2555
ทั้งนี้ ณ สิ้น ปี 2554 กลุ่มทรูได้ให้บริการโครงข่ายข้อมูลแก่ลูกค้ารวม 22,533 วงจร
โดยมีรายได้เฉลี่ยต่อวงจรที่ 9,266 บาทต่อเดือน

ตารางแสดงจำนวนวงจรที่ให้บริการ และรายได้เฉลี่ยต่อวงจรในแต่ละช่วงเวลาดังกล่าว

+-----------------+----------+---------+----------+---------+---------+
|                 | ณ วันที่ 31 |         |          |         |         |
|                 | ธ.ค.     |         |          |         |         |
+-----------------+----------+---------+----------+---------+---------+
|                 | 2550     | 2551    | 2552     | 2553    | 2554    |
+-----------------+----------+---------+----------+---------+---------+
| จำ              | 13,976   | 17,741  | 19,940   | 21,566  | 22,533  |
| นวนวงจรที่ให้บริการ |          |         |          |         |         |
+-----------------+----------+---------+----------+---------+---------+
| รายได้เฉลี่ยต่อว    | 11,253   | 9,808   | 8,696    | 9,035   | 9,266   |
| งจร (บาทต่อเดือน) |          |         |          |         |         |
+-----------------+----------+---------+----------+---------+---------+

บริการอินเทอร์เน็ตอื่นๆ และ บริการเสริม

กลุ่มทรูดำเนินธุรกิจการให้บริการอินเทอร์เน็ต (รวมทั้ง คอนเทนต์ และ แอพพลิเคชั่น)
โดยผ่านบริษัทย่อย คือ

(1) บริษัท เอเซีย อินโฟเน็ท จำกัด (“AI”) ซึ่งบริษัทฯ ถือหุ้นในสัดส่วนร้อยละ 65
    ได้รับอนุญาตจาก กสท โทรคมนาคม หรือ กสท (ก่อนหน้าคือ การสื่อสารแห่งประเทศไทย)
    ให้ดำเนินธุรกิจการให้บริการอินเทอร์เน็ตเชิงพาณิชย์ (ISP) แก่ผู้ใช้บริการทั่วประเทศ
    จนกระทั่งถึงปี 2549 ด้วยอุปกรณ์ที่ได้ทำสัญญาเช่าระยะยาวจาก กสท
    หรือหน่วยงานที่ได้รับอนุญาตจาก กสท ทั้งนี้ ในเดือนกุมภาพันธ์ 2553 เอเซีย อินโฟเน็ท
    ได้รับการต่ออายุใบอนุญาตในการให้บริการอินเทอร์เน็ตแบบที่ 1 จาก คณะกรรมการ กทช.
    ไปอีกเป็นเวลา 5 ปี โดยจะหมดอายุในวันที่ 4 กุมภาพันธ์ 2558
    ใบอนุญาตดังกล่าวนี้สามารถต่ออายุทุก 5 ปี

(2) บริษัท ทรู อินเทอร์เน็ต จำกัด ("TI") ซึ่งบริษัทฯ ถือหุ้นในสัดส่วนร้อยละ 100.0
    ในเดือนสิงหาคม 2552 ทรู อินเทอร์เน็ต ได้รับการต่ออายุใบอนุญาต
    ในการให้บริการอินเทอร์เน็ตแบบที่ 1 จากคณะกรรมการ กทช. ไปอีกเป็นเวลา 5 ปี
    และจะหมดอายุในวันที่ 17 เดือนสิงหาคม 2557 ใบอนุญาตดังกล่าวนี้สามารถต่ออายุได้ทุก 5
    ปี

ในภาพรวมของธุรกิจอินเทอร์เน็ต กลุ่มทรูเป็นผู้ให้บริการอินเทอร์เน็ตอันดับหนึ่งของประเทศ
มีผู้ใช้บริการทั้งสิ้นกว่า 1.6 ล้านราย (รวมผู้ใช้บริการบรอดแบนด์และบริการอินเทอร์เน็ตแบบ
Dial up) โดยให้บริการทั้งในกลุ่มลูกค้าทั่วไป และลูกค้าธุรกิจ
เนื่องจากสามารถให้บริการพร้อมบริการเสริมต่างๆ อย่างครบวงจร อาทิ บริการ Internet
Data Center บริการเก็บรักษาข้อมูลและบริการป้องกันความปลอดภัยข้อมูล
สำหรับลูกค้าธุรกิจขนาดใหญ่

ภายหลังจากบริษัท ทรู อินเตอร์เนชั่นแนล เกตเวย์ (True International Gateway หรือ
TIG) ซึ่ง
เป็นบริษัทย่อยในกลุ่มทรูได้รับใบอนุญาตจากคณะกรรมการ กทช. ในปี 2549
ให้เปิดบริการโครงข่ายอินเทอร์เน็ตระหว่างประเทศ (International Internet Gateway)
บริการอินเทอร์เน็ตและ บรอดแบนด์ของกลุ่มทรูได้ขยายตัวอย่างรวดเร็ว
สามารถให้บริการที่มีคุณภาพสูงขึ้นแก่ลูกค้า รวมทั้งช่วยประหยัดต้นทุนในการให้บริการ

ตารางแสดงจำนวนผู้ใช้บริการอินเทอร์เน็ต/บรอดแบนด์ (ประกอบด้วย ผู้ใช้บริการอินเทอร์เน็ตแบบ
dial-up บรอดแบนด์ และ WiFi)

+-------------------+--------+---------+---------+---------+---------+
| บริการอ            | ณ วันที่  |         |         |         |         |
| ินเทอร์เน็ต/บรอดแบนด์ | 31     |         |         |         |         |
|                   | ธ.ค.   |         |         |         |         |
+-------------------+--------+---------+---------+---------+---------+
|                   | 2550   | 2551    | 2552    | 2553    | 2554    |
+-------------------+--------+---------+---------+---------+---------+
| จำ                | 1,1    | 1,      | 1,      | 1,      | 1,      |
| นวนผู้ใช้บริการ ^(1/) | 04,586 | 274,802 | 437,680 | 867,852 | 570,192 |
+-------------------+--------+---------+---------+---------+---------+

^(1/) รวมผู้ใช้บริการบรอดแบนด์

iii) บริการอินเทอร์เน็ตเกตเวย์ระหว่างประเทศ

บริษัท ทรู อินเทอร์เน็ต เกตเวย์ จำกัด (“TIG”) ซึ่งเป็นบริษัทย่อยของทรู
ได้รับใบอนุญาตประกอบกิจการบริการอินเทอร์เน็ตเกตเวย์ระหว่างประเทศ (International
Internet Gateway) และบริการชุมสายอินเทอร์เน็ต (Domestic Internet Exchange
Service) ประเภทที่ 2 แบบมีโครงข่าย จาก คณะกรรมการ กทช. เมื่อวันที่ 19 พฤษภาคม
2549 และใบอนุญาตประเภทที่ 2 แบบมีโครงข่ายเป็นของตนเอง
สำหรับการให้บริการโครงข่ายข้อมูลระหว่างประเทศ เมื่อวันที่ 21 ตุลาคม 2551

ด้วยใบอนุญาตทั้งสองดังที่กล่าวข้างต้น ทำให้ TIG สามารถให้บริการโครงข่ายอินเทอร์เน็ต
และข้อมูลระหว่างประเทศได้ ในส่วนของบริการอินเทอร์เน็ตเกตเวย์ระหว่างประเทศ TIG
ซึ่งมีชุมสายในกรุงเทพฯ สิงคโปร์ ฮ่องกง สหราชอาณาจักร และสหรัฐอเมริกา
ทำให้การเชื่อมต่อไปยังประเทศเหล่านี้
มีประสิทธิภาพดีขึ้น และทำให้สามารถให้บริการลูกค้าได้อย่างมีคุณภาพ

ตั้งแต่เปิดให้บริการ TIG มีการขยายแบนด์วิธอย่างต่อเนื่อง
เพื่อรองรับความต้องการใช้งานอินเทอร์เน็ต และบริการด้านข้อมูลต่างประเทศ ซึ่งเติบโตขึ้นทุกปี
ทำให้ TIG มีสัดส่วนรายได้เพิ่มขึ้นเป็นลำดับ โดยในปี 2554 TIG
มีสัดส่วนรายได้เพิ่มขึ้นเป็นร้อยละ 26.6 เมื่อเทียบกับปี 2553 ซึ่งปริมาณแบนด์วิธที่ TIG ให้บริการ
ส่วนใหญ่เป็นการให้บริการแก่บริษัทในกลุ่มทรู โดยส่วนที่เหลือสำหรับกลุ่มลูกค้าภายนอก
ซึ่งครอบคลุมผู้ให้บริการอินเทอร์เน็ตในประเทศ บริษัทข้ามชาติ
และผู้ให้บริการด้านโทรคมนาคมในต่างประเทศ

ในส่วนของบริการโครงข่ายข้อมูลระหว่างประเทศ มี 3 รูปแบบบริการ คือ
บริการวงจรเช่าส่วนบุคคลระหว่างประเทศ (International Private Leased Circuit -
IPLC) บริการวงจรเช่าเสมือนส่วนบุคคลระหว่างประเทศ (Internet Protocol Virtual
Private Network - IP VPN) และ บริการ Virtual Node ปัจจุบัน
มุ่งเน้นกลุ่มลูกค้าซึ่งเป็นผู้ให้บริการโทรคมนาคมระหว่างประเทศ (International Carrier)
ซึ่งมีที่ตั้งสาขาอยู่ในภูมิภาคเอเชียแปซิฟิค
ซึ่งมีความต้องการแบนด์วิธปริมาณมากและคุณภาพการให้บริการสูง นอกจากนี้ TIG
คำนึงถึงความต้องการแบนด์วิธของลูกค้ากลุ่มองค์กรที่หลากหลาย ทั้งขนาดแบนด์วิธ
และประเทศปลายทาง TIG จึงมีพันธมิตรผู้ให้บริการโทรคมนาคมระดับโลก
เพื่อเป็นการขยายพื้นที่การให้บริการต่างประเทศเพิ่มมากขึ้น จากประเทศสิงคโปร์ และฮ่องกง ที่
TIG มีชุมสายตั้งอยู่เองอีกด้วย

ในเดือนพฤศจิกายน 2552 ทรู อินเทอร์เน็ต เกตเวย์ เป็นบริษัทเอกชนรายแรกที่ได้รับใบอนุญาต
เพื่อให้บริการผ่านโครงข่ายเคเบิลใยแก้วใต้น้ำจากคณะกรรมการ กทช.
ทำให้เป็นผู้ประกอบการธุรกิจเกตเวย์เอกชนรายแรกที่ได้รับอนุญาตให้เชื่อมต่อโครงข่ายใต้น้ำของตนเอง
และสามารถเชื่อมต่อกับเคเบิลใต้น้ำของผู้ให้บริการรายอื่นๆ ในตลาด
ซึ่งเมื่อผนวกเข้ากับโครงข่ายภาคพื้นดินที่มีอยู่ ทำให้ TIG มีความได้เปรียบในการแข่งขัน
เนื่องจากสามารถให้บริการอินเทอร์เน็ตเกตเวย์ที่มีโครงข่ายครบถ้วนทั้งบนพื้นดินและใต้น้ำ ทำให้
TIG มีความได้เปรียบในการแข่งขันทั้งในเชิงพาณิชย์และในเชิงเทคนิค

ในปี 2553 TIG ได้ลงนามสัญญาให้บริการ Virtual Node
และมีใบอนุญาตให้บริการแก่ผู้ให้บริการโทรคมนาคมระหว่างประเทศชั้นนำ ในสหรัฐอเมริกา
เยอรมัน ไต้หวัน ญี่ปุ่น อินเดีย และ จีน นอกจากนี้
บริษัทยังขยายบริการอินเทอร์เน็ตและดาต้าเกตเวย์ไปยังประเทศลาว กัมพูชา และเวียดนาม
ซึ่งเป็นส่วนหนึ่งของเป้าหมายใหม่ คือการพัฒนาธุรกิจสู่ประเทศเพื่อนบ้าน ทั้งนี้ ในปี 2554 TIG
ได้ลงนามสัญญาให้บริการกับ ไชน่า เทเลคอม (China Telecom)
เพื่อขยายโครงสร้างพื้นฐานของไชน่า เทเลคอม ในประเทศไทย
นอกจากนี้ยังได้ทำสัญญากับกรมไปรษณีย์โทรเลขของสาธารณรัฐแห่งสหภาพพม่า (พม่า)
เพื่อพัฒนาโครงข่ายพื้นฐาน และการเชื่อมต่อบริการระหว่าง 2 ประเทศ ณ อำเภอแม่สอด
จังหวัดตาก
สัญญาดังกล่าวจะเป็นส่วนหนึ่งที่ช่วยสนับสนุนพัฒนาการด้านการสื่อสารโทรคมนาคมของบริษัทข้ามชาติและนิคมอุตสาหกรรมต่างๆ
ที่อยู่รอบๆ โครงการท่าเรือน้ำลึกทวาย ซึ่งกำลังอยู่ในระหว่างการดำเนินการโดยรัฐบาลพม่า

iv) บริการอื่นๆ

ในเดือนพฤษภาคม 2553 ทรู ไอดีซี เปิดบริการ “ทรู คลาวด์” (True Cloud Services)
บนเทคโนโลยีคลาวด์ คอมพิวติ้ง รายแรกในไทย สำหรับองค์กรทุกประเภท ทั้งใหญ่ กลาง และเล็ก
ด้วยบริการคลาวด์ส่วนตัว (Private Cloud) ใช้งานเฉพาะลูกค้าแต่ละราย คลาวด์สาธารณะ
(Public Cloud) ใช้งานร่วมกับผู้ใช้บริการรายอื่น และคลาวด์แบบผสมผสาน (Hybrid Cloud)
ผสมการใช้งานคลาวด์ส่วนตัวและคลาวด์สาธารณะ โดยลูกค้าสามารถเลือกแพ็กเกจบริการได้ 2
รูปแบบ คือ คลาวด์ เซิร์ฟเวอร์ (Cloud Server) บริการเครื่องแม่ข่ายเสมือนจริง (Virtual
Server) บนเครือข่ายอินเทอร์เน็ต และคลาวด์ สตอเรจ (Cloud Storage)
บริการพื้นที่บนเครือข่ายอินเทอร์เน็ต โดยไม่จำกัดขนาดของพื้นที่
ซึ่งทั้งสองบริการคิดค่าบริการตามการใช้งานจริง (Pay Per Use) เป็นรายวัน ในปี 2554
ได้มีการขยายบริการเพิ่มเติมด้วยการนำเสนอบริการใหม่ “True Cloud Protection”
ด้วยบริการสำรองข้อมูลและกู้คืนระบบไอทีจากภัยคุกคามต่างๆ (Back Up & Recovery)
สำหรับลูกค้าองค์กร

(2) กลุ่มทรู โมบาย

  ธุรกิจโทรศัพท์เคลื่อนที่

บริษัทฯ ให้บริการโทรศัพท์เคลื่อนที่ ผ่านบริษัทย่อยคือ ทรูมูฟ (ชื่อเดิม ทีเอ ออเร้นจ์) ซึ่งบริษัทฯ
ถือหุ้นทางอ้อม ผ่านบริษัทกรุงเทพอินเตอร์เทเลเทค จำกัด (มหาชน) หรือ “BITCO”
ซึ่งเป็นบริษัทย่อยของกลุ่มทรู โดยกลุ่มทรูมีสัดส่วนการถือหุ้นใน BITCOเป็นร้อยละ 99.4 ณ สิ้นปี
2554

ทรูมูฟให้บริการโทรศัพท์เคลื่อนที่ ภายใต้สัญญาให้ดำเนินการให้บริการวิทยุคมนาคมระบบเซลลูล่า
ระหว่าง กสท กับ บริษัท ทรู มูฟ จำกัด (“สัญญาให้ดำเนินการฯ”) ลงวันที่ 20 มิถุนายน 2539
ในการให้บริการและจัดหาบริการโทรศัพท์เคลื่อนที่ระบบดิจิตอล 1800 จนถึงเดือนกันยายน 2556
ภายใต้สัญญาดังกล่าว ทรูมูฟจะต้องจ่ายส่วนแบ่งรายได้แก่ กสท ในอัตราร้อยละ 25.0 จากรายได้
(หลังหักค่าเชื่อมต่อโครงข่าย และค่าใช้จ่ายอื่นที่อนุญาตให้หัก เช่น คอนเทนต์)
ทั้งนี้จนถึงเดือนกันยายน 2554 และจะเพิ่มขึ้นเป็นร้อยละ 30.0 จนสิ้นสุดระยะเวลาของสัญญา

ในเดือนมิถุนายน 2551 กสท โทรคมนาคม ได้อนุญาตให้ทรูมูฟใช้คลื่นความถี่ย่าน 850 MHz
เพื่อพัฒนาการให้บริการ HSPA (High Speed Package Access) จำนวน 5 MHz
ภายใต้เงื่อนไขสัญญาให้ดำเนินการฯ ที่ กสท มีกับทรูมูฟเดิม โดยทรูมูฟยินดีให้ กสท
ร่วมใช้สถานีฐาน และใช้เกตเวย์ของ กสท นอกจากนี้
ยังจะให้บริการภายใต้การทำการตลาดร่วมกัน (Co-branding) อีกด้วย

ในเดือนมกราคม 2552 ทรูมูฟลงนามในบันทึกข้อตกลงร่วมกัน (Memorandum of Agreement)
ร่วมกับ กสท
โทรคมนาคมในการรับสิทธิที่จะเช่าใช้โครงข่ายและอุปกรณ์ที่ทรูมูฟได้สร้างและโอนให้กับ กสท
เพื่อการให้บริการต่อไปอีก 5 ปี หลังสิ้นสุดสัญญาให้ดำเนินการฯ ในปี 2556 นอกจากนี้
ทรูมูฟยังได้รับอนุญาตจาก กสท ให้ใช้คลื่นความถี่ 850 MHz
เพื่อทดลองให้บริการโทรศัพท์เคลื่อนที่ในยุคที่สาม หรือ 3G ในลักษณะที่ไม่ใช่เพื่อการค้า
(Non-commercial basis) ซึ่งบริษัทฯ มีแผนจะยุติการทดลองให้บริการดังกล่าวนี้ในปี 2555

ในเดือนมกราคม 2554 กลุ่มทรูได้เข้าซื้อหุ้น 4 บริษัทของกลุ่มฮัทชิสัน
ในประเทศไทยเป็นที่เรียบร้อย
การเข้าซื้อหุ้นดังกล่าวเอื้อประโยชน์ในการขยายฐานธุรกิจโทรศัพท์เคลื่อนที่ของบริษัทฯ
เนื่องจากบริษัทฮัทชิสันในประเทศไทย มีลูกค้าโทรศัพท์เคลื่อนที่โดยรวมประมาณ 800,000 ราย
ถัดมาในเดือนเมษายน 2554 บริษัทฯ โดยบริษัท เรียล มูฟ จำกัด (เรียล มูฟ)
ได้ลงนามในสัญญาเพื่อขายต่อบริการของบริษัท กสท โทรคมนาคม
โดยสัญญาดังกล่าวมีระยะเวลาไปจนถึงปี 2568 เป็นผลให้บริษัทฯ เปิดตัวแบรนด์ ทรูมูฟ เอช
เพื่อขายต่อบริการ 3G+ ของ กสท เชิงพาณิชย์ได้ทั่วประเทศ ผ่านเทคโนโลยี HSPA บนคลื่นความถี่
850 MHz ทั้งนี้ ทรูมูฟ เอช เปิดตัวอย่างเป็นทางการ ในกรุงเทพมหานครและปริมณฑล และอีก 16
จังหวัดทั่วไทย เมื่อวันที่ 30 สิงหาคม 2554 โดยให้บริการด้วยความเร็วสูงสุด 42 Mbps
ภายใต้แนวคิด มอบชีวิตอิสระ หรือ FREEYOU รวมทั้งให้บริการ WiFi ความเร็ว 8 Mbps
ทำให้กลุ่มทรูมีความได้เปรียบในเชิงการแข่งขันจากการเป็นผู้ให้บริการ 3G รายแรกของประเทศ

ที่ประชุมสามัญผู้ถือหุ้นประจำปี 2554 ซึ่งจัดขึ้นในเดือนเมษายน 2554
มีมติอนุมัติการจัดโครงสร้างธุรกิจใหม่ของธุรกิจโทรศัพท์เคลื่อนที่
เพื่อให้เกิดประสิทธิภาพในการดำเนินธุรกิจและโอกาสในการจัดหาเงินทุนเพื่อสนับสนุนธุรกิจในอนาคต
โดยรวมธุรกิจโทรศัพท์เคลื่อนที่ทั้งหมดของบริษัทฯ ซึ่งประกอบด้วย ทรูมูฟ ทรูมูฟ เอช
และฮัทช์เข้าด้วยกัน ภายใต้กลุ่มทรู โมบาย ซึ่งดำเนินกิจการโดยบริษัท เรียล ฟิวเจอร์ จำกัด
ในฐานะบริษัทย่อยของกลุ่มทรู ทั้งนี้ บริษัท เรียล ฟิวเจอร์ จำกัด มีสัดส่วนการถือหุ้นร้อยละ 99.4
ใน BITCO ในขณะที่ BITCO ถือหุ้นร้อยละ 99.99 ในบริษัทเรียล มูฟ จำกัด อนึ่ง บริษัท เรียล
มูฟ จำกัด เป็นผู้ขายต่อบริการ 3G+ ของบริษัท กสท โทรคมนาคม จำกัด (มหาชน)
ภายใต้แบรนด์ทรูมูฟ เอช ซึ่งเป็นแบรนด์สำคัญในการทำตลาด 3G+ ของบริษัท

  ผู้ใช้บริการ

หลังเปิดให้บริการอย่างเต็มรูปแบบในเดือนมีนาคม 2545 ทรูมูฟเติบโตอย่างรวดเร็ว ทำให้ ณ สิ้นปี
2554 ทรูมูฟเป็นผู้ให้บริการโทรศัพท์เคลื่อนที่รายใหญ่อันดับ 3 ของประเทศ
โดยมีจำนวนผู้ใช้บริการทั้งสิ้นประมาณ 18.2 ล้านราย
โดยมีผู้ใช้บริการแบบรายเดือนคิดเป็นสัดส่วนร้อยละ 7.0 ของจำนวนผู้ใช้บริการโดยรวม

ตารางแสดงจำนวนผู้ใช้บริการ ทรูมูฟ และรายได้เฉลี่ยต่อผู้ใช้บริการ

+------------------------+--------+--------+--------+--------+--------+
| บร                     | ณ วันที่  |        |        |        |        |
| ิการโทรศัพท์เคลื่อนที่ - ทรูมูฟ | 31     |        |        |        |        |
|                        | ธ.ค.   |        |        |        |        |
+------------------------+--------+--------+--------+--------+--------+
|                        | 2550   | 2551   | 2552   | 2553   | 2554   |
+------------------------+--------+--------+--------+--------+--------+
| จำนวนผู้ใช้บริการ          |        |        |        |        |        |
+------------------------+--------+--------+--------+--------+--------+
|  - บริการแบบเติมเงิน      | 11,3   | 13,7   | 14,5   | 15,8   | 16,8   |
|                        | 62,331 | 86,283 | 75,094 | 04,698 | 80,422 |
+------------------------+--------+--------+--------+--------+--------+
|  - บริการแบบรายเดือน     | 7      | 9      | 1,2    | 1,3    | 1,2    |
|                        | 17,758 | 70,551 | 26,070 | 13,166 | 76,840 |
+------------------------+--------+--------+--------+--------+--------+
| รวม                    | 12,0   | 14,7   | 15,8   | 17,1   | 18,1   |
|                        | 80,089 | 56,834 | 01,164 | 17,864 | 57,262 |
+------------------------+--------+--------+--------+--------+--------+
| รายได้รวมเฉลี่ยต่อผู้ใช้บริการ | 191    | 130    | 115    | 105    | 101    |
+------------------------+--------+--------+--------+--------+--------+
|  - รายได               | 158    | 105    | 90     | 79     | 72     |
| ้เฉลี่ย ผู้ใช้บริการแบบเติมเงิน |        |        |        |        |        |
+------------------------+--------+--------+--------+--------+--------+
|  - รายได้เ              | 676    | 510    | 428    | 424    | 454    |
| ฉลี่ย ผู้ใช้บริการแบบรายเดือน |        |        |        |        |        |
+------------------------+--------+--------+--------+--------+--------+

กลุ่มทรู โมบายสามารถครองส่วนแบ่งตลาดลูกค้าใหม่ได้เกือบ 1 ใน 3 ของตลาดทุกปี นับจากปี
2547 เป็นต้นมา ณ สิ้นปี 2554 กลุ่มทรู โมบายมีจำนวนผู้ใช้บริการทั้งสิ้นประมาณ 18.9 ล้านราย
โดยมีผู้ใช้บริการแบบเติมเงิน 17.1 ล้านราย และผู้ใช้บริการแบบรายเดือน 1.8 ล้านราย
ซึ่งคิดเป็นสัดส่วนร้อยละ 25 ของจำนวนผู้ใช้บริการในตลาดโทรศัพท์เคลื่อนที่โดยรวมของประเทศ
(ไม่รวม กสท ทีโอที และผู้ให้บริการ MVNO ของทีโอที)

  บริการ

บริการแบบเติมเงิน (Pre Pay)

รายได้ส่วนใหญ่ของกลุ่มทรู โมบายมาจากค่าใช้บริการแบบเติมเงิน
ซึ่งผู้ใช้บริการไม่ต้องเสียค่าบริการรายเดือน โดยผู้ใช้บริการซื้อซิมการ์ดพร้อมค่าโทรเริ่มต้น
และเมื่อค่าโทรเริ่มต้นหมดก็สามารถเติมเงินได้ในหลากหลายวิธีด้วยกัน เช่น บัตรเติมเงิน
เครื่องเอทีเอ็ม การโอนเงินจากผู้ใช้บริการโทรศัพท์เคลื่อนที่ของกลุ่มทรู โมบายรายอื่น
และการเติมเงินอัตโนมัติแบบ “over-the-air”

นอกจากนี้ ผู้ใช้บริการแบบเติมเงินของทรูมูฟสามารถเติมเงินผ่านตู้โทรศัพท์สาธารณะกว่า 28,000
เครื่อง ในเขตกรุงเทพมหานครและปริมณฑล โดยสามารถเติมเงินขั้นต่ำเพียง 10 บาท
ยิ่งไปกว่านั้น ผู้ใช้บริการของกลุ่มทรู
โมบายยังสามารถชำระค่าใช้บริการด้วยบริการการเงินบนโทรศัพท์เคลื่อนที่โดยทรูมันนี่
เพื่อตอบสนองไลฟ์สไตล์คนรุ่นใหม่

บริการแบบรายเดือน (Post Pay)

บริการ Post Pay ของกลุ่มทรู โมบาย คือบริการแบบรายเดือน
ซึ่งผู้ใช้บริการสามารถเลือกอัตราค่าบริการรายเดือนสำหรับบริการเสียงเพียงอย่างเดียว
หรือบริการด้านข้อมูลเพียงอย่างเดียว หรือบริการด้านเสียงและบริการด้านข้อมูล
ได้ตามความต้องการ (ตั้งแต่ราคา 99 – 2,000 บาท) นอกจากนี้ยังมีแพ็กเกจ Top-up
ซึ่งผู้ใช้บริการสามารถสมัครบริการด้านเสียงหรือบริการที่ไม่ใช่เสียง
(ในอัตราค่าบริการที่คุ้มค่ากว่า) เพิ่มเติมจากแพ็กเกจรายเดือนที่ใช้อยู่ ทั้งนี้
ผู้ใช้บริการแบบรายเดือนของกลุ่มทรู โมบายจะได้รับใบค่าแจ้งค่าบริการเป็นรายเดือน
ซึ่งจะประกอบด้วย ค่าบริการรายเดือนและค่าใช้บริการสำหรับบริการเสียง
และบริการไม่ใช่เสียงต่างๆ

บริการเสียง (Voice Services)

ผู้ใช้บริการโทรศัพท์เคลื่อนที่ของกลุ่มทรู โมบาย นอกจากจะสามารถโทรศัพท์ภายในพื้นที่เดียวกัน
โทรไปยังต่างจังหวัดและโทรทางไกลต่างประเทศแล้ว ยังสามารถใช้บริการเสริมต่างๆ
ซึ่งขึ้นอยู่กับแพ็กเกจที่เลือกใช้ บริการเสริมเหล่านี้ประกอบด้วย บริการรับสายเรียกซ้อน
บริการโอนสายเรียกเข้า บริการสนทนาสามสาย และบริการแสดงหมายเลขโทรเข้า
นอกจากนี้ยังมีบริการโทรศัพท์ข้ามแดนระหว่างประเทศ
เพื่อให้ผู้ใช้บริการสามารถโทรออกและรับสายเมื่อเดินทางไปต่างประเทศอีกด้วย

บริการที่ไม่ใช่เสียง (Non-voice)

กลุ่มทรู โมบายให้บริการที่ไม่ใช่เสียง ที่หลากหลายเพื่อเติมเต็มและสอดคล้องกับไลฟ์สไตล์ของลูกค้า
โดยลูกค้าสามารถใช้บริการคอนเทนต์ผ่านช่องทางต่างๆ ได้หลายทาง ทั้งบนโทรศัพท์เคลื่อนที่ และ
ที่พอร์ทัล www.truelife.com บริการที่ไม่ใช่เสียงประกอบด้วย คอนเทนต์ต่างๆ
ที่ได้รับความนิยมจากผู้ใช้บริการ อาทิ การสื่อสารด้วยภาพหรือรูปถ่าย บริการข้อมูลทางการเงิน
เกม การ์ตูน สกรีนเซฟเวอร์ และริงโทน รวมถึง คอนเทนต์ประเภทเพลงและกีฬา
ลูกค้าที่ใช้บริการที่ไม่ใช่เสียง มีปริมาณที่เพิ่มขึ้นอย่างต่อเนื่อง
โดยเฉพาะอย่างยิ่งบริการเสียงรอสาย บริการรับ-ส่งข้อความ การดาวน์โหลดภาพหรือรูปถ่าย และ
เสียงโดยผ่านบริการโมบาย อินเทอร์เน็ต

บริการที่ไม่ใช่เสียงแบ่งออกเป็น 3 ประเภทดังนี้:

-   บริการส่งข้อความ ซึ่งประกอบด้วย Short Messaging Service (SMS):
    บริการส่งข้อความไปยังผู้ใช้บริการโทรศัพท์เคลื่อนที่รายอื่น Voice SMS:
    บริการส่งข้อความเสียงไปยังผู้ใช้บริการโทรศัพท์เคลื่อนที่และโทรศัพท์พื้นฐานรายแรกของประเทศไทย
    และ Multimedia Messaging Service (MMS): บริการส่งภาพ ข้อความและเสียง
    ไปยังผู้ใช้บริการโทรศัพท์เคลื่อนที่รายอื่น

-   บริการเชื่อมต่ออินเทอร์เน็ตผ่านโทรศัพท์เคลื่อนที่ หรือ โมบาย อินเทอร์เน็ต ผ่านเทคโนโลยี
    EDGE/GPRS และ CDMA รวมทั้ง 3G/HSPA (บริการ 3G+/HSPA บนคลื่นความถี่ 850 MHz
    ของทรูมูฟ เอช สามารถใช้งานได้ตามหัวเมืองใหญ่ๆ ใน 77 จังหวัด) รวมทั้งเทคโนโลยี
    WiFi ซึ่งผู้ใช้บริการสามารถ
    ใช้งานผ่านโทรศัพท์เคลื่อนที่ เพื่อใช้บริการอีเมล อินเทอร์เน็ต VoIP
    ตลอดจนบริการวิดีโอและเสียง รวมทั้งบริการเสริมอื่นๆ ซึ่งประกอบด้วย Mobile Chat
    บริการรับ-ส่งข้อความในรูปของ WAP based
    ทำให้ผู้ใช้บริการสามารถเชื่อมต่ออินเทอร์เน็ตบนมือถือ หรือสนทนาสดออนไลน์ บริการสำหรับ
    BlackBerry และ iPhone ประกอบด้วย บริการ BlackBerry Messenger บริการ
    Chat บริการ Push-mail และ การเชื่อมต่ออินเทอร์เน็ต

-   บริการด้านคอนเทนต์ ซึ่งประกอบด้วย Ring-back Tone บริการเสียงรอสาย
    ซึ่งผู้ใช้บริการสามารถเลือกเสียงหรือเพลงได้ด้วยตัวเอง Voicemail และ Multimedia
    Content Services บริการคอนเทนต์มัลติมีเดีย ซึ่งประกอบด้วย เพลง กีฬา ข่าว
    และข่าวการเงิน ทรูมูฟ และทรูมูฟ เอช
    สามารถใช้ประโยชน์จากคอนเทนต์ซึ่งเป็นลิขสิทธิ์เฉพาะของ ทรูมิวสิค ทรูไลฟ์ ทรูออนไลน์
    และทรูวิชั่นส์ เพื่อสร้างความเติบโตให้กับรายได้

ในปี 2554 รายได้จากบริการที่ไม่ใช่เสียงมีสัดส่วนเพิ่มขึ้นเป็นร้อยละ 20
ของรายได้จากบริการโดยรวม (ไม่รวมรายได้ค่าเชื่อมโยงโครงข่ายและ ค่าเช่าโครงข่าย)
ของกลุ่มทรู โมบาย โดยรายได้จากบริการโมบาย อินเทอร์เน็ต มีสัดส่วนร้อยละ 52
บริการรับ-ส่งข้อความ (SMS/MMS) คิดเป็นร้อยละ 19 และบริการด้านคอนเทนต์ คิดเป็นร้อยละ
29 ของรายได้จากบริการที่ไม่ใช่เสียงโดยรวม นอกเหนือจากนั้น รายได้จากบริการโมบาย
อินเทอร์เน็ต มีอัตราการเติบโตที่สูงมาก
เนื่องจากความนิยมในการใช้บริการเครือข่ายสังคมออนไลน์
และการใช้งานของสมาร์ทโฟนและอุปกรณ์แท็บเล็ตที่เพิ่มสูงขึ้น โดยในปี 2554 บริการโมบาย
อินเทอร์เน็ต ของกลุ่มทรู โมบาย เติบโตถึงร้อยละ 144.5 ของช่วงเวลาเดียวกันปีก่อนหน้า เป็น
2.7 พันล้านบาท ทั้งนี้ รายได้จากบริการโมบาย อินเทอร์เน็ต ยังคงเติบโตอย่างแข็งแกร่ง
(ร้อยละ 115.3 ในปี 2554) แม้ไม่รวมรายได้จากการรวมผลประกอบการฮัทช์
และการเปิดให้บริการทรูมูฟ เอช

การจำหน่ายเครื่องโทรศัพท์เคลื่อนที่และอุปกรณ์

กลุ่มทรู โมบายจัดจำหน่ายเครื่องโทรศัพท์เคลื่อนที่คุณภาพสูง รวมทั้งอุปกรณ์
โดยผลิตภัณฑ์ที่จัดจำหน่ายคือสมาร์ทโฟนคุณภาพสูง ซึ่งประกอบด้วย iPhone รุ่นต่างๆ ทั้ง iPhone
4 และ iPhone 4 S รวมทั้ง BlackBerry นอกจากนี้ยังจำหน่ายอุปกรณ์อื่นๆ อาทิ แท็บเล็ต
ทั้งนี้เครื่องโทรศัพท์ที่จัดจำหน่าย เป็นทั้งการจำหน่ายเครื่องเปล่าโดยไม่ผูกพันกับบริการใดๆ
กับการจำหน่ายเครื่องโดยลูกค้าใช้แพ็กเกจรายเดือนจาก
ทรูมูฟหรือทรูมูฟ เอช

บริการโทรศัพท์ข้ามแดนระหว่างประเทศ (International Roaming)

ผู้ใช้โทรศัพท์เคลื่อนที่จากต่างประเทศที่เดินทางมาเมืองไทย
สามารถใช้บริการโทรศัพท์ข้ามแดนระหว่างประเทศผ่านโครงข่ายของกลุ่มทรู โมบาย (Inbound)
ในกรณีที่ผู้ให้บริการโทรศัพท์เคลื่อนที่ของชาวต่างชาติรายนั้นๆ
มีสัญญาโทรศัพท์ข้ามแดนระหว่างประเทศกับกลุ่มทรู โมบาย
และในขณะเดียวกันผู้ใช้บริการของกลุ่มทรู โมบาย ในประเทศไทย ก็สามารถใช้บริการนี้
เมื่อเดินทางไปยังต่างประเทศ (Outbound) ได้อีกด้วย ลูกค้าสามารถใช้บริการต่างๆ อาทิ
บริการรับฝากข้อความเสียง บริการส่งข้อความ (SMS) บริการส่งภาพ ข้อความและเสียง (MMS)
บริการโมบาย อินเทอร์เน็ต (ผ่าน EDGE/GPRS/3G) อีเมล์ บริการแสดงเบอร์โทรเข้า
บริการเตือนเมื่อไม่ได้รับสาย บริการ Short Code บริการแบล็กเบอร์รี่ข้ามแดน และบริการ
WiFi ทั้งนี้ บริการโทรศัพท์ข้ามแดนระหว่างประเทศ ทำให้ผู้ใช้บริการของกลุ่มทรู
โมบายสามารถติดต่อสื่อสารทั้งกับภาคธุรกิจและบุคคลทั่วไปใน 230 ประเทศทั่วโลก

ในเดือนมิถุนายน 2551 ทรูมูฟได้ประกาศเข้าร่วมเครือข่ายพันธมิตรคอนเน็กซัส โมบายล์
(Conexus Mobile Alliance) โดยทำให้คอนเน็กซัส โมบายล์
มีฐานผู้ใช้บริการโทรศัพท์เคลื่อนที่ที่ใช้บริการโรมมิ่ง (ทั้งบริการเสียงและบริการที่ไม่ใช่เสียง)
เพิ่มขึ้นเป็น 210 ล้านราย โดย ณ สิ้นเดือนกันยายน 2554
มีฐานผู้ใช้บริการโรมมิ่งของเครือข่ายพันธมิตรดังกล่าวเพิ่มขึ้นเป็นกว่า 320 ล้านราย
ทำให้ผู้ใช้บริการเหล่านี้สามารถใช้บริการโรมมิ่งในประเทศไทยบนเครือข่ายของกลุ่มทรู โมบาย
ในขณะเดียวกันยังเป็นการเพิ่มทางเลือกและความสะดวกสบายให้ลูกค้ากลุ่มทรู
โมบายในการโรมมิ่งเสียงและข้อมูลเมื่อเดินทางไปทั่วภูมิภาคเอเชียแปซิฟิก นอกจากนี้ กลุ่มทรู
โมบายและกลุ่มคอนเน็กซัส โมบายล์ ยังได้เปิดบริการโรมมิ่งข้อมูลผ่านสมาร์ทโฟน
พร้อมกันทุกประเทศในกลุ่มสมาชิก ตอบรับความต้องการใช้งานด้านข้อมูลที่เพิ่มสูงขึ้น
สามารถเชื่อมต่อกับอีเมล์ขององค์กรและท่องอินเทอร์เน็ตไร้สายได้อย่างสะดวก
ช่วยประหยัดค่าใช้จ่ายให้ลูกค้านักธุรกิจที่เดินทางเป็นประจำ
และใช้บริการโรมมิ่งในเครือข่ายของบริษัทที่เป็นพันธมิตรของคอนเน็กซัสได้เป็นอย่างดี

ตั้งแต่ปี 2552 บริษัทฯ ได้เปิดตัวโปรโมชั่นใหม่ “Data Roaming Flat Rate”
ให้ผู้ใช้บริการโทรศัพท์เคลื่อนที่ของทรูมูฟ
ใช้บริการโรมมิ่งข้อมูลบนเครือข่ายของผู้ให้บริการที่เป็นสมาชิกกลุ่มคอนเน็กซัส โมบายล์
ด้วยอัตราค่าบริการแบบเหมาจ่ายรายวันอัตราเดียวสูงสุดเพียงวันละ 399 บาท
และคิดค่าบริการตามการใช้งานจริง หากใช้งานไม่ถึงวันละ 399 บาท
เนื่องจากโปรโมชั่นนี้ได้รับความนิยมเป็นอย่างมาก จึงได้มีการนำเสนอต่อมาทุกปี
โดยในเดือนธันวาคม 2554 กลุ่มทรู โมบายได้นำเสนอโปรโมชั่นนี้อีกครั้ง
ด้วยอัตราค่าบริการแบบเหมาจ่ายรายวันอัตราเดียวสูงสุดเพียงวันละ 299 บาท สู่ 14
ประเทศทั่วโลก (10 ประเทศบนเครือข่ายของผู้ให้บริการที่เป็นสมาชิกกลุ่มคอนเน็กซัส โมบายล์)
นอกจากนั้น กลุ่มทรู โมบายยังได้กำหนดค่าบริการการส่งข้อความ (SMS)
สำหรับผู้ใช้บริการที่อยู่ในต่างประเทศในราคา 11 บาทต่อข้อความ
และลดอัตราค่ารับสายโทรเข้าสูงสุดถึงร้อยละ 70 สำหรับทุกโครงข่ายในทุกประเทศ

บริการโทรศัพท์ทางไกลระหว่างประเทศ

บริษัทฯ เริ่มต้นเปิดให้บริการและทำธุรกิจให้บริการโทรศัพท์ทางไกลระหว่างประเทศ
รวมทั้งรายการผลการดำเนินงานของบริการดังกล่าวภายใต้ธุรกิจทรูออนไลน์
ที่ประชุมสามัญผู้ถือหุ้นประจำปี 2553 ได้มีมติอนุมัติให้โอนย้าย บริษัท ทรู อินเตอร์เนชั่นแนล
คอมมิวนิเคชั่น จำกัด (“TIC”) มาอยู่ภายใต้ทรูมูฟ ทั้งนี้ TIC
ได้รับใบอนุญาตให้บริการโทรศัพท์ทางไกลระหว่างประเทศ (ประเภทที่ 3) จาก คณะกรรมการ
กทช. โดยเปิดให้บริการผ่านหมายเลข “006” อย่างเป็นทางการในวันที่ 8 กรกฎาคม 2551
ปัจจุบัน บริการโทรศัพท์ทางไกลระหว่างประเทศของทรู
สามารถให้บริการเฉพาะผู้ใช้บริการโทรศัพท์พื้นฐานของบริษัทฯ และผู้ใช้บริการของกลุ่มทรู
โมบายเท่านั้น เนื่องจากข้อจำกัดด้านการกำกับดูแล

ตั้งแต่เริ่มเปิดให้บริการ บริการโทรศัพท์ทางไกลระหว่างประเทศก็มีการเติบโตอย่างต่อเนื่อง
โดยมีรายได้รวม 601 ล้านบาท (ก่อนหักรายการระหว่างกัน) ในปี 2554 ซึ่งลดลงเล็กน้อยจากปี
2553 ส่วนใหญ่จากมีการใช้งานบริการ VoIP เพิ่มขึ้น
และลูกค้าจากต่างประเทศที่มาใช้บริการโครงข่ายของกลุ่มทรู โมบายในประเทศไทย
มีจำนวนลดลงจากเหตุการณ์น้ำท่วมในไตรมาส 4 ปี 2554

ในเดือนกรกฎาคม 2552 TIC ได้นำเสนอโปรโมชั่นใหม่ “ซิมอินเตอร์ ทรูมูฟแบบเติมเงิน”
สำหรับผู้ใช้บริการ ทรูมูฟแบบเติมเงินที่เน้นโทรศัพท์ทางไกลต่างประเทศ ด้วยเทคโนโลยี VoIP
ผ่านหมายเลข “00600” ด้วยอัตราค่าโทรเริ่มต้นเพียง 1 บาทต่อนาที ตลอด 24 ชั่วโมง ใน 15
ประเทศทั่วโลก ซึ่งมีอัตราค่าบริการ
ถูกกว่าการโทรผ่านหมายเลข “006” นอกจากนี้ ในเดือนสิงหาคม 2552 ทรูมูฟยังได้เปิดให้บริการ
“ซิมอินเตอร์” สำหรับผู้ใช้บริการแบบรายเดือน ปัจจุบัน ซิมอินเตอร์ สามารถใช้บริการได้ใน 230
ปลายทางทั่วโลกด้วยบริการโทรศัพท์ข้ามแดนระหว่างประเทศของกลุ่มทรู โมบาย นับตั้งแต่ปลายปี
2553 ทรูร่วมกับการท่าอากาศยานแห่งประเทศไทยมอบฟรี “ซิมอินเตอร์”
ให้กับนักท่องเที่ยวชาวต่างชาติ ณ สนามบินทั่วประเทศ เพื่อกระตุ้นการใช้บริการของกลุ่มทรู
โมบายและบริการโทรทางไกลระหว่างประเทศ

โครงข่าย

กลุ่มทรู โมบายเป็นผู้ให้บริการที่เข้ามาดำเนินธุรกิจโทรศัพท์เคลื่อนที่รายล่าสุด
ในจำนวนผู้ให้บริการโทรศัพท์เคลื่อนที่รายใหญ่ 3 ราย
จึงทำให้ได้รับประโยชน์จากพัฒนาการเทคโนโลยีใหม่ล่าสุด
ด้วยการลงทุนที่มีประสิทธิภาพและต้นทุนถูกกว่า ปัจจุบันโครงข่าย 2G ของบริษัทฯ
ขยายการให้บริการครอบคลุมพื้นที่ร้อยละ 93 ของจำนวนประชากรของประเทศ
ซึ่งทำให้เทียบเท่ากับผู้ให้บริการรายอื่น อย่างไรก็ตาม ในเดือนกุมภาพันธ์ 2554 บริการ 3G+
ของบริษัทฯ มีโครงข่ายบริการครอบคลุมมากที่สุดในประเทศไทย โดยสามารถให้บริการใน 633
อำเภอ ใน 77 จังหวัดทั่วประเทศ และมีแผนขยายบริการให้ครอบคลุม 8,000 ตำบล
ครอบคลุมพื้นที่ร้อยละ 95 ของจำนวนประชากรของประเทศ ภายในปี 2555

การนำเสนอแพ็กเกจร่วมกับกลุ่มทรู

กลุ่มทรู โมบายคือองค์ประกอบสำคัญของกลุ่มทรู
ดังจะเห็นได้จากการนำเสนอผลิตภัณฑ์และบริการต่างๆ ภายในกลุ่มในรูปแบบของแพ็กเกจ
ซึ่งประกอบด้วย

-   ทรูมูฟและทรูมูฟ เอช ยังมีส่วนสำคัญในการนำเสนอโปรโมชั่นร่วมกับทรูวิชั่นส์ และ ทรูออนไลน์
    ในรายการอคาเดมี แฟนเทเชีย ซีซั่น 8 (True AF8) รายการเรียลลิตี้โชว์ยอดนิยม
    ซึ่งตั้งแต่ปี 2549 เป็นต้นมา ผู้ใช้บริการทรูมูฟและทรูมูฟ เอช
    เท่านั้นที่สามารถเข้าร่วมสนุกด้วยการโหวตให้คะแนนผู้แข่งขันที่ตนชื่นชอบ

-   นอกจากนี้ทรูมูฟและทรูมูฟ เอช ยังร่วมมือกับทรูวิชั่นส์นำเสนอแพ็กเกจทรูไลฟ์ฟรีวิว
    ซึ่งเป็นโปรโมชั่นสำหรับตลาดลูกค้าระดับกลางและล่าง (ดูรายละเอียดเพิ่มเติมในหัวข้อ
    ทรูวิชั่นส์)

-   All Together Bonus ซึ่งเปิดตัวในปี 2547
    เป็นแพ็กเกจแรกที่ผสมผสานผลิตภัณฑ์และบริการในกลุ่มทรูเข้าด้วยกันในรูปแบบของแพ็กเกจคอนเวอร์เจนซ์
    โดยปัจจุบันยังคงได้รับความนิยมจากผู้ใช้บริการ
    ทรูมูฟอย่างต่อเนื่อง ความสำเร็จของ All Together Bonus
    ทำให้มีการนำเสนอแพ็กเกจคอนเวอร์เจนซ์ตามมาอีกหลายแพ็กเกจ อาทิ ลูกค้าทรูมูฟและทรูมูฟ
    เอช สามารถดูแพ็กเกจทรูไลฟ์ฟรีวิวได้ฟรี ขึ้นกับค่าบริการรายเดือนและระยะเวลาที่เป็นลูกค้า
    บริการ WiFi ฟรี สำหรับลูกค้าทรูมูฟ ทรูมูฟ เอช
    หรือทรูวิชั่นส์ที่ใช้บริการไฮสปีดอินเทอร์เน็ตของทรูออนไลน์
    โดยคอนเวอร์เจนซ์คือยุทธศาสตร์สำคัญในการสร้างความเติบโตอย่างยั่งยืนให้กับผลิตภัณฑ์และบริการของกลุ่มทรู

บริษัทฯ ให้ความสำคัญกับการพัฒนาและนำเสนอนวัตกรรม สำหรับบริการที่ไม่ใช่เสียงมา
โดยตลอด ตัวอย่างเช่น เป็นผู้ประกอบการรายแรกในประเทศไทยที่เปิดให้บริการ Voice SMS
บริการริงโทนแนวใหม่ที่ผู้ใช้สามารถผสมผสานให้เป็นทำนองของตนเอง (ผ่านบริการ IRemix)
และบริการเติมเงิน ‘over-the-air’ รวมทั้งยังเปิดให้บริการ 3G และบริการ EDGE
(Enhanced Data rates for GSM Evolution) ในเขตกรุงเทพมหานครและปริมณฑล
รวมทั้งบริการมัลติมีเดียคอนเทนต์ต่างๆ ตลอดจนขยายการให้บริการอินเตอร์เน็ตไร้สาย
ด้วยเทคโนโลยี WiFi ทั้งนี้ ในปี 2551 ทรูมูฟ ได้เปิดตัวเกมซิม
เพื่อเจาะกลุ่มผู้ชื่นชอบเกมออนไลน์ และซิมอินเตอร์ สำหรับผู้ที่เน้นการโทรทางไกลต่างประเทศ
นอกจากนี้ยังได้นำเสนอ ทัชซิม ผ่านเทคโนโลยี RFID (Radio Frequency Identification)
เป็นครั้งแรกในโลก ทัชซิมเป็นซิมโทรศัพท์เคลื่อนที่ที่มีแผ่นรับสัญญาณ RFID พ่วงติดกับทัชซิม
แผ่นรับสัญญาณนี้จะทำหน้าที่รับส่งสัญญาณ เพื่ออ่านข้อมูลจากกระเป๋าเงินอิเล็กทรอนิกส์ (E-purse &
E-wallet) ในซิม จึงสามารถทำการชำระค่าสินค้าและบริการต่างๆได้อย่างสะดวก และง่ายดาย
เพียงสัมผัสโทรศัพท์เคลื่อนที่ที่ใช้ทัชซิมกับเครื่องอ่านสัญญาณ ในปี 2554 บริษัทฯ เปิดตัว iSim
ซึ่งเป็นนวัตกรรมในการนำเสนอแพ็กเกจบริการด้านข้อมูลสำหรับอุปกรณ์แท็บเล็ตและแอร์การ์ด
เพื่อดึงดูดลูกค้าที่เน้นใช้บริการด้านข้อมูลโดยเฉพาะ

ในปี 2552 ทรูมูฟประสบความสำเร็จในการเปิดตัว iPhone 3G และ iPhone 3G S
ในประเทศไทย ในปลายเดือนกันยายน 2553 การเปิดตัว iPhone 4
ของทรูมูฟประสบความสำเร็จอย่างดียิ่ง ตามมาด้วยความสำเร็จในการเปิดตัว iPad 2
ในเดือนกันยายน 2554 และ iPhone 4 S ในเดือนธันวาคม ปีเดียวกัน นอกเหนือจากนั้น บริการ
3G+ บนคลื่นความถี่ 850 MHz ภายใต้แบรนด์ทรูมูฟ เอช ได้ขยายโครงข่าย WiFi
ให้ครอบคลุมกว้างขวางยิ่งขึ้น รวมทั้งให้บริการด้วยคอนเทนต์และแอพพลิเคชั่นต่างๆ
ที่หลากหลายยิ่งขึ้นจากกลุ่มทรู ตลอดจนอัตราค่าบริการที่ดึงดูดใจ ทำให้ กลุ่มทรู
โมบายได้เปรียบในเชิงการแข่งขัน และเป็นผู้นำบริการ 3G และสมาร์ทโฟนในประเทศไทย

(3) ทรูวิชั่นส์

ทรูวิชั่นส์ คือ ผู้นำในการให้บริการโทรทัศน์แบบบอกรับสมาชิก ซึ่งให้บริการทั่วประเทศ
ผ่านดาวเทียมในระบบดิจิตอลตรงสู่บ้านสมาชิก และผ่านโครงข่ายผสมระหว่างเคเบิลใยแก้วนำแสง
และสายโคแอ็กเชียล (coaxial) ที่มีประสิทธิภาพสูง

ทรูวิชั่นส์ เกิดจากการควบรวมกิจการเมื่อปี 2541 ระหว่างยูบีซี (เดิมคือ ไอบีซี) และ ยูบีซีเคเบิล
(เดิมคือ ยูทีวี) โดยดำเนินธุรกิจภายใต้สัญญาร่วมดำเนินกิจการให้บริการโทรทัศน์
(และบริการโทรทัศน์ทางสาย) แบบบอกรับสมาชิก (“สัญญาร่วมดำเนินกิจการฯ”) อายุ 25 ปี
ที่ได้รับจากองค์การสื่อสารมวลชนแห่งประเทศไทย (อสมท) โดยสัญญาร่วมดำเนินกิจการฯ
สำหรับบริการผ่านดาวเทียมจะหมดอายุในวันที่ 30 กันยายน 2557 และสัญญาร่วมดำเนินกิจการฯ
สำหรับบริการโทรทัศน์ทางสาย (หรือ เคเบิล) จะหมดอายุในวันที่ 31 ธันวาคม 2562

ทรูวิชั่นส์ให้บริการในระบบดิจิตอลผ่านดาวเทียม (DSTV) โดยการส่งสัญญาณในระบบ Ku-band
และ C-band โดยใช้ระบบการบีบอัดสัญญาณ MPEG-2 และ MPEG-4 ซึ่งทำให้บริษัทฯ
สามารถเพิ่มจำนวนช่องรายการได้มากขึ้น ปรับปรุงคุณภาพเสียงและภาพให้คมชัดยิ่งขึ้น
สามารถควบคุมการเข้าถึงสัญญาณของ
ทรูวิชั่นส์ และสามารถกระจายสัญญาณให้บริการไปยังทุกๆ พื้นที่ในประเทศไทย
ปัจจุบันการให้บริการระบบนี้ถ่ายทอดสัญญาณผ่านดาวเทียมไทยคม 5
ซึ่งมีขีดความสามารถสูงกว่าเดิมมาก ในไตรมาส 3 ปี 2554
ทรูวิชั่นส์มอบสิทธิประโยชน์สำหรับลูกค้าระดับบนที่แจ้งความประสงค์จะเปลี่ยนกล่องรับสัญญาณใหม่ก่อนใคร
โดยกล่องรับสัญญาณ hybrid ใหม่นี้ ไม่เพียงรองรับรายการในระบบ HD
แต่ยังประกอบด้วยเทคโนโลยีการบีบอัดสัญญาณภาพ MPEG-4 และเทคโนโลยี secured silicon
ซึ่งนอกจากจะเพิ่มอรรถรสในการรับชมให้กับสมาชิกแล้ว ยังช่วยลดปัญหาจากการลักลอบใช้สัญญาณ
เมื่อเริ่มใช้ระบบออกอากาศใหม่ที่มีความปลอดภัยสูงในเดือนเมษายนและตุลาคม ปี 2555
สำหรับระบบเคเบิลและดาวเทียม ตามลำดับ

นอกจากนั้น ทรูวิชั่นส์ให้บริการโทรทัศน์แบบบอกรับสมาชิกระบบเคเบิล (CATV)
โดยให้บริการทั้งระบบดิจิตอลและระบบอานาล็อกในเขตกรุงเทพมหานครและปริมณฑลผ่านโครงข่ายผสมระหว่างเคเบิลใยแก้วนำแสง
และสายโคแอ็กเชียล ของบริษัท ทรู มัลติมีเดีย จำกัด (ซึ่งเป็นบริษัทย่อยของทรู)
โดยปัจจุบันโครงข่ายดังกล่าวผ่านบ้านถึงประมาณ 800,000
หลังคาเรือนในเขตกรุงเทพมหานครและปริมณฑล

ในต้นปี 2549 บริษัทฯ ประสบความสำเร็จในการรวมทรูวิชั่นส์เข้ามาเป็นส่วนหนึ่งของกลุ่มทรู
ทำให้บริษัทฯ ถือหุ้นในสัดส่วนร้อยละ 91.8 ของทรูวิชั่นส์ ภายหลังการรวมเป็นส่วนหนึ่งของกลุ่มทรู
ทรูวิชั่นส์ได้ปรับเปลี่ยนกลยุทธ์ทางการตลาด โดยขยายบริการสู่ตลาดกลางและล่าง
ซึ่งทำให้ทรูวิชั่นส์สามารถเพิ่มฐานลูกค้าได้กว่า 2 เท่า

ในปี 2553 ทรูวิชั่นส์ ได้ปรับโครงสร้างกลุ่มบริษัท เป็นกลุ่มบริษัททรูวิชั่นส์ (ซึ่ง ณ สิ้นปี 2554
กลุ่มทรูมีสัดส่วนการถือหุ้นร้อยละ 100 โดยทางอ้อม)
ทั้งนี้เพื่อรองรับกรอบการกำกับดูแลที่เปลี่ยนแปลง
โดยเฉพาะอย่างยิ่งเพื่อการรับใบอนุญาตประกอบกิจการโทรทัศน์แบบบอกรับสมาชิก
และทำให้การดำเนินธุรกิจของทรูวิชั่นส์มีความคล่องตัวมากขึ้นรองรับการเติบโตของธุรกิจในอนาคต
ซึ่งส่งผลให้ ณ สิ้นเดือนธันวาคม 2554 กลุ่มทรูมีสัดส่วนการถือหุ้นร้อยละ 99.31 ในบมจ. ทรู
วิชั่นส์ และร้อยละ 98.99 ในบมจ. ทรู วิชั่นส์ เคเบิ้ล

นับตั้งแต่มีการประกาศใช้พระราชบัญญัติการประกอบกิจการกระจายเสียงและกิจการโทรทัศน์
พ.ศ.2551ในเดือนมีนาคม 2551 ทรูวิชั่นส์ได้มีการเจรจากับ บริษัท อสมท จำกัด (มหาชน)
เพื่อให้สามารถหารายได้จากการโฆษณาได้เช่นเดียวกับผู้ให้บริการโทรทัศน์แบบบอกรับสมาชิกรายอื่นๆ
โดยในวันที่ 8 ตุลาคม 2552 ที่ประชุมคณะกรรมการ อสมท
อนุญาตให้ทรูวิชั่นส์หารายได้จากการรับทำโฆษณาผ่านช่องรายการต่างๆ
โดยจ่ายส่วนแบ่งรายได้ร้อยละ 6.5 ให้แก่ อสมท
ทำให้ทรูวิชั่นส์เริ่มหารายได้จากการรับทำโฆษณาผ่านช่องรายการต่างๆ
โดยเริ่มทำการโฆษณาอย่างค่อยเป็นค่อยไป ทั้งนี้เพื่อไม่ให้ขัดจังหวะการรับชมรายการของสมาชิก
นอกจากนี้ ในปี 2553 ทรูวิชั่นส์จะทยอยเพิ่มช่องรายการเพื่อออกอากาศโฆษณา
ซึ่งรวมทั้งช่องรายการที่ทรูวิชั่นส์รับมาออกอากาศ (Turnaround channel)
โดยทรูวิชั่นส์มีรายได้จากการรับทำโฆษณาเต็มปีเป็นปีแรกในปี 2553 เป็นจำนวนทั้งสิ้น 482
ล้านบาท ทั้งนี้ ณ สิ้นปี 2554 ช่องรายการ 27 ช่อง จากทั้งหมด 127
ช่องรายการของทรูวิชั่นส์มีรายได้จากการรับทำการโฆษณา
ด้วยความสามารถของทีมขายที่มีความชำนาญงาน ทำให้ในปี 2554
ทรูวิชั่นส์มีรายได้จากการรับทำโฆษณาจำนวน 707 ล้านบาท โดยเพิ่มขึ้นร้อยละ 46.7 จากปี 2553

ณ สิ้นปี 2554 ทรูวิชั่นส์มีจำนวนผู้ใช้บริการรวม 1,641,998 ราย โดย 826,590 ราย
เป็นผู้ใช้บริการแพ็กเกจมาตรฐาน ส่วนที่เหลือเป็นผู้ใช้บริการแพ็กเกจฟรีวิวและฟรีทูแอร์

ตารางแสดงจำนวนผู้ใช้บริการโทรทัศน์ระบบบอกรับเป็นสมาชิก และรายได้เฉลี่ยต่อผู้ใช้บริการ

+----------------------------+-------+-------+-------+-------+-------+
| ทรูวิชั่นส์                     | ณ วันที่ |       |       |       |       |
|                            | 31    |       |       |       |       |
|                            | ธ.ค.  |       |       |       |       |
+----------------------------+-------+-------+-------+-------+-------+
|                            | 2550  | 2551  | 2552  | 2553  | 2554  |
+----------------------------+-------+-------+-------+-------+-------+
| จำนวนผู้ใช้บริการ              |       |       |       |       |       |
| เฉพาะลูกค้าแพ็กเกจปกติ         |       |       |       |       |       |
+----------------------------+-------+-------+-------+-------+-------+
|  - ระบบเคเบิล               | 13    | 12    | 12    | 11    | 11    |
|                            | 2,868 | 9,659 | 3,349 | 8,784 | 4,925 |
+----------------------------+-------+-------+-------+-------+-------+
|  - ระบบจานดาวเทียม (DsTV)   | 49    | 67    | 80    | 81    | 71    |
|                            | 6,920 | 0,178 | 5,207 | 0,708 | 1,995 |
+----------------------------+-------+-------+-------+-------+-------+
| รวมผู้ใช้บริการแพ็กเกจปกติ       | 62    | 79    | 92    | 92    | 82    |
|                            | 9,788 | 9,837 | 8,556 | 9,492 | 6,590 |
+----------------------------+-------+-------+-------+-------+-------+
| แพ็กเกจ ฟรีวิว ^(1/)          | 31    | 52    | 53    | 51    | 52    |
|                            | 8,790 | 7,096 | 6,324 | 9,727 | 5,816 |
+----------------------------+-------+-------+-------+-------+-------+
| แพ็กเกจ ฟรีทูแอร์ ^(1/)        | 9     | 14    | 19    | 25    | 28    |
|                            | 0,342 | 2,538 | 8,527 | 5,835 | 9,592 |
+----------------------------+-------+-------+-------+-------+-------+
| รวมผู้ใช้บริการทั้งหมด           | 1,03  | 1,46  | 1,66  | 1,70  | 1,64  |
|                            | 8,920 | 9,471 | 3,407 | 5,054 | 1,998 |
+----------------------------+-------+-------+-------+-------+-------+
| รายได้เฉลี่ยต่อผู้ใช้บริการ ^(2/)  | 1,104 | 988   | 806   | 744   | 765   |
+----------------------------+-------+-------+-------+-------+-------+

^(1/) ไม่รวมผู้ใช้บริการชำระค่าบริการเพิ่มเพื่อเปลี่ยนแพ็กเกจเป็นแพ็กเกจปกติ

^(2/) ไม่รวมผู้ใช้บริการประเภท ฟรีวิว และ ฟรีทูแอร์

ทรูวิชั่นส์นำเสนอความบันเทิงหลากหลายด้วยช่องรายการชั้นนำที่มีคุณภาพทั้งจากในประเทศและต่างประเทศ
ประกอบด้วย ภาพยนตร์ (เช่น HBO, Cinemax, Star Movies) กีฬา (เช่น ESPN, Star
Sport และรายการของทรูวิชั่นส์เอง) สาระบันเทิง (เช่น Discovery Channel, National
Geographic) และข่าว (เช่น CNN, CNBC, Bloomberg, BBC World, Phoenix
InfoNews) นอกจากนั้นยังมีรายการจากสถานีโทรทัศน์ภาคปกติของไทย (Free TV) และ บริการ
Pay Per View

แพ็กเกจหลักของทรูวิชั่นส์ทั้ง 4 แพ็กเกจ รวมช่องรายการอื่นๆ นอกเหนือจากรายการมาตรฐาน
(ได้แก่ ช่องรายการฟรีทีวี รวมทั้งหมด 6 ช่องรายการ และช่องรายการเพื่อการศึกษาอีก 15
ช่องรายการ และมีรายละเอียดของแต่ละแพ็กเกจดังตารางด้านล่าง

  -------------------- --------------------------- -----------------------
  แพ็กเกจ               จำนวนช่องรายการ              ค่าบริการต่อเดือน (บาท)

  แพลทินัม (Platinum)    106                         2,000

  โกลด์ (Gold)          97                          1,413

  ซิลเวอร์ (Silver)      84                          590

  ทรู โนวเลจ (True      74                          340
  Knowledge)                                       
  -------------------- --------------------------- -----------------------

นอกเหนือจากแพ็กเกจข้างต้น ทรูวิชั่นส์ยังนำเสนอแพ็กเกจตามสั่ง (A-La-Carte) ซึ่งประกอบด้วย
10 ช่องรายการ เช่น HBO, Disney, Discovery และ NHK ผู้ใช้บริการแพ็กเกจแพลทินัม
(Platinum) สามารถเลือกรับชมแพ็กเกจตามสั่งที่ชื่นชอบได้ในราคาพิเศษ
ในขณะที่ผู้ใช้บริการแพ็กเกจซิลเวอร์ (Silver) สามารถเลือกซื้อแพ็กเกจ Discovery, Disney
และ NHK เพิ่มได้เช่นกัน

ทรูวิชั่นส์ขยายบริการไปยังตลาดกลางและล่าง โดยนำเสนอแพ็กเกจร่วมกับกลุ่มทรู โมบาย
ภายใต้ชื่อทรูไลฟ์ฟรีวิว (เดิมชื่อ ทรูวิชั่นส์-ยูบีซี ทรูมูฟ ฟรีวิว) โดย “ทรูไลฟ์ฟรีวิว”
คือหนึ่งในแพ็คเกจ
คอนเวอร์เจนซ์หลักของกลุ่มทรู ซึ่งปัจจุบันแบ่งออกเป็น 3
แพ็กเกจสำหรับลูกค้าในระบบรายเดือนของ
กลุ่มทรู โมบาย และอีก 1 แพ็กเกจสำหรับลูกค้าในระบบเติมเงินของกลุ่มทรู โมบาย

นอกจากนี้ ทรูไลฟ์ฟรีวิวยังทำให้ทรูวิชั่นส์สามารถขยายตลาดสู่ลูกค้าในระดับกลางและล่าง
และมีบทบาทสำคัญในการเพิ่มยอดผู้ใช้บริการในต่างจังหวัด โดย ณ สิ้นปี 2554
ผู้ใช้บริการในต่างจังหวัดมีสัดส่วนร้อยละ 49.8 ของผู้ใช้บริการทั้งหมดของทรูวิชั่นส์
ทั้งนี้กลยุทธ์ในการขยายตลาดสู่ลูกค้าระดับกลางและล่าง ทำให้ทรูวิชั่นส์มีผู้ใช้บริการรวมทั้งสิ้น
1,614,998 ราย ในปี 2554 ยิ่งไปกว่านั้น
ผู้ใช้บริการแพ็กเกจฟรีวิวยังสามารถเปลี่ยนมาใช้แพ็กเกจโนวเลจ
และรับชมช่องรายการของทรูวิชั่นส์ได้เพิ่มอีก 15 ช่อง ทำให้ ณ สิ้นปี 2554 ร้อยละ 32.4
ของผู้ใช้บริการแพ็กเกจฟรีวิว เปลี่ยนมาใช้แพ็กเกจโนวเลจหรือแพ็กเกจที่มีค่าบริการสูงกว่า

นอกจากนี้ทรูวิชั่นส์ยังจำหน่ายจานดาวเทียมแบบขายขาด ให้รับชมทรูวิชั่นส์ฟรี 47 ช่อง
และสามารถเปลี่ยนมาใช้บริการแพ็กเกจโนวเลจได้เช่นเดียวกับผู้ใช้บริการแพ็กเกจฟรีวิว

บริการอื่นๆ ของทรูวิชั่นส์ ประกอบด้วย:

-   High Definition Personal Video Recorder (HD PVR):
    กล่องรับสัญญาณรุ่นใหม่ที่ให้ภาพคมชัดและมีคุณสมบัติเพิ่มเติม (เช่น สามารถอัดรายการ
    ขยายภาพในระหว่างการรับชม หรือ เล่นซ้ำ)
    เพื่ออำนวยความสะดวกและเพิ่มประสิทธิภาพในการรับชมให้กับสมาชิก

-   โปรโมชั่นจานแดงทรูวิชั่นส์ DSTV ขายขาด ให้สมาชิกรับชมทรูวิชั่นส์ฟรี 47 ช่อง
    โดยไม่มีค่าบริการรายเดือน นอกจากนี้ ผู้ใช้บริการที่ใช้บริการทรูมูฟและทรูมูฟ เอช
    และเติมเงินทุกเดือน จะสามารถรับชมทรูวิชั่นส์เพิ่มอีก 12 ช่อง

-   รายการเรียลลิตี้โชว์ยอดนิยม อคาเดมี แฟนเทเชีย ซึ่งออกอากาศปีละครั้ง
    (โดยปกติจะออกอากาศระหว่างเดือนพฤษภาคมถึงเดือนกันยายน)
    เป็นโปรแกรมสำคัญในการรักษาฐานลูกค้าของทรูวิชั่นส์ในช่วงที่มีการชะลอตัวตามฤดูกาลแล้ว
    ยังเป็นการสร้างคอนเทนต์ให้กับธุรกิจอื่นๆ ภายในกลุ่มทรูอีกด้วย

ทรูวิชั่นส์ยังคงเดินหน้าต่อยอดความเป็นผู้นำด้านคอนเทนต์ แพ็กเกจแบบพรีเมียมของทรูวิชั่นส์
นำเสนอรายการที่ได้รับความนิยมอย่างสูงในต่างประเทศ
และเกือบทั้งหมดเป็นรายการที่ทรูวิชั่นส์ได้รับลิขสิทธิ์แต่เพียงผู้เดียว (โดยมีเพียง 3 ช่องรายการ
จากทั้งหมด 47 ช่องรายการที่ไม่ใช่รายการที่ได้รับลิขสิทธิ์เฉพาะ)
และเพื่ออรรถรสในการรับชมรายการต่างๆ เหล่านี้
ทรูวิชั่นส์จึงได้อำนวยความสะดวกให้ผู้ชมชาวไทยได้รับชมรายการจากต่างประเทศด้วยเสียงและคำบรรยายภาษาไทย
รวมทั้งผลิตคอนเทนต์ขึ้นเอง เพื่อให้เหมาะกับรสนิยมของคนไทย

ทั้งนี้ ในเดือนพฤษภาคม 2553 ทรูวิชั่นส์เป็นผู้ให้บริการในระบบเคเบิลและดาวเทียมรายแรกที่เปิดให้บริการในระบบ High Definition (HDTV) เพื่อเพิ่มประสบการณ์การรับชมให้กับลูกค้าระดับบน ด้วย 3 ช่องในระบบ HD ซึ่งประกอบไปด้วยช่อง TrueSport HD (ช่อง 122) ซึ่งถ่ายทอดสดรายการกีฬาสำคัญระดับโลกต่าง ๆ และ ช่อง HBO HD (ช่อง 121) ซึ่งรวบรวมภาพยนตร์ทำเงินอันดับ 1 ทั่วโลกมานำเสนอ กว่า 100 เรื่องต่อเดือน รวมทั้ง การถ่ายทอดสดฟุตบอลโลก 2010 (FIFA World Cup 2010) และ True AF HD (ช่อง 120) ซึ่งเป็นช่องรายการเรียลลิตี้ ทั้งนี้ ในเดือนกรกฎาคม 2554 ทรูวิชั่นส์ได้เพิ่มช่องรายการในระบบ HD เป็น 11 ช่อง (ซึ่งรวมทั้งช่อง TrueSport HD 2, Star Movies HD และ AXN HD) สำหรับสมาชิกในระบบเคเบิล ในขณะที่สมาชิกในระบบดาวเทียมรับชม HD ได้ 3 ช่อง 

(4) ทรูมันนี่

ในปี 2548
ทรูมันนี่ได้รับใบอนุญาตจากธนาคารแห่งประเทศไทยให้ประกอบธุรกิจบัตรเงินอิเล็กทรอนิกส์และได้รับอนุมัติจากกรมสรรพากรในการแต่งตั้งเป็นตัวแทนรับชำระค่าสินค้าและบริการพร้อมการออกใบเสร็จรับเงิน/ใบกำกับภาษี
โดยให้บริการทางการเงินสำหรับลูกค้าทั่วไปภายใต้แนวคิด เติม-จ่าย-โอน-ซื้อ-จอง
โดยบริการต่างๆ ของทรูมันนี่ประกอบด้วย

-   บัตรเงินสดทรูมันนี่ ซึ่งช่วยให้ผู้ใช้บริการของกลุ่มทรูสามารถเติมเงินให้กับบริการต่างๆ
    ภายในกลุ่มทรู ซึ่งประกอบด้วย บริการทรูมูฟ/ทรูมูฟ เอช บริการ WiFi
    และบริการเกมออนไลน์ต่างๆ

-   ตัวแทนรับชำระและจัดเก็บค่าสินค้าและบริการ ทรูมันนี่มีจุดรับชำระค่าสินค้าและบริการประมาณ
    28,500 แห่ง (ในทรูช้อปและทรูมูฟช้อป และทรูมันนี่เอ็กซ์เพรส) ณ สิ้นปี 2554
    และสามารถรับชำระตามใบแจ้งหนี้จาก 300 บริการ รวมทั้งในบางบริการ
    ลูกค้ายังสามารถชำระแบบออนไลน์ได้อีกด้วย

-   ทรูมันนี่ เอ็กซ์เพรส ให้บริการชำระค่าสินค้าและบริการต่างๆ จำหน่ายบัตรเงินสด
    และบริการเติมเงินสำหรับบริการแบบเติมเงินต่างๆ ของกลุ่มทรู

นอกจากนี้ทรูมันนี่ยังเปิดให้บริการ “WeBooking by TrueMoney”
ซึ่งเป็นบริการจองจ่ายครบวงจร ด้วยจุดเด่น “จองง่าย จ่ายสะดวก รวดเร็ว หลายช่องทาง”
ให้บริการครอบคลุมกลุ่มไลฟ์สไตล์ต่างๆ ได้แก่ ความบันเทิง การท่องเที่ยวและที่พัก การศึกษา กีฬา
และ สุขภาพ เป็นต้น

บริการการเงินบนโทรศัพท์เคลื่อนที่ของกลุ่มทรู โมบาย (บริการทรูมันนี่)

ทรูมันนี่เปิดให้บริการการเงินบนโทรศัพท์เคลื่อนที่ในปี 2549
เพื่ออำนวยความสะดวกให้กับผู้ใช้บริการของกลุ่มทรู โมบาย
ให้สามารถทำธุรกรรมทางการเงินต่างๆ บนโทรศัพท์เคลื่อนที่ได้ทุกที่ ทุกเวลา
และมีความปลอดภัยสูงด้วยระบบรักษาความปลอดภัยมาตรฐานสากล โดยผู้ใช้บริการสามารถ

-   เติมเงินให้กับสินค้าและบริการระบบเติมเงินต่างๆ ของกลุ่มทรู เช่น บริการทรูมูฟ/ทรูมูฟ เอช
    แบบเติมเงิน การซื้อชั่วโมงอินเทอร์เน็ต เกมออนไลน์ และบริการ WE PCT

-   เป็นช่องทางในการชำระเงินของแพ็กเกจทรูไลฟ์ฟรีวิว โดยหักเงินอัตโนมัติจากเงินในบัญชี
    ทรูมันนี่ทุกเดือนเมื่อถึงกำหนดชำระ ผู้ใช้บริการแพ็กเกจทรูวิชั่นส์ฟรีวิว
    ยังสามารถเปลี่ยนเป็นสมาชิกรายการตามสั่ง ที่มีอัตราค่าบริการรายเดือนที่สูงขึ้น
    หรือสั่งซื้อรายการแบบจ่ายเงินล่วงหน้า ด้วยการชำระผ่านบริการทรูมันนี่ได้อีกด้วย

-   ชำระค่าบริการผลิตภัณฑ์และบริการต่างๆ ภายในกลุ่มทรู รวมทั้งชำระค่าสินค้าและบริการอื่นๆ
    อาทิ ค่าสาธารณูปโภคต่างๆ ค่าประกัน และบริการอีคอมเมิร์ซต่างๆ
    รวมทั้งการชำระภาษีรถยนต์ประจำปี

-   โอนเงินจากบัญชีทรูมันนี่ของตนเองไปยังบัญชีทรูมันนี่อื่น
    หรือโอนจากบัญชีธนาคารของตนเองไปยังบัญชีทรูมันนี่

-   ถอนเงินสดจากบัญชีทรูมันนี่ของตนเอง โดยใช้บัตรเงินสดทรูมันนี่ ที่เครื่องเอทีเอ็ม ทั่วประเทศ

-   ผู้ใช้บริการสามารถเก็บเงินไว้ในบัญชีทรูมันนี่สูงสุดถึง 30,000 บาท
    และสามารถเติมเงินเข้าบัญชีทรูมันนี่จากหลายช่องทาง ไม่ว่าจะเป็นบัตรเงินสดทรูมันนี่
    ผ่านบัญชีธนาคารที่ลงทะเบียนไว้แล้วกับธนาคารเจ้าของบัญชี
    หรือผ่านบัตรเครดิตที่ลงทะเบียนไว้แล้วกับบริษัทฯ

ในปี 2550 ทรูมันนี่เปิดตัว ทรูมันนี่ เอ็กซ์เพรส (TrueMoney Express)
จุดรับชำระค่าบริการผ่านระบบแฟรนไชส์ เพื่อให้บริการชำระค่าสินค้าและบริการต่างๆ
จำหน่ายบัตรเงินสด และบริการเติมเงินสำหรับบริการแบบเติมเงินต่างๆ ของกลุ่มทรู
โดยจับมือเป็นพันธมิตรกับธุรกิจค้าปลีกให้บริการในกว่า 2,000 จุดทั่วประเทศ
และขยายบริการครอบคลุมราว 25,000 จุด ณ สิ้นปี 2554 นอกจากนี้ ในเดือนพฤศจิกายน 2550
ทรูมันนี่และบริษัท วอชท์ดาต้า เทคโนโลยี จำกัด ผู้นำเทคโนโลยีด้านความปลอดภัยจากประเทศจีน
ประกาศความสำเร็จร่วมกันในการพัฒนา Touch SIM บริการการเงินบนมือถือแบบ Contactless
ด้วยเทคโนโลยี RFID SIM โดยเปิดให้บริการในต้นปี 2551

ในเดือนกรกฎาคม 2552 ทรูมันนี่ ได้รับใบอนุญาตจากคณะกรรมการธุรกรรมทางอิเล็กทรอนิกส์
ให้เป็นผู้ให้บริการชำระเงินทางอิเล็กทรอนิกส์ เป็นระยะเวลา 10 ปี

เมื่อเดือนพฤษภาคม 2553 ทรูมันนี่เป็นผู้ให้บริการไทยรายแรกที่ได้รับเงินสนับสนุนจำนวน 250,000
ดอลลาร์สหรัฐ จากสมาคม GSM เพื่อขยายการให้บริการทรูมันนี่ เอ็กซ์เพรส ในประเทศไทย
นอกจากนี้ในเดือนพฤศจิกายน 2553 ทรูมันนี่ได้ร่วมลงนามกับธนาคารแห่งประเทศไทย
เพื่อใช้มาตรฐานกลางข้อความการชำระเงินทางอิเล็กทรอนิกส์
ในฐานะองค์กรที่ได้รับอนุญาตจากธนาคารแห่งประเทศไทยให้ดำเนินกิจการธุรกิจบัตรเงินอิเล็กทรอนิกส์
ในเดือนพฤศจิกายน 2554 ทรูมันนี่เปิดตัว ตู้บริการอัตโนมัติตลอด 24 ชั่วโมง หรือ TrueMoney
Kiosk ให้บริการ เติม จ่าย โอน ซื้อ จอง ผ่านสถานีบริการน้ำมัน ปตท สถานีรถไฟฟ้า MRT และ
BTS ทรูช้อปทุกสาขา กว่า 2,000 ตู้ทั่วประเทศ

ณ สิ้นปี 2554 มีลูกค้ากลุ่มทรู โมบาย ที่ใช้บริการทรูมันนี่ประมาณ 9 ล้านราย จาก 7.3 ล้านราย
ณ สิ้นปี 2553

(5) ทรูไลฟ์

ทรูไลฟ์ เป็นบริการดิจิตอลคอนเทนต์
และเป็นช่องทางที่ทำให้สามารถเข้าถึงชุมชนผู้ใช้โทรศัพท์เคลื่อนที่และชุมชนออนไลน์
อีกทั้งยังเป็นสื่อสำหรับธุรกรรมระหว่างผู้บริโภคกับผู้บริโภค ธุรกิจกับผู้บริโภค และธุรกิจกับธุรกิจ

ทรูไลฟ์ประกอบด้วย 3 ส่วนหลัก คือ ดิจิตอลคอนเทนต์และบริการชุมชนต่างๆ ทรูไลฟ์ช้อป และ
ทรูไลฟ์พลัส (แพ็กเกจที่ผสานผลิตภัณฑ์และบริการในกลุ่มทรูเข้าด้วยกัน)

ตั้งแต่ปี 2549 เป็นต้นมา พอร์ทัลออนไลน์ Truelife.com ให้บริการชุมชนออนไลน์ เช่น มินิโฮม
(Minihome) คลับ ห้องแชท (Chatroom) และบริการ Instant Messaging
ซึ่งผู้ใช้สามารถติดต่อและสื่อสารระหว่างกัน
นอกจากนี้ยังนำเสนอคอนเทนต์ที่เชื่อมโยงผู้ที่มีความสนใจหรือมีไลฟ์สไตล์ใกล้เคียงกันเข้าด้วยกัน
โดยมีคอนเทนต์หลัก 4 ประเภทคือ ดนตรี กีฬา รายการโทรทัศน์และภาพยนตร์ เปิดให้บริการในปี
2549 ปัจจุบันมีผู้ลงทะเบียนใช้บริการ Truelife.com ทั้งสิ้นประมาณ 1.8 ล้านราย

ทรู ดิจิตอล พลัส ผู้ให้บริการเกมออนไลน์ และ การจัดกิจกรรม E-Sports ต่างๆ
เริ่มมีบทบาทสำคัญในตลาดเกมออนไลน์ ในปี 2550 จากการเปิดให้บริการ “Special Force”
ซึ่งประสบความสำเร็จและได้รับความนิยมจากผู้เล่นเกมออนไลน์ชาวไทยอย่างรวดเร็ว
โดยขึ้นนำเป็นเกมออนไลน์ประเภท casual อันดับหนึ่งของเมืองไทยตั้งแต่ปี 2550 จนถึงปัจจุบัน
(ปี 2554) ในขณะที่ FIFA Online ได้รับความนิยมเพิ่มขึ้นเป็นลำดับ
เนื่องจากกระแสฟุตบอลโลกในปี 2553 ณ สิ้นปี 2554 FIFA Online
มีผู้ลงทะเบียนเล่นเกมประมาณ 5 ล้านราย ในขณะที่ Special Force
มีผู้ลงทะเบียนเล่นเกมทั้งสิ้นประมาณ 20 ล้านราย
ปัจจุบันเกมออนไลน์ทั้งสองมีสัดส่วนรายได้เกือบร้อยละ 70 ของรายได้โดยรวมจากทรู ดิจิตอล พลัส
นอกจากนี้ ในปี 2552 ทรู ดิจิตอล พลัส ได้ลงนามเป็นพันธมิตรทางธุรกิจ กับบริษัท ดราก้อน ฟลาย
จีเอฟ จำกัด ผู้พัฒนาซอฟแวร์เกมรายใหญ่จากเกาหลี เพื่อให้มีการเปิดตัวเกมใหม่ๆ
ในตลาดเกมของไทยมากยิ่งขึ้น ในปี 2554 ได้มีการเปิดตัวเกมใหม่ Magic World 2
ซึ่งประสบความสำเร็จอย่างดียิ่ง เนื่องจากได้รับความนิยมเพิ่มขึ้นอย่างต่อเนื่องนับตั้งแต่เริ่มเปิดตัว

นอกเหนือจากนั้น กลุ่มทรูยังเป็นผู้ให้บริการเกมออนไลน์รายใหญ่ โดยบริษัท NC True จำกัด
ซึ่งเป็นบริษัทร่วมทุนกับบริษัท NCsoft จำกัด ผู้ผลิตเกมออนไลน์ชั้นนำระดับโลกจากประเทศเกาหลี
เปิดให้บริการเกม “Lineage II” “กิลด์วอร์ส” และ “Point Blank”
ซึ่งเป็นเกมออนไลน์ซึ่งเริ่มเป็นที่นิยมในปี 2552 และสามารถสร้างรายได้ได้อย่างมาก ณ สิ้นปี
2554 Point Blank ได้กลายเป็นหนึ่งในเกมออนไลน์ที่ได้รับความนิยมมากที่สุดของเมืองไทย
นอกจากนี้ NC True ยังได้นำเสนอเกม Love Beat ในปี 2553 โดยเป็น
เกมแดนซ์
ซึ่งมีทั้งเพลงไทยและเพลงสากลยอดนิยมให้ผู้เล่นเลือกใช้ประกอบการเล่มเกมได้อย่างหลากหลาย ณ
สิ้นปี 2554 Love Beat เป็นเกมออนไลน์ประเภทเกมแดนซ์อันดับสองของไทย
และกำลังได้รับความนิยมในหมู่นักเล่นเกมวัยรุ่นเพิ่มขึ้นอย่างต่อเนื่อง

ในปี 2554 ทรู ดิจิตอล พลัส ได้เปิดให้บริการ แฟรนไชส์ร้านอินเทอร์เน็ตคาเฟ่ภายใต้แบรนด์
“ไอแฟมิลี พลัส” ในบรรยากาศของครอบครัว
โดยเป็นร้านอินเทอร์เน็ตคาเฟ่ที่ปลอดภัยสำหรับเยาวชน มีการแบ่งพื้นที่ใช้งานเป็น 4 โซน
ประกอบไปด้วย Fun Zone เป็นส่วนบริการชั่วโมงอินเทอร์เน็ต และเกมออนไลน์ โซนที่ 2
เรียกว่า Service Zone ที่ให้บริการชำระบิลและค่าสาธารณูปโภคต่างๆ จากทรูมันนี่ เอ็กซ์เพรส
โซนที่ 3 Cafe Zone เป็นโซนบริการอาหารและเครื่องดื่ม และสุดท้าย Education Zone
เป็นโซนสำหรับเด็กๆ ที่มีหลักสูตรเรียนรู้ผ่านคอมพิวเตอร์ ปัจจุบันไอแฟมิลี่ พลัสเปิดให้บริการแล้ว 3
สาขา โดยคาดว่าจะขยายสาขาเป็น 15 สาขา ภายในปี 2555

ทรูไลฟ์ช้อป เป็นสถานที่ที่ให้ลูกค้าได้สัมผัสกับประสบการณ์คอนเวอร์เจนซ์ไลฟ์สไตล์ ด้วย
ผลิตภัณฑ์และบริการหลากหลายของกลุ่มทรู รวมไปถึงทรู คอฟฟี่ ทรู มิวสิค และบริการบรอดแบนด์
โดย
ส่วนใหญ่จะตั้งอยู่ในบริเวณที่คนรุ่นใหม่ให้ความนิยมมาพักผ่อน
หรือจับจ่ายใช้สอยในเขตกรุงเทพมหานครและปริมณฑล

ทรูไลฟ์พลัส เปิดตัวในปี 2553 โดยเป็นการผสานผลิตภัณฑ์และบริการภายในกลุ่มทรู
เพื่อนำเสนอแพ็กเกจที่ตรงใจตามไลฟ์สไตล์ของผู้ใช้บริการ ในเดือนมกราคม 2554 ทรูไลฟ์พลัส
เปิดตัวแพ็กเกจใหม่ “ทรูไลฟ์ ฟรีวิว 215 ช่อง” ดูรายการคุณภาพ 215 ช่อง และ ค่าโทรทรูมูฟ
399 บาท ซึ่งต่อมาได้ขยายจำนวนช่องรายการเป็น 240 ช่อง ในอัตราค่าบริการเดือนละ 349
บาท พร้อมค่าโทรทรูมูฟ 349 บาท

ในเดือนธันวาคม 2554 ทรูไลฟ์พลัส เปิดตัวกล่องรับสัญญาณดาวเทียมใหม่ล่าสุด
รับสัญญาณจากจานดาวเทียมได้ทั้งระบบ Ku-Band และ C-Band ในราคา 1,590 บาท
โดยไม่มีค่าบริการรายเดือน และสามารถรับชมรายการต่างๆ ทั้งจากช่องรายการของทรูวิชั่นส์
และช่องรายการฟรีทูแอร์อื่นๆ มากถึง 240 ช่องด้วยสัญญาณที่มีคุณภาพ แม้ในระหว่างฝนตก
นอกจากนี้ยังผสมผสานบริการภายใต้ยุทธศาสตร์คอนเวอร์เจนซ์ โดยเพิ่มสิทธิพิเศษสำหรับลูกค้าทรูมูฟ
และลูกค้าทรูมูฟ เอช รับชมรายการของทรูวิชั่นส์เพิ่มเป็น 59 ช่อง
และยังสามารถเปลี่ยนไปใช้แพ็กเกจที่มีราคาสูงกว่าได้ถึงแพ็กเกจแพลทินัม
ปรับขยายได้ตามความต้องการของลูกค้า

ทรูไลฟ์เผยโฉมใหม่บริการช้อปปิ้งออนไลน์ www.weloveshopping.com
ภายหลังการรวมตัวกับเว็บไซต์ www.marketathome.com ในปี 2550 โดย ณ สิ้นปี 2554
weloveshopping เป็นศูนย์รวมร้านค้าออนไลน์กว่า 289,000 ร้าน และมีสินค้ากว่า 7.2
ล้านรายการ

ในเดือนมิถุนายน 2552 กลุ่มทรูได้เปิดตัว ทรู แอพ เซ็นเตอร์ (True App Center)
สถาบันศูนย์กลางการศึกษาเพื่อสร้างนักพัฒนาแอพลิเคชั่นบนมือถือ บน ไอโฟน (iPhone) วินโดวส์
โมบายล์ (Windows Mobile) และ แอนดรอยด์ (Android)
ซึ่งแอพพลิเคชั่นเหล่านี้มีส่วนช่วยเพิ่มยอดจำหน่ายโทรศัพท์เคลื่อนที่
และยอดขายแพ็กเกจสำหรับบริการโมบาย อินเทอร์เน็ต ทั้งนี้ ณ สิ้นปี 2554
ทรูมีแอพพลิเคชั่นที่พัฒนาขึ้นมากกว่า 220 แอพพลิเคชั่น จาก 122 แอพพลิเคชั่นในปีก่อนหน้า

4.2 การตลาด

ปัจจุบัน กลุ่มทรู คือ ผู้นำด้านบริการไลฟ์สไตล์ของไทย บริษัทฯ
ยังคงมุ่งมั่นให้บริการสื่อสารโทรคมนาคม โดยเชื่อมโยงทุกบริการ พร้อมพัฒนาโซลูชั่น
ซึ่งประกอบด้วย บริการด้านเสียง วิดีโอ เพื่อ
ตอบสนองทุกไลฟ์สไตล์ตรงใจลูกค้าได้อย่างแท้จริง ภายใต้ยุทธศาสตร์คอนเวอร์เจนซ์
โดยการนำเสนอ
ผลิตภัณฑ์และบริการภายใต้แบรนด์ “ทรู” ยุทธศาสตร์คอนเวอร์เจนซ์
ทำให้กลุ่มทรูแตกต่างจากผู้ให้บริการรายอื่น และมีส่วนสำคัญในการเพิ่มส่วนแบ่งตลาด
ตลอดจนช่วยลดอัตราการเลิกใช้บริการ (Churn Rate)

ทั้งนี้ การรักษาฐานลูกค้า ยังเป็นกลยุทธ์หลักทางการตลาดของบริษัทฯ
โดยเฉพาะอย่างยิ่งในการดำเนินธุรกิจโทรศัพท์เคลื่อนที่ซึ่งมีการแข่งขันสูง

4.3 การจำหน่ายเเละช่องทางการจำหน่าย

เพื่อให้เข้าถึงกลุ่มลูกค้าบุคคล บริษัทฯ ได้เปิดศูนย์บริการทั้งในเขตกรุงเทพมหานครและปริมณฑล
รวมทั้งต่างจังหวัด โดยในแต่ละศูนย์บริการจะมีเจ้าหน้าที่พร้อมให้คำแนะนำแบบ one-stop
shopping ในแห่งเดียว เกี่ยวกับบริการสื่อสารทั้งแบบมีสายและไร้สาย
เครื่องโทรศัพท์และอุปกรณ์เสริม และอุปกรณ์สื่อสารอื่นๆ รวมทั้งโมเด็ม ADSL
ซึ่งในศูนย์บริการใหญ่จะเปิดให้บริการอินเทอร์เน็ตด้วย
นอกจากนี้กลุ่มทรูยังได้จำหน่ายสินค้าและบริการผ่านตัวแทนจำหน่ายทั่วประเทศ
ทั้งที่เป็นร้านค้าที่เป็นตัวแทนจำหน่ายและตัวแทนจำหน่ายอิสระซึ่งรับค่าตอบแทนจากค่าคอมมิชชั่น

ช่องทางการจำหน่ายของบริษัทฯ ประกอบด้วย

-   ค้าขายส่ง คือ
    ผู้ที่คู่ขายซิมการ์ดที่ยังไม่ได้เปิดใช้งานและบัตรเติมเงินเครื่องโทรศัพท์เคลื่อนที่และอุปกรณ์ที่เกี่ยวข้องของบริษัทฯ
    โดยเป็นผู้กระจายสินค้าไปยังตัวแทนจำหน่าย (sub-dealer)
    ตลอดจนดูแลและให้การสนับสนุนด้านการกระจายสินค้ากับ sub-dealer
    โดยคู่ค้าขายส่งจะเป็นผู้ขายซิมการ์ดแบบ
    เติมเงินและบัตรเติมเงิน ในขณะที่ Sub-dealer จะให้บริการอื่นๆ ด้วย อาทิ
    บริการซ่อมโทรศัพท์เคลื่อนที่ บริการดาวน์โหลดเพลงและเกมต่างๆ

-   ช่องทางการขายตรง โดยขายผลิตภัณฑ์และบริการของบริษัทฯ ให้กับลูกค้า SME
    และลูกค้าองค์กรธุรกิจ
    ช่องทางจัดจำหน่ายนี้มีบทบาทสำคัญในการเพิ่มจำนวนผู้ใช้บริการให้กับกลุ่มทรู โมบาย ช่องทาง
    การขายตรงแบ่งออกเป็น ทีมขายตรง ตัวแทนขายตรง และตัวแทนอิสระ

-   ร้านค้าปลีกประเภท Multi-retailer ซึ่งตั้งอยู่ในร้านค้าปลีกขนาดใหญ่ (Hypermart)
    ร้านค้าประเภท Specialty Store ร้านสะดวกซื้อต่างๆ

-   ร้านค้าปลีกซึ่งในที่นี้หมายถึง ทรูช้อป ร้านค้าของตัวแทนขายของกลุ่มทรู และ Kiosk ต่างๆ
    ที่ตั้งอยู่ในพื้นที่ที่เห็นได้ง่ายและเป็นแหล่งชุมชน อย่างเช่น ศูนย์การค้า ร้านค้าปลีกขนาดใหญ่
    อาคารสำนักงาน เป็นต้น โดยรวมถึง ทรูไลฟ์ช้อป และ ทรู คอฟฟี่ด้วยเช่นกัน

-   คู่ค้าผ่านช่องทางการขายปลีก ประกอบด้วย คู่ค้าขายปลีก และ การขายผ่านโครงการ “Move
    UP Vans” โดยการจัดรถ Move Up Van จำหน่ายสินค้าและบริการของกลุ่มทรู
    อำนวยความสะดวกแก่ลูกค้าชนิดใกล้บ้าน
    โดยร่วมกับตัวแทนจำหน่ายของแต่ละภูมิภาคทั่วประเทศ

บริการประเภท Prepaid ของกลุ่มทรู (ส่วนใหญ่เป็นบริการสำหรับโทรศัพท์เคลื่อนที่)
โดยปกติจะขายผ่าน 3 ช่องทางจัดจำหน่ายแรก คือ คู่ค้าขายส่ง ช่องทางการขายตรง และ
ร้านค้าปลีกประเภท Multi-retailer ในขณะที่ร้านค้าปลีก (ทั้งของบริษัทฯ และคู่ค้า)
จะทำหน้าที่เป็นช่องทางการจำหน่ายผลิตภัณฑ์และบริการแบบรายเดือน
รวมทั้งผลิตภัณฑ์คอนเวอร์เจนซ์ของกลุ่มทรู รวมทั้งช่องทางการให้บริการหลังการขายอีกด้วย

สำหรับบริการเติมเงิน (เพื่อเติมเงินทรูมูฟ ทรูมูฟ เอช ทรูมันนี่ หรือ แพ็กเกจฟรีวิว)
มีช่องทางผ่านบริการอิเล็กทรอนิกส์หลายช่องทาง นอกเหนือจากการใช้บัตร (เช่น
บัตรเงินสดหรือบัตรเติมเงิน) ดังต่อไปนี้

-   เครื่องเอทีเอ็มโดยผู้ใช้บริการสามารถโอนเงินจากบัญชีธนาคารของตนเองเพื่อเติมเงินทรูมูฟ
    ทรูมูฟ เอช หรือทรูมันนี่ได้โดยตรง

-   ทรูมันนี่ ซึ่งเป็นบริการการเงินบนโทรศัพท์เคลื่อนที่ (ดูรายละเอียดใน
    “บริการการเงินบนโทรศัพท์เคลื่อนที่ผ่านทรูมูฟและทรูมูฟ เอช”)

-   บัตรเงินสดอิเล็กทรอนิกส์ ซึ่งสามารถซื้อได้จากคู่ค้า เช่น ธนาคารกสิกรไทย
    และเซเว่นอีเลฟเว่น

-   เติมเงินโดยตรง ลูกค้าสามารถเติมเงินได้จากอุปกรณ์ที่ติดตั้งในร้านค้าปลีกของบริษัทฯ และ
    คู่ค้า อาทิ เซเว่นอีเลฟเว่น หรือเติมเงินผ่านระบบออนไลน์

-   เติมเงินผ่านโทรศัพท์สาธารณะของทรู ที่มีสัญลักษณ์ "เติมเงิน ทรูมูฟที่นี่" 28,000 เครื่อง
    ทั่วกรุงเทพมหานครและปริมณฑล โดยผู้ใช้สามารถเติมเงินขั้นต่ำเพียง 10 บาท
    โดยเปิดให้บริการมาตั้งแต่ปี 2550

นอกจากนี้ผู้ใช้บริการทรูมูฟและทรูมูฟ เอช ยังสามารถเติมเงินอัตโนมัติแบบ ‘over-the-air’
ผ่านตัวแทนซึ่งเป็นบุคคลธรรมดา หรือร้านค้าขนาดเล็กที่ลงทะเบียนกับบริษัทฯ
และได้รับอนุญาตให้โอนค่าโทรแบบ over-the-air ไปยังโทรศัพท์เคลื่อนที่ของผู้ใช้บริการ
โดยตัวแทนเหล่านี้สามารถเติมเงินค่าโทรได้ผ่านหลายช่องทาง (เช่น บัตรเงินสด บัตรเติมเงิน
และ เครื่องเอทีเอ็ม) ในปี 2554 มีตัวแทนที่ลงทะเบียนกับบริษัทฯ ราว 80,000 ราย

ถึงแม้ว่าบัตรเติมเงินจะเป็นช่องทางการจำหน่ายหลักสำหรับการเติมเงิน
แต่ช่องทางผ่านระบบอิเล็กทรอนิกส์ก็ได้รับความนิยมเพิ่มขึ้น เนื่องจากมีวิธีชำระเงินที่หลากหลาย
และมีสถานที่ให้บริการเพิ่มมากขึ้น ในปี 2552 บริษัทฯ สามารถเพิ่มกำไร
โดยเน้นการเติมเงินผ่านช่องทางอิเล็กทรอนิกส์
ทั้งนี้เพื่อประหยัดค่าใช้จ่ายที่เกี่ยวเนื่องกับบัตรเติมเงิน (การผลิต การกระจายสินค้า
และการจัดเก็บ) นอกจากนี้ยังจะผสมผสานการขายผ่านช่องทางต่างๆ ที่มีค่าคอมมิชชั่นต่ำ (เช่น
เครื่องเอทีเอ็ม) เพื่อเพิ่มรายได้

สำหรับลูกค้า SME และลูกค้าองค์กรธุรกิจ กลุ่มทรูมีผู้บริหารงานลูกค้า ทีมขาย (Account
Executive) ที่มีความเชี่ยวชาญในการเข้าถึงความต้องการของลูกค้าตามแต่ละธุรกิจได้เป็นอย่างดี

ช่องทางการจำหน่ายหลักของทรูวิชั่นส์ คือ การขายทางโทรศัพท์ การขายตรง ผ่านเว็บไซต์และ
เครือข่ายตัวแทนจำหน่ายทั่วประเทศ รวมทั้งช่องทางใหม่ผ่าน Move Up vans

4.4 การจัดหาผลิตภัณฑ์หรือบริการ

ความสามารถในการให้บริการของโครงข่าย

กลุ่มทรูเชื่อว่าความสามารถในการให้บริการของโครงข่ายของกลุ่มทรู
เป็นจุดเด่นที่สำคัญในการให้บริการโทรศัพท์พื้นฐาน รวมทั้งอินเตอร์เน็ต และบรอดแบนด์ของกลุ่มทรู
กล่าวคือ
กลุ่มทรูมีโครงข่ายเคเบิลใยแก้วนำแสงที่ครอบคลุมพื้นที่ให้บริการและเข้าถึงผู้ใช้บริการได้อย่างทั่วถึง
โดยมีส่วนประกอบที่เป็นสายทองแดงเป็นระยะทางสั้นๆ ทำให้สามารถส่งสัญญาณ เสียง ภาพ หรือ
ข้อมูล ได้อย่างมีประสิทธิภาพ นอกจากนี้ การออกแบบโครงข่ายในลักษณะใยแมงมุม
ยังสามารถขจัดปัญหาที่ผู้ใช้บริการไม่สามารถใช้โทรศัพท์ได้อันเนื่องจากการที่สายโทรศัพท์หรือเส้นทางในการติดต่อถูกตัดขาดเพราะอุบัติเหตุ
หรือด้วยเหตุอื่นใดโดย
ทำให้บริษัทฯ สามารถเลือกใช้เส้นทางอื่นทดแทนเส้นทางที่ต้องผ่านจุดที่เกิดเหตุเสียนั้นได้

ทรูมูฟเป็นผู้ให้บริการที่เข้ามาดำเนินธุรกิจโทรศัพท์เคลื่อนที่หลังสุดในจำนวนผู้ให้บริการโทรศัพท์เคลื่อนที่รายใหญ่
3 ราย ซึ่งทำให้ได้รับประโยชน์จากพัฒนาการใหม่ๆ ทางเทคโนโลยี
โดยทำให้มีการลงทุนที่มีประสิทธิภาพและต้นทุนถูกกว่า

แหล่งที่มาของผลิตภัณฑ์และบริการ

บริษัทฯ ได้สั่งซื้ออุปกรณ์โครงข่ายโทรคมนาคมจากผู้ผลิตอุปกรณ์ชั้นนำของโลก ได้แก่ Siemens
Alcatel-Lucent NEC และ Huawei
นอกจากนั้นมีผู้รับเหมาจำนวนมากในการจัดหาและติดตั้งโครงข่ายของบริษัทฯ ซึ่งบริษัทฯ
ไม่ได้มีการพึ่งพิง ผู้จัดจำหน่ายหรือผู้รับเหมารายใดเป็นการเฉพาะ และบริษัทฯ
ไม่มีปัญหาในการจัดหาผู้จัดจำหน่ายและผู้รับเหมาเนื่องจากมีจำนวนมากราย

การสนับสนุนทางด้านเทคนิคและการบริหาร

ในอดีตกลุ่มทรูเคยได้รับความช่วยเหลือทางด้านเทคนิค และการบริหารจากพันธมิตรทางธุรกิจ
ซึ่งประกอบด้วย บริษัท Verizon Communications, Inc (“Verizon”) สำหรับบริษัท
Orange SA ให้ความช่วยเหลือด้านเทคนิคและการบริหารสำหรับทรูมูฟ และ บริษัท MIH
สำหรับทรูวิชั่นส์
แต่ในปัจจุบันกลุ่มทรูไม่ได้รับการสนับสนุนด้านเทคนิคและการบริหารจากพันธมิตรทางธุรกิจดังกล่าวอีกต่อไป
เนื่องจากพันธมิตรเหล่านี้ได้ขายหรือลดสัดส่วนการถือหุ้นลง อย่างไรก็ตาม
กลุ่มทรูสามารถรับถ่ายทอดเทคโนโลยีและความรู้ไว้จนสามารถบริหารงานได้เองโดยไม่ต้องพึ่งพาการสนับสนุนด้านเทคนิคและการบริหารจากพันธมิตรทางธุรกิจอีกแต่อย่างใด

4.5 ภาวะธุรกิจโทรคมนาคมไทย

ธุรกิจโทรศัพท์เคลื่อนที่

ผู้ให้บริการโทรศัพท์เคลื่อนที่ในประเทศไทย ประกอบด้วย บริษัท แอดวานซ์ อินโฟร์ เซอร์วิส จำกัด
(มหาชน) หรือ เอไอเอส และบริษัท ดิจิตอลโฟน จำกัด หรือ ดีพีซี ซึ่งเป็นบริษัทย่อยของบริษัท
แอดวานซ์ อินโฟร์ เซอร์วิส จำกัด (มหาชน) บริษัท โทเทิ่ล แอ็คเซ็ส คอมมูนิเคชั่น จำกัด
(มหาชน) หรือ ดีแทค และบริษัทย่อยของกลุ่มบริษัททรู โดยมีบริษัทฯ เป็นผู้ถือหุ้นใหญ่
ซึ่งประกอบด้วย บริษัท ทรู มูฟ จำกัด และ บริษัท เรียล มูฟ จำกัด (ซึ่งให้บริการภายใต้แบรนด์
“ทรูมูฟ เอช”) และบริษัท ฮัทชิสัน ซีเอที ไวร์เลส มัลติมีเดีย จำกัด รวมทั้ง บริษัท กสท
โทรคมนาคม จำกัด (มหาชน) และ บริษัท ทีโอที จำกัด (มหาชน) ซึ่งเป็นองค์กรของรัฐ

ตลาดโทรศัพท์เคลื่อนที่ของประเทศไทยมีการเติบโตอย่างรวดเร็วในระยะเวลาไม่กี่ปีที่ผ่านมา
จากจำนวนผู้ใช้บริการ 7.9 ล้านรายในปี 2544 เป็นมากกว่า 75.6 ล้านราย ณ สิ้นปี 2554
ซึ่งรวมผู้ใช้บริการของทีโอที และ กสท และผู้ให้บริการ MVNO (mobile Virtual Network
Operator) ที่ใช้โครงข่ายของ ทีโอที ในขณะที่ ผู้ให้บริการโทรศัพท์เคลื่อนที่รายใหญ่ที่สุด 3 ราย
ซึ่งประกอบด้วย เอไอเอส ดีแทค และ กลุ่มทรู สามารถเพิ่มจำนวนผู้ใช้บริการรายใหม่ได้ประมาณ
5.7 ล้านราย ในปี 2554 (เพิ่มขึ้นร้อยละ 8.1 จากปีก่อนหน้า)
ทำให้มีอัตราการใช้บริการโทรศัพท์เคลื่อนที่ต่อประชากร 100 คน เพิ่มขึ้นเป็นอัตราร้อยละ 115
(ข้อมูลจำนวนประชากรจาก สำนักงานสถิติแห่งชาติ ณ วันที่ 31 ธันวาคม 2554 ซึ่งมีจำนวนทั้งสิ้น
67.8 ล้านคน) จากการที่มีผู้ใช้งานจำนวนไม่น้อย นิยมใช้งานโทรศัพท์เคลื่อนที่มากกว่า 1 เครื่อง
และ/หรือ มีอุปกรณ์ที่พร้อมเข้าถึงบริการอินเทอร์เน็ต อาทิ แท็บเล็ตหรือเน็ตบุ๊ก

อย่างไรก็ตาม เมื่อเปรียบเทียบกับประเทศอื่นๆ
ในภูมิภาคเดียวกันจะเห็นว่าตลาดโทรศัพท์เคลื่อนที่ของไทยมีอัตราการใช้บริการต่ำกว่าประเทศอื่นๆ
อาทิ ฮ่องกง (ร้อยละ 202.7 ณ สิ้นเดือนตุลาคม 2554 แหล่งที่มา: สำนักงานโทรคมนาคม
รัฐบาลเขตปกครองพิเศษฮ่องกง) และ สิงคโปร์ (ร้อยละ 143.6 แหล่งที่มา:
สถิติการให้บริการโทรคมนาคม ปี 2553 จาก
องค์การพัฒนาการสื่อสารและสารสนเทศประเทศสิงคโปร์)

คู่แข่งรายใหญ่ที่สุด 2 ราย คือ เอไอเอส (และ ดีพีซี ซึ่งเป็นบริษัทย่อยที่เอไอเอสถือหุ้นใหญ่) และ
ดีแทค ซึ่งมีจำนวนผู้ใช้บริการคิดเป็นส่วนแบ่งตลาดประมาณร้อยละ 44.3 และ 30.7 ตามลำดับ
(ไม่รวมจำนวนผู้ใช้บริการของ กสท และ ทีโอที และผู้ให้บริการ MVNO ของทีโอที) ณ สิ้นปี 2554
โดยกลุ่มทรู โมบายเป็นผู้ให้บริการโทรศัพท์เคลื่อนที่รายใหญ่อันดับ 3
ด้วยส่วนแบ่งตลาดประมาณร้อยละ 25

ตารางแสดงจำนวนผู้ใช้บริการโทรศัพท์เคลื่อนที่ในประเทศไทย

+----------------+----------+----------+----------+---------+---------+
|                | ณ วันที่ 31 |          |          |         |         |
|                | ธันวาคม   |          |          |         |         |
+----------------+----------+----------+----------+---------+---------+
|                | 2550     | 2551     | 2552     | 2553    | 2554    |
+----------------+----------+----------+----------+---------+---------+
| เอไอเอส        | 24       | 27       | 28       | 31,     | 33,     |
|                | ,105,400 | ,310,200 | ,772,900 | 200,700 | 459,900 |
+----------------+----------+----------+----------+---------+---------+
| ดีแทค           | 15       | 18       | 19       | 21,     | 23,     |
|                | ,772,026 | ,682,076 | ,657,049 | 620,397 | 216,508 |
+----------------+----------+----------+----------+---------+---------+
| ทรู โมบาย       | 12       | 14       | 15       | 17,     | 18,     |
|                | ,080,089 | ,756,834 | ,801,164 | 117,864 | 940,263 |
+----------------+----------+----------+----------+---------+---------+
| รวม ^(1/)      | 51       | 60       | 64       | 69,     | 75,     |
|                | ,957,515 | ,749,110 | ,231,113 | 938,961 | 616,671 |
+----------------+----------+----------+----------+---------+---------+
| ส่วนแบ่งต        | 23.2     | 24.3     | 24.6     | 24.5    | 25.0    |
| ลาดผู้ใช้บริการของ |          |          |          |         |         |
| ทรู โมบาย       |          |          |          |         |         |
| (ร้อยละ)        |          |          |          |         |         |
+----------------+----------+----------+----------+---------+---------+

แหล่งข้อมูล: บริษัทที่เกี่ยวข้อง

หมายเหตุ: ^(1/) ไม่รวมผู้ใช้บริการ ทีโอที กสท และผู้ให้บริการ MVNO ของทั้ง ทีโอที และ กสท นอกจากนี้ ตั้งแต่ปี 2554 เป็นต้นไป จำนวนผู้ใช้บริการโทรศัพท์เคลื่อนที่ในกลุ่มทรูโมบายประกอบด้วย ผู้ใช้บริการ ทรูมูฟ ทรูมูฟเอช และฮัทช์ 

ตลาดโทรศัพท์เคลื่อนที่ในประเทศไทยมีการแข่งขันสูง
ผู้ให้บริการต่างพยายามแข่งขันเพื่อเพิ่มส่วนแบ่งตลาด โดยผ่านกิจกรรมส่งเสริมการขายต่างๆ
รวมทั้งการเสนอค่าบริการแบบเติมเงินราคาถูก เพื่อดึงดูดผู้ใช้บริการที่มีรายได้น้อย
ทั้งนี้ได้อำนวยความสะดวกในการซื้อบัตรเติมเงินโดยสามารถซื้อได้จากร้านสะดวกซื้อและสถานีบริการน้ำมันต่างๆ
ซึ่งเป็นสาเหตุหนึ่งที่ทำให้จำนวนผู้ใช้บริการโทรศัพท์เคลื่อนที่แบบเติมเงินมีจำนวนเพิ่มสูงขึ้นมากตั้งแต่ปี
2545 เป็นต้นมา
นอกจากนี้ผู้ให้บริการโทรศัพท์เคลื่อนที่ยังมุ่งเน้นสร้างความเติบโตให้กับบริการที่ไม่ใช่เสียงต่างๆ
ซึ่งเป็นผลมาจากเครื่องโทรศัพท์เคลื่อนที่รุ่นใหม่ๆ มีความสามารถในการใช้งานที่หลากหลายยิ่งขึ้น

หลังตลาดโทรศัพท์เคลื่อนที่ในประเทศไทยมีการแข่งขันด้านราคาอย่างรุนแรงในระหว่างปี
2548-2551 การแข่งขันด้านราคา โดยเฉพาะอย่างยิ่ง อัตราค่าโทรเริ่มปรับตัวดีขึ้นในปี 2552
ผู้ประกอบการรายใหญ่ทั้ง 3 รายยังสามารถรักษาระดับรายได้
หรือมีรายได้เพิ่มขึ้นจากบริการที่ไม่ใช่เสียง โดยเฉพาะอย่างยิ่ง จากบริการโมบาย อินเทอร์เน็ต
โดยปริมาณการใช้บริการโมบาย อินเทอร์เน็ต ในประเทศไทย เติบโตอย่างแข็งแกร่ง
ส่วนใหญ่เนื่องจากสมาร์ทโฟน (อาทิ iPhone และ BlackBerry)
ได้รับความนิยมมากขึ้นรวมทั้งมีราคาถูกลง
นอกจากนี้ยังเป็นผลจากการที่มีการพัฒนาคอนเทนต์และแอพพลิเคชั่นสำหรับสมาร์ทโฟนเพิ่มขึ้นอย่างต่อเนื่อง

ในปี 2553 มีการแข่งขันเพิ่มขึ้นเพียงเล็กน้อย
เนื่องจากผู้ประกอบการเริ่มปรับลดราคาเพื่อกระตุ้นอุปสงค์ที่ลดต่ำลงในครึ่งปีแรก
จากเหตุการณ์ความไม่สงบทางการเมือง โดยส่วนใหญ่เป็นการแข่งขันในการโทรภายในโครงข่าย
ซึ่งคู่แข่งมีการลดอัตราค่าโทรลง ทำให้อัตราค่าโทรต่อนาทีโดยรวมปรับลดลงตามไปด้วย
และส่งผลกระทบต่อผลการดำเนินงานของทรูมูฟ อย่างไรก็ดี
รายได้จากบริการด้านเสียงเริ่มฟื้นตัวนับตั้งแต่เดือนสิงหาคมของปี 2553 เป็นต้นมา
หลังจากมีการนำเสนอโปรโมชั่นใหม่ คิดค่าโทรตามจำนวนครั้ง และ อัตราเดียวทุกเครือข่าย
สำหรับกลุ่มลูกค้าที่โทรในระดับปานกลางถึงน้อย

ในปี 2554 การเติบโตของอุตสาหกรรมโทรศัพท์เคลื่อนที่โดยส่วนใหญ่
เป็นผลมาจากความนิยมใช้บริการด้านข้อมูลที่เพิ่มสูงขึ้น เนื่องจากการเปิดให้บริการ 3G
ในเชิงพาณิชย์ และการใช้งานอุปกรณ์สมาร์ทโฟนต่างๆ
และบริการเครือข่ายสังคมออนไลน์ที่เพิ่มมากขึ้น
โดยการแข่งขันระหว่างผู้ประกอบการบริการโทรศัพท์เคลื่อนที่ยังคงอยู่ในระดับสูง
มีการเปิดตัวแคมเปญและบริการใหม่ๆ โดยเฉพาะบริการ 3G
ทั้งนี้เพื่อดึงดูดผู้ใช้บริการที่นิยมใช้บริการด้านข้อมูล ด้วยการนำเสนอแพ็กเกจบริการโมบาย
อินเทอร์เน็ตร่วมกับอุปกรณ์โทรศัพท์ หรือ
การขาย SIM สำหรับบริการด้านข้อมูลเท่านั้น
นอกจากนี้ยังมีการนำเสนออัตราค่าบริการด้านข้อมูลที่หลากหลาย
ยิ่งไปกว่านั้น หลังการเปิดให้บริการคงสิทธิเลขหมายโทรศัพท์เคลื่อนที่ (MNP)
ผู้ประกอบการบริการโทรศัพท์เคลื่อนที่ยังหันมาให้ความสนใจกับ
คุณภาพของบริการและความครอบคลุมของโครงข่าย และการบริหารงานลูกค้าสัมพันธ์
เนื่องจากบริการ MNP
ทำให้ผู้ใช้บริการสามารถย้ายไปใช้บริการของโครงข่ายอื่นได้ง่ายและสะดวกสบายยิ่งขึ้น ทั้งนี้
ในไตรมาส 4 ปี 2554 อุตสาหกรรมโทรศัพท์เคลื่อนที่ของไทยได้รับผลกระทบจากวิกฤตน้ำท่วม
ทำให้ต้องเลื่อนการเปิดตัวบริการใหม่ๆ ออกไปเป็นการชั่วคราว
ในขณะที่ลูกค้าบางส่วนก็มีกำลังซื้อลดลงเนื่องจากสถานการณ์น้ำท่วม ในปี 2554 ทรูมูฟ เอช
ได้เปรียบในเชิงการแข่งขันจากการเป็นผู้ให้บริการรายแรกที่เปิดให้บริการ 3G ในขณะที่ทรูมูฟ
ได้รับประโยชน์จากการขยายความครอบคลุมของโครงข่าย
(โดยเฉพาะในภาคตะวันออกเฉียงเหนือ)
การเปิดตัวโปรโมชั่นโทรทุกเครือข่ายซึ่งช่วยผลักดันการเติบโตของรายได้จากบริการแบบเติมเงิน
และการเติบโตเพิ่มขึ้นของบริการที่ไม่ใช่เสียงในระบบเติมเงิน
ซึ่งส่วนใหญ่จากประสิทธิภาพของโครงข่ายข้อมูลและอัตราค่าบริการด้านข้อมูลที่มีความยืดหยุ่นยิ่งขึ้น

ธุรกิจโทรศัพท์พื้นฐาน

บริการโทรศัพท์พื้นฐานในปัจจุบันมีผู้ให้บริการทั้งสิ้น 3 ราย โดย ทีโอที (ซึ่งเป็นองค์กรของรัฐ
โดยในอดีตเป็นผู้กำกับดูแลบริการโทรศัพท์พื้นฐาน)
เป็นผู้ให้บริการโทรศัพท์พื้นฐานทั้งในกรุงเทพมหานครกับปริมณฑลและต่างจังหวัดเพียงรายเดียวของประเทศ
ส่วนผู้ให้บริการอีก 2 ราย คือ ผู้ให้บริการที่อยู่ภายใต้สัญญาร่วมการงานฯ ของ ทีโอที
โดยกลุ่มทรูเป็นผู้ให้บริการในเขตกรุงเทพมหานครและปริมณฑล และบริษัท ทีทีแอนด์ที จำกัด
(มหาชน) เป็นผู้ให้บริการในต่างจังหวัด

ประเทศไทยมีผู้ใช้บริการโทรศัพท์พื้นฐานทั้งสิ้นราวร้อยละ 10-12 ของประชากร
(หรือประมาณร้อยละ 30-32 ของจำนวนครัวเรือนทั่วประเทศ ติดต่อกันเป็นเวลาหลายปี โดย ณ
สิ้นปี 2553 ทีโอทียังคงเป็นผู้ให้บริการโทรศัพท์พื้นฐานที่ใหญ่ที่สุดในประเทศไทย
(ตามจำนวนผู้ใช้บริการ) โดยมีผู้ใช้บริการประมาณ 3.8 ล้านราย
ในขณะที่กลุ่มทรูเป็นผู้ให้บริการโทรศัพท์พื้นฐานที่ใหญ่ที่สุด ในเขตกรุงเทพมหานครและปริมณฑล
ด้วยจำนวนผู้ใช้บริการราว 1.8 ล้านราย ในปี 2554 จำนวนผู้ใช้บริการโทรศัพท์พื้นฐานของ
กลุ่มทรูยังคงมีจำนวนประมาณ 1.8 ล้านราย

+------------------+---------------------------------------------------+
| ผู้ให              | จำนวนผู้ใช้บริการ (ณ วันที่ 31 ธันวาคม 2553)              |
| ้บริการโทรศัพท์พื้นฐาน |                                                   |
+------------------+---------------------------------------------------+
|                  |                                                   |
+------------------+---------------------------------------------------+
| ทีโอที             | 3,770,450                                         |
+------------------+---------------------------------------------------+
| ทรู ^(1//)        | 1,834,694                                         |
+------------------+---------------------------------------------------+
| ทีทีแอนด์ที          | 949,429                                           |
+------------------+---------------------------------------------------+
| รวม              | 6,554,573                                         |
+------------------+---------------------------------------------------+

แหล่งข้อมูล: รายงานสภาพตลาดโทรคมนาคม โดย สำนักงานกทช. ประจำไตรมาสที่ 4 ปี 2553

^(1/) ข้อมูลของบริษัททรู คอร์ปอเรชั่น จำกัด (มหาชน)

ในระยะเวลาไม่กี่ปีที่ผ่านมา ธุรกิจโทรศัพท์พื้นฐานของบริษัทฯ
ได้รับผลกระทบส่วนใหญ่เนื่องจากผู้ใช้บริการเปลี่ยนไปใช้โทรศัพท์เคลื่อนที่เพิ่มขึ้นอย่างต่อเนื่อง
ซึ่งเป็นไปในทิศทางเดียวกันกับแนวโน้มทั่วโลก

นอกจากนี้ ธุรกิจโทรศัพท์พื้นฐานของบริษัทฯ ยังเผชิญกับการแข่งขันจากบริการ VoIP
ซึ่งมีค่าบริการถูกกว่า
เนื่องจากในปัจจุบันมีการใช้อินเทอร์เน็ตและเครื่องคอมพิวเตอร์อย่างแพร่หลาย
ทำให้ผู้บริโภคจะหันมาใช้บริการ VoIP มากยิ่งขึ้น นอกจากนี้ คณะกรรมการ กทช.
ยังได้ออกใบอนุญาตให้บริการโทรศัพท์พื้นฐาน
ซึ่งอาจทำให้ทรูต้องแข่งขันกับผู้ใช้บริการโทรศัพท์พื้นฐานรายใหม่ๆ

ธุรกิจสื่อสารข้อมูลธุรกิจ

ธุรกิจโครงข่ายข้อมูลของประเทศไทยยังคงเติบโตอย่างต่อเนื่อง
โดยมีอัตราการเติบโตที่ประมาณร้อยละ 10 ต่อปี เนื่องจากความนิยมในการส่งข้อมูลออนไลน์
และจำนวนผู้ใช้บริการอินเทอร์เน็ตที่เพิ่มมากขึ้น
การแข่งขันในธุรกิจโครงข่ายข้อมูลยังคงสูงเนื่องจากมีจำนวนผู้ให้บริการหลายราย
ประกอบกับลูกค้ามีทางเลือกเพิ่มขึ้น เนื่องจากมีเทคโนโลยีใหม่ๆ เช่น ADSL
ผู้ให้บริการสื่อสารข้อมูลรายใหญ่ในประเทศไทยประกอบด้วย ทีโอที กสท บริษัท ยูไนเต็ด
อินฟอร์เมชั่น ไฮเวย์ จำกัด (“UIH”) และ บริษัท ยูไนเต็ด บรอดแบนด์ เทคโนโลยี จำกัด
(“UCOM”) บริษัท แอดวานซ์ ดาต้าเน็ทเวิร์ค คอมมิวนิเคชั่นส์ จำกัด (“ADC”) ซึ่งเป็นบริษัทฯ
ภายใต้ อินทัช (เดิมคือ กลุ่มบริษัท ชิน คอร์ปอเรชั่น) บริษัท ทีทีแอนด์ที และกลุ่มบริษัททรู โดย
ผู้ให้บริการเหล่านี้ให้บริการวงจรเช่า บริการ Frame Relay และ บริการ MPLS
(Multiprotocol Label Switching) ทั้งนี้ คู่แข่งหลักของบริษัทฯ ได้แก่ ทีโอที
(เนื่องจากสามารถให้บริการครอบคลุมพื้นที่มากที่สุดในประเทศไทย) และยูคอม
(ซึ่งสามารถให้บริการนอกเขตกรุงเทพมหานครและปริมณฑลได้มากกว่ากลุ่มทรู) ผู้ให้บริการรายใหม่
อย่างเช่น Symphony มีการเติบโตอย่างรวดเร็วนับตั้งแต่ปี 2551 เป็นต้นมา
เนื่องจากเน้นการขายกลุ่มลูกค้าระดับบนที่ใช้บริการผ่านโครงข่ายใยแก้วนำแสง

ณ สิ้นปี 2554 กลุ่มทรูเป็นผู้ให้บริการโครงข่ายข้อมูลรายใหญ่อันดับ 2 โดยครองส่วนแบ่งร้อยละ 24
ของตลาดโดยรวมซึ่งมีมูลค่าตลาดประมาณ 11.0 พันล้านบาท ในขณะที่ทีโอทียังคงเป็นผู้นำตลาด
โดยครองส่วนแบ่งราวร้อยละ 26 และ UIH เป็นผู้ให้บริการรายใหญ่อันดับ 3
โดยมีส่วนแบ่งตลาดประมาณร้อยละ 21

ธุรกิจอินเทอร์เน็ตความเร็วสูง (บรอดแบนด์)

อัตราของผู้ใช้บริการบรอดแบนด์รวมต่อจำนวนครัวเรือนในเมืองไทย
ยังมีระดับที่ต่ำมากที่อัตราประมาณร้อยละ 14.0 จากทั้งหมด 20.3 ล้านครัวเรือน
ซึ่งยังคงเป็นระดับที่ต่ำกว่าประเทศที่พัฒนาแล้วในแถบเอเซีย เช่น สิงคโปร์ (ร้อยละ 82
แหล่งที่มา: สถิติการให้บริการโทรคมนาคม ปี 2553 จาก
องค์การพัฒนาการสื่อสารและสารสนเทศประเทศสิงคโปร์)

ผู้ให้บริการในตลาดอินเทอร์เน็ตความเร็วสูง (บรอดแบนด์) มีอยู่หลายรายทั่วประเทศ เช่น ทีโอที
กสท บริษัท จัสมิน อินเตอร์เนชั่นแนล จำกัด (มหาชน) (“JAS”) ซึ่งดำเนินงานภายใต้แบรนด์
“3BB” บริษัท CS Loxinfo จำกัด บริษัท เอดีซี จำกัด และ กลุ่มทรู

กลุ่มทรู สามารถเพิ่มฐานผู้ใช้บริการบรอดแบนด์ได้อย่างกว้างขวางจากจำนวน 3,708 ราย ณ สิ้นปี
2545 มาเป็น 1.33 ล้านราย ณ สิ้นปี 2554
ซึ่งกลุ่มทรูเป็นหนึ่งในผู้ให้บริการบรอดแบนด์รายใหญ่ที่สุดในประเทศไทยคิดจากฐานจำนวนลูกค้า
โดยมีส่วนแบ่งตลาดประมาณร้อยละ 58 ในเขตกรุงเทพมหานครและปริมณฑล ณ สิ้นไตรมาส 3 ปี
2554

มีปัจจัยหลายประการที่ทำให้จำนวนผู้ใช้บริการอินเทอร์เน็ตความเร็วสูง (บรอดแบนด์)
เพิ่มขึ้นอย่างรวดเร็ว ซึ่งประกอบด้วย ราคาโมเด็มที่ถูกลง
ผู้บริโภคความนิยมใช้บริการคอนเทนต์ต่างๆ เพิ่มมากขึ้น เช่น
เกมออนไลน์และบริการเครือข่ายสังคมออนไลน์ต่างๆ
ประกอบกับอัตราค่าใช้บริการรายเดือนของอินเทอร์เน็ตความเร็วสูง (บรอดแบนด์) ถูกลง
เนื่องจากจำนวนผู้ให้บริการเพิ่มมากขึ้น อีกทั้ง คณะกรรมการ กทช.
ได้เปิดเสรีธุรกิจวงจรอินเทอร์เน็ตต่างประเทศ ทำให้มีการปรับลดอัตราค่าเช่าวงจรลงอย่างมาก

ธุรกิจบริการอินเทอร์เน็ต

ตลาดอินเทอร์เน็ตในประเทศไทยเติบโตอย่างเห็นได้ชัดในระยะเวลา 2 ถึง 3 ปีที่ผ่านมา
จากการประเมินของ Internet World Stat
จำนวนผู้ใช้บริการอินเทอร์เน็ตในประเทศไทยเติบโตเป็นประมาณ 18.3 ล้านราย ณ สิ้นปี 2554
โดยมีอัตราการใช้บริการอินเทอร์เน็ตรวม ประมาณร้อยละ 27.4 ของประชากรโดยรวม ซึ่งถือว่า
ต่ำกว่าหลายๆ ประเทศในภูมิภาค

นับตั้งแต่เดือนมิถุนายน 2548 คณะกรรมการ กทช.
ได้ออกใบอนุญาตประกอบกิจการอินเทอร์เน็ตให้แก่ผู้ให้บริการอินเทอร์เน็ตหลายราย รวมทั้ง บริษัท
ทรู อินเทอร์เน็ต จำกัด และ บริษัท เอเชีย อินโฟเน็ต จำกัดซึ่งเป็นบริษัทย่อยของบริษัทฯ
รวมทั้งผู้ให้บริการรายใหญ่ อาทิ CS Loxinfo และ Internet Thailand

การแข่งขันธุรกิจอินเทอร์เน็ตยังคงรุนแรงในปี 2549 จนถึง ปี 2554
เนื่องจากมีจำนวนผู้ให้บริการอินเทอร์เน็ตเพิ่มมากขึ้นประกอบกับบริษัทโทรคมนาคมได้เข้ามาทำธุรกิจนี้มากขึ้น
นอกจากนี้คณะกรรมการ กทช. ยังได้ออกใบอนุญาตให้บริการโทรศัพท์พื้นฐานทั่วประเทศ
ซึ่งอาจจะส่งผลให้การแข่งขันในธุรกิจโทรศัพท์พื้นฐานและบรอดแบนด์ในเขตกรุงเทพมหานครและปริมณฑล
(ซึ่งเป็นพื้นที่หลักของบริษัทฯ) เพิ่มขึ้น อย่างไรก็ตาม แม้การแข่งขันจะเพิ่มสูงขึ้น
แต่อัตราค่าบริการยังคงตัว โดยค่าบริการแบบ Dial Up อยู่ที่ระดับประมาณ 9 บาทต่อชั่วโมง
และอัตราค่าบริการบรอดแบนด์ขั้นต่ำอยู่ที่ประมาณ 390 บาทต่อเดือน

นอกจากนี้ในเดือนพฤศจิกายน ปี 2553
คณะรัฐมนตรีได้อนุมัตินโยบายบรอดแบนด์แห่งชาติของกระทรวงเทคโนโลยีสารสนเทศและการสื่อสาร
ด้วยเงินลงทุนทั้งสิ้น 2 หมื่นล้านบาท เพื่อพัฒนาโครงข่าย
บรอดแบนด์ให้ครอบคลุมประชากร ไม่ต่ำกว่าร้อยละ 80 ของประเทศ ในอีก 5 ปีข้างหน้า
รวมทั้งให้มีบริการ
บรอดแบนด์ความเร็วสูงความเร็วไม่ต่ำกว่า 100 เมกะบิตต่อวินาที
โดยมีเป้าหมายที่จะให้บริการบรอดแบนด์ครอบคลุมโรงเรียนและโรงพยาบาลในระดับตำบล
ตลอดจนประชาชนผู้มีรายได้น้อย ทั้งนี้ ทรูมูฟ ร่วมกับ
ผู้ให้บริการอีก 5 ราย อาทิ ทีโอที และ กสท
ได้ลงนามในบันทึกข้อตกลงเพื่อสนับสนุนนโยบายดังกล่าว
ซึ่งสอดคล้องกับพันธกิจของกลุ่มทรูเพื่อลดความเหลื่อมล้ำในการเข้าถึงเทคโนโลยีสารสนเทศของประเทศ
และเป็นส่วนหนึ่งเพื่อการพัฒนาสังคมไทยสู่สังคมแห่งการเรียนรู้
ดังนั้นหากสามารถดำเนินงานตามนโยบาย
บรอดแบนด์แห่งชาติได้สำเร็จตามเป้าหมาย
ความครอบคลุมของบริการบรอดแบนด์จะกว้างขวางยิ่งขึ้น และ
ทำให้การเข้าถึงบริการบรอดแบนด์ของประชากรไทยมีจำนวนเพิ่มมากขึ้น
ซึ่งจะเป็นปัจจัยที่ช่วยสนับสนุนประเทศไทย
ในการเข้าร่วมเป็นส่วนหนึ่งของประชาคมเศรษฐกิจอาเซียนในปี 2558 ด้วยเหตุนี้บริษัทฯ
จึงเชื่อมั่นว่า ตลาดบริการบรอดแบนด์ของไทยจะมีการเติบโตอย่างแข็งแกร่ง

ธุรกิจโทรทัศน์แบบบอกรับสมาชิก

จำนวนสมาชิกโทรทัศน์แบบบอกรับสมาชิกในประเทศไทย ณ สิ้นปี 2554 มีทั้งสิ้นประมาณ 11.6
ล้านราย คิดเป็นสัดส่วนราวร้อยละ 57 ของจำนวนครัวเรือน (แหล่งที่มา: ข้อมูลของบริษัทฯ)
ซึ่งต่ำกว่าประเทศที่พัฒนาแล้วในแถบเอเชีย โดยในปี 2553
สิงคโปร์มีอัตราการใช้บริการโทรทัศน์แบบบอกรับสมาชิกอยู่ที่ ร้อยละ 65 ฮ่องกง ร้อยละ 84
และไต้หวัน ร้อยละ 94 (แหล่งที่มา: Asia-Pacific Pay-TV Industry 2010)
จึงนับว่ามีโอกาสเติบโตได้อีกมาก

ปัจจุบันกลุ่มทรูวิชั่นส์เป็นผู้ประกอบธุรกิจโทรทัศน์แบบบอกรับสมาชิกที่ให้บริการครอบคลุมทั่วประเทศรายใหญ่รายเดียวในประเทศไทย
แต่ยังเผชิญความเสี่ยงจากระเบียบและกฎเกณฑ์ต่างๆ ที่กำหนดโดยภาครัฐ
ทั้งยังจะต้องเผชิญกับอุปสรรคจากผู้ประกอบการรายใหม่อีกด้วย นอกจากนี้
องค์การสื่อสารมวลชนแห่งประเทศไทย (อสมท)
ยังได้ให้ใบอนุญาตดำเนินธุรกิจโทรทัศน์แบบบอกรับสมาชิกแก่บริษัทอื่นอีก 2 รายในปี 2539
แต่ปัจจุบันผู้ได้รับใบอนุญาตเหล่านี้ยังไม่เริ่มหรือประกาศว่าจะเริ่มดำเนินการแต่อย่างใด
ในส่วนของกรมประชาสัมพันธ์ได้ให้ใบอนุญาตดำเนินการแก่ผู้ประกอบการเคเบิลตามภูมิภาคหลายรายด้วยกัน
ปัจจุบันดำเนินการอยู่ประมาณ 77 ราย
ภายหลังการประกาศใช้พระราชบัญญัติการประกอบกิจการกระจายเสียงและกิจการโทรทัศน์ซึ่งมีผลบังคับใช้เมื่อวันที่
5 มีนาคม 2551
ผู้ประกอบธุรกิจโทรทัศน์แบบบอกรับสมาชิกได้รับอนุญาตให้สามารถจัดเก็บรายได้จากค่าโฆษณา
ซึ่งช่วยเพิ่มโอกาสในการสร้างรายได้จากคอนเทนต์เดิมที่มีอยู่
รวมทั้งเป็นการเพิ่มมูลค่าให้กับกิจการของทรูวิชั่นส์
แต่รายได้จากค่าโฆษณาอาจจะช่วยเสริมสร้างความแข็งแกร่งทางการเงินให้กับผู้ให้บริการโทรทัศน์แบบบอกรับสมาชิกรายเล็กๆ
และอาจทำให้มีการแข่งขันในตลาดเพิ่มขึ้น อย่างไรก็ตาม
ทรูวิชั่นส์มีความได้เปรียบในเชิงการแข่งขันจากการมีคอนเทนต์ที่ดี และมีคุณภาพสูง

นอกจากนี้ ยังมีผู้ประกอบการอีกไม่น้อยกว่า 445 รายที่ไม่มีใบอนุญาต
ซึ่งผู้ประกอบการเหล่านี้ล้วนเป็นผู้ประกอบการท้องถิ่นที่ให้บริการในระบบเคเบิล
โดยมีสมาชิกรวมกันประมาณ 2.6 ล้านราย
ปัจจุบันผู้ประกอบการเหล่านี้กำลังถูกตรวจสอบถึงการได้มาซึ่งลิขสิทธิ์รายการต่างๆ
ที่ออกอากาศโดยเจ้าของลิขสิทธิ์ซึ่งได้ร่วมมือกับภาครัฐในการผลักดันให้ผู้ประกอบการทุกรายปฏิบัติตามกฎหมาย
ในขณะเดียวกัน พระราชบัญญัติการประกอบกิจการกระจายเสียงและกิจการโทรทัศน์ฉบับใหม่
จะมีผลบังคับให้ผู้ประกอบการทุกราย ดำเนินกิจการภายใต้กรอบการกำกับดูแลเช่นเดียวกับทรูวิชั่นส์

หลังได้รับอนุญาตจาก อสมท ให้สามารถหารายได้จากการโฆษณา ทรูวิชั่นส์เล็งเห็นว่า
ทรูวิชั่นส์น่าจะเป็นทางเลือกที่ดีสำหรับบริษัทโฆษณา เนื่องจากมีกลุ่มผู้ชมรายการที่โดดเด่น
ซึ่งประกอบด้วยลูกค้าระดับบนที่มีกำลังซื้อสูง รวมทั้งลูกค้าระดับล่างซึ่งมีจำนวนเพิ่มขึ้นอย่างต่อเนื่อง
นอกจากนี้ จากช่องรายการที่มีความหลากหลายของทรูวิชั่นส์
ทำให้สามารถแยกกลุ่มผู้ชมที่มีคุณลักษณะต่างๆ ได้อย่างชัดเจน เพื่อประโยชน์ของผู้ซื้อโฆษณา

ในระหว่างปี 2553-2554
ทรูวิชั่นส์ใช้กลยุทธ์ในการขยายบริการสู่ตลาดสำหรับลูกค้าระดับกลางและระดับล่างมากยิ่งขึ้น
เพื่อสร้างรายได้จากการรับทำการโฆษณา ซึ่งมีอัตราการทำกำไรสูง
เนื่องจากเพิ่มจำนวนผู้รับชมคือปัจจัยสำคัญต่อความสำเร็จในการขยายบริการสู่ตลาดสำหรับกลุ่มลูกค้าระดับกลางและล่าง
เนื่องจากมีการแข่งขันสูง ทั้งนี้ การโฆษณาทางสื่อโทรทัศน์ในปี 2554 มีมูลค่าสูงถึง 62 พันล้านบาท
(แหล่งที่มา: บริษัท AGB Nielsen)
ในขณะที่สัดส่วนมูลค่าการโฆษณาทางโทรทัศน์แบบบอกรับสมาชิกยังคงอยู่ในระดับต่ำจึงมีโอกาสเติบโตในระยะยาว

ตลอดระยะเวลา 2 ถึง 3 ปีที่ผ่านมา ทรูวิชั่นส์ได้ร่วมมืออย่างใกล้ชิดกับเจ้าของลิขสิทธิ์
ในการหาแนวทางดำเนินการใหม่ๆ ในการปกป้องลิขสิทธิ์รายการที่ทรูวิชั่นส์ให้บริการ
เป้าหมายในการดำเนินการ
ขั้นต่อไปของทรูวิชั่นส์จะมุ่งเน้นไปที่การแก้ปัญหาการละเมิดลิขสิทธิ์โดยการนำรายการต่างๆ เช่น
รายการภาพยนตร์ที่อยู่บนสื่ออื่น เช่น ดีวีดี มาออกอากาศ อย่างผิดกฎหมาย โดยรายการเหล่านั้น
มีการออกอากาศอย่างถูกกฎหมายในช่องรายการที่ทรูวิชั่นส์ให้บริการอยู่ด้วย เช่น HBO

ในปี 2554
ทรูวิชั่นส์ได้เริ่มต้นการเปลี่ยนกล่องรับสัญญาณรุ่นใหม่ซึ่งสามารถรองรับระบบออกอากาศใหม่ที่มีความปลอดภัยสูง
(ใช้เทคโนโลยีบีบอัดสัญญาณภาพ MPEG-4)
ซึ่งคาดว่าจะสามารถเปลี่ยนกล่องรับสัญญาณใหม่ให้แล้วเสร็จได้ในเดือนตุลาคม 2555
โดยทรูวิชั่นส์จะสามารถสกัดกั้นการละเมิดลิขสิทธิ์รายการได้อย่างมีประสิทธิภาพ
ทันทีที่เริ่มใช้ระบบออกอากาศใหม่ดังกล่าวนี้

การลงทุนในโครงสร้างพื้นฐานเพื่อให้บริการโทรทัศน์แบบบอกรับสมาชิกคุณภาพสูง
มีความจำเป็นอย่างยิ่ง นอกจากนี้
ทรูวิชั่นส์ยังต้องแข่งขันทางอ้อมกับสถานีโทรทัศน์ภาคปกติในประเทศไทย
แต่ด้วยการนำเสนอรายการที่ไม่สามารถหาดูได้จากช่องอื่น รวมถึงภาพยนตร์ รายการสาระความรู้
และรายการกีฬาที่แพร่ภาพที่ทรูวิชั่นส์ก่อนช่องใดๆ
ทำให้ทรูวิชั่นส์มีข้อได้เปรียบเหนือสถานีโทรทัศน์ภาคปกติทั่วไป 
การได้รับลิขสิทธิ์ในการถ่ายทอดสดการแข่งขันฟุตบอลพรีเมียร์ลีกแต่ผู้เดียวในประเทศไทย
ทำให้ทรูวิชั่นส์สามารถดึงดูดผู้ใช้บริการรายใหม่ และรักษาฐานลูกค้าเดิมไปพร้อมๆ กัน ทั้งนี้
กลุ่มทรูยังได้รับสิทธิในการนำเสนอการแข่งขันฟุตบอลพรีเมียร์ลีก
และคอนเทนต์ที่เกี่ยวข้องผ่านบริการอื่นๆ ซึ่งประกอบด้วย ทรูมูฟ ทรูมูฟ เอช และทรูออนไลน์อีกด้วย

4.6 ความคืบหน้าด้านการกำกับดูแลกิจการโทรคมนาคม

โครงสร้างการกำกับดูแลกิจการโทรคมนาคมมีความคืบหน้าขึ้นเป็นลำดับ โดยมีพื้นฐานจากรัฐธรรมนูญ
พ.ศ. 2540
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม
พ.ศ. 2543 และ พระราชบัญญัติการประกอบกิจการโทรคมนาคม พ.ศ. 2544

อย่างไรก็ตาม บริษัทฯ หวังว่าจะได้เห็นความก้าวหน้าด้านการกำกับดูแล ในประเด็นต่างๆ
ที่ยังไม่คืบหน้า ซึ่งประกอบด้วย การออกใบอนุญาต 3G บนคลื่นความถี่ 2.1 GHz
การจัดสรรคลื่นความถี่ใหม่ (Re-farming)
สำหรับคลื่นความถี่ที่ปัจจุบันถูกใช้งานโดยผู้ประกอบการภายใต้สัญญาให้ดำเนินการฯ
โดยสัญญาดังกล่าวนั้นใกล้จะสิ้นสุดลง การใช้ระบบค่าเชื่อมโยงโครงข่าย หรือ IC
กับผู้ให้บริการทุกราย และการเพิ่มปริมาณการให้บริการคงสิทธิเลขหมายโทรศัพท์เคลื่อนที่ (Mobile
Number Portability - MNP) ต่อผู้ประกอบการต่อวัน ทั้งนี้ ในเดือนสิงหาคม 2550
มีการประกาศใช้รัฐธรรมนูญฉบับปัจจุบัน ภายหลังการเปลี่ยนแปลงทางการเมือง
โดยตัวบทกฎหมายและกฎเกณฑ์ต่างๆ ยังคงมีผลบังคับใช้ และในมาตรา 47 ของรัฐธรรมนูญฉบับนี้
ได้กำหนดให้มีการจัดตั้งคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (“คณะกรรมการ กสทช.”) ภายในเวลา 180 วัน
นับตั้งแต่รัฐบาลได้มีการแถลงนโยบายต่อรัฐสภา ในเดือนธันวาคม 2553
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม
พ.ศ. 2553 (“พรบ. องค์กรจัดสรรคลื่นความถี่ฯ”) ได้รับการประกาศลงในราชกิจจานุเบกษา
และการจัดตั้งคณะกรรมการ กสทช. แล้วเสร็จในเดือนกันยายน 2554

ในวันที่ 5 มีนาคม 2551 พระราชบัญญัติการประกอบกิจการกระจายเสียงและกิจการโทรทัศน์
มีผลบังคับใช้ โดยได้ให้อำนาจคณะกรรมการ กทช.
ในการออกใบอนุญาตประกอบกิจการบริการชุมชนชั่วคราวมีอายุไม่เกิน 1 ปี
สำหรับผู้ประกอบการวิทยุกระจายเสียงชุมชนและกิจการที่ไม่ใช้คลื่นความถี่ ก่อนจะมี
การจัดตั้งคณะกรรมการ กสทช. โดยหลักเกณฑ์การออกใบอนุญาตดังกล่าวได้มีผลบังคับใช้เมื่อวันที่
9 พฤศจิกายน 2552 และสามารถออกใบอนุญาตให้ผู้ประกอบการรายเล็กได้ในกลางปี 2553

นับตั้งแต่ได้มีการจัดตั้งคณะกรรมการ กทช. จนกระทั่งถึงปัจจุบัน คณะกรรมการ กทช.
ได้ออกประกาศ กฎเกณฑ์ ข้อบังคับที่สำคัญๆ หลายฉบับ รวมทั้ง ประกาศคณะกรรมการ กทช.
ว่าด้วยการใช้และการเชื่อมต่อโครงข่ายโทรคมนาคม พ.ศ. 2549
ซึ่งมีผลให้อุตสาหกรรมโทรศัพท์เคลื่อนที่ของไทย ได้เข้าสู่ระบบเชื่อมโยงโครงข่ายนับตั้งแต่ปี 2550
และทำให้การแข่งขันระหว่างผู้ประกอบการมีความเท่าเทียมกันมากขึ้น

นอกจากนั้น ในเดือนสิงหาคม 2552 คณะกรรมการ กทช.
ยังได้ออกกฎเกณฑ์สำหรับบริการคงสิทธิเลขหมายโทรศัพท์เคลื่อนที่ (Mobile Number
Portability - MNP) โดยเปิดให้บริการในวงจำกัดในเขตกรุงเทพมหานคร ในวันที่ 5 ธันวาคม
2553 และขยายบริการอย่างต่อเนื่องในปี 2554 ทั้งนี้ ในเดือนกุมภาพันธ์ 2555 คณะกรรมการ
กสทช. ได้มีคำสั่งให้ผู้ให้บริการเพิ่มบริการ MNP เป็นวันละ 40,000 เลขหมายต่อผู้ให้บริการ
ซึ่งบริษัทให้การสนับสนุนคำสั่งนี้อย่างเต็มที่

นอกจากนี้ ในไตรมาส 2 ของปี 2553 คณะกรรมการ กทช.
ได้เสนออัตราค่าเชื่อมโยงโครงข่ายระหว่างโทรศัพท์พื้นฐาน และโทรศัพท์เคลื่อนที่
โดยคิดค่าเชื่อมโยงโครงข่ายโทรศัพท์พื้นฐาน จากผู้ให้บริการโทรศัพท์เคลื่อนที่ในอัตรา 0.36
บาทต่อนาที และคิดค่าเชื่อมโยงโครงข่ายโทรศัพท์เคลื่อนที่ จากผู้ให้บริการโทรศัพท์พื้นฐานในอัตรา
0.50 บาทต่อนาที ทั้งนี้ กลุ่มทรู ซึ่งเป็นหนึ่งในผู้ให้บริการโทรศัพท์พื้นฐาน
ไม่เห็นด้วยกับอัตราดังกล่าว จึงยื่นฟ้องต่อศาลปกครองในกรณีดังกล่าว

ในปี 2552 คณะกรรมการ กทช. ได้ดำเนินการเพื่อให้เกิดความคืบหน้า
ในเรื่องการจัดสรรคลื่นความถี่ 3G ในย่าน 2.1 GHz
โดยพยายามจัดทำเอกสารข้อสนเทศเพื่อกำหนดเงื่อนไขการจัดสรรคลื่นความถี่ IMT หรือ 3G and
beyond และได้จัดให้มีการรับฟังความคิดเห็นสาธารณะ 2 ครั้ง
เพื่อรวมรวมความคิดเห็นจากทุกฝ่ายที่มีผลประโยชน์เกี่ยวข้องในเรื่องนี้
โดยเอกสารข้อสนเทศเพื่อกำหนดเงื่อนไขการจัดสรรคลื่นความถี่ IMT หรือ 3G and beyond
ได้ประกาศลงในราชกิจจานุเบกษาในเดือนกรกฎาคม 2553 ซึ่งส่งผลให้ คณะกรรมการกทช.
สามารถเปิดรับสมัครผู้สนใจเข้าร่วมประมูลคลื่นความถี่ และเป็นผู้รับใบอนุญาต 3G ทั้งนี้ กลุ่มทรู
ในฐานะผู้ให้บริการโทรศัพท์เคลื่อนที่รายหลักของประเทศ
ได้แสดงความประสงค์จะเข้าร่วมการประมูลครั้งนี้ เช่นเดียวกับผู้ให้บริการรายอื่น คือ
เอไอเอสและดีแทค เป็น 3 บริษัทที่ผ่านขั้นตอนการตรวจคุณสมบัติขั้นแรกของคณะกรรมการ กทช.
และมีสิทธิในการเข้าร่วมประมูลคลื่นความถี่ซึ่งจัดขึ้นในวันที่ 20 กันยายน 2553 อย่างไรก็ตาม
ก่อนจะมีการประมูลเพียงไม่กี่วัน กสท
ได้ยื่นฟ้องศาลปกครองกลางเพื่อขอให้มีคำสั่งเพิกถอนการเปิดประมูลครั้งนี้
พร้อมทั้งขอให้คุ้มครองชั่วคราว เนื่องจากเห็นว่า คณะกรรมการ
กทช.ชุดปัจจุบันไม่มีอำนาจจัดการประมูลดังกล่าว ในวันที่ 16 กันยายน 2553
ศาลปกครองกลางรับคำฟ้องคดี กสท และมีคำสั่งให้ระงับการประมูลคลื่นความถี่ 3G ของ
คณะกรรมการ กทช.

การดำเนินขั้นตอนต่างๆ เพื่อการจัดประมูลคลื่นความถี่และการออกใบอนุญาต 3G เริ่มขึ้นอีกครั้ง
หลังการแต่งตั้งคณะกรรมการ กสทช. ในเดือนกันยายน 2554 โดยคณะกรรมการ กสทช.
ได้มีการจัดทำร่างแผนแม่บทคลื่นความถี่แห่งชาติ
และได้จัดการรับฟังความคิดเห็นสาธารณะสำหรับแผนแม่บทดังกล่าว ในช่วงต้นปี 2555
โดยคาดว่าการประมูลคลื่นความถี่ 3G น่าจะดำเนินการได้ใน ปี 2555

ทั้งนี้ภายใต้การกำกับดูแล โดยคณะกรรมการ กทช.
ซึ่งถือเป็นการเปิดเสรีธุรกิจต่างๆโดยการออกใบอนุญาตให้ผู้ประกอบการสามารถเปิดให้บริการใหม่ๆ
ได้เพิ่มเติม โดยกลุ่มทรูได้รับใบอนุญาตต่างๆ ดังต่อไปนี้

+---+--------------------+----+-------------------+----+-------+-------+
|   | บริษัทย่อย            | ปร |   ล               | อ  | ว     | ว     |
|   | และบริษัทในเครือ      | ะเ | ักษณะการประกอบธุรกิจ | ายุ | ันที่บอร | ันที่ใบอ |
|   |                    | ภท |                   |    | ์ดอนุมัติ | นุญาตห |
|   |                    |    |                   | ใ  |       | มดอายุ |
|   |                    | ใ  |                   | บอ |       |       |
|   |                    | บอ |                   | นุญ |       |       |
|   |                    | นุญ |                   | าต |       |       |
|   |                    | าต |                   |    |       |       |
+---+--------------------+----+-------------------+----+-------+-------+
| ใ |                    |    |                   |    |       |       |
| บ |                    |    |                   |    |       |       |
| อ |                    |    |                   |    |       |       |
| น |                    |    |                   |    |       |       |
| ุญ |                    |    |                   |    |       |       |
| า |                    |    |                   |    |       |       |
| ต |                    |    |                   |    |       |       |
| บ |                    |    |                   |    |       |       |
| ร |                    |    |                   |    |       |       |
| ิก |                    |    |                   |    |       |       |
| า |                    |    |                   |    |       |       |
| ร |                    |    |                   |    |       |       |
| อ |                    |    |                   |    |       |       |
| ิน |                    |    |                   |    |       |       |
| เ |                    |    |                   |    |       |       |
| ท |                    |    |                   |    |       |       |
| อ |                    |    |                   |    |       |       |
| ร |                    |    |                   |    |       |       |
| ์เ |                    |    |                   |    |       |       |
| น |                    |    |                   |    |       |       |
| ็ต |                    |    |                   |    |       |       |
+---+--------------------+----+-------------------+----+-------+-------+
| 1 | บริษัท เค เอส ซี      | 1  | ISP               | 5  | 23    | 22    |
|   | คอมเมอร์เชียล        |    |                   | ปี  | มิ.ย.  | มิ.ย.  |
|   | อินเตอร์เนต จำกัด     |    |                   |    | 2552  | 2557  |
+---+--------------------+----+-------------------+----+-------+-------+
| 2 | บริษัท ทรู อินเทอร์เน็ต  | 1  | ISP               | 5  | 18    | 17    |
|   | จำกัด               |    |                   | ปี  | ส.ค.  | ส.ค.  |
|   |                    |    |                   |    | 2552  | 2557  |
+---+--------------------+----+-------------------+----+-------+-------+
| 3 | บริษัท เอเชีย อินโฟเน็ท | 1  | ISP               | 5  | 5     | 4     |
|   | จำกัด               |    |                   | ปี  | ก.พ.  | ก.พ.  |
|   |                    |    |                   |    | 2553  | 2558  |
+---+--------------------+----+-------------------+----+-------+-------+
| 4 | บริษัท ทรู อินเทอร์เน็ต  | 2  | บริการอินเทอร์เน็ตเ   | 5  | 19    | 18    |
|   | เกตเวย์ จำกัด        |    | กตเวย์ระหว่างประเทศ | ปี  | พ.ค.  | พ.ค.  |
|   |                    |    | และบร             |    | 2554  | 2559  |
|   |                    |    | ิการชุมสายอินเทอร์เน็ต |    |       |       |
+---+--------------------+----+-------------------+----+-------+-------+
| 5 | บริษัท ทรู มูฟ จำกัด    | 1  | ISP               | 5  | 25    | 25    |
|   |                    |    |                   | ปี  | ส.ค.  | ส.ค.  |
|   |                    |    |                   |    | 2552  | 2557  |
+---+--------------------+----+-------------------+----+-------+-------+
| ใ |                    |    |                   |    |       |       |
| บ |                    |    |                   |    |       |       |
| อ |                    |    |                   |    |       |       |
| น |                    |    |                   |    |       |       |
| ุญ |                    |    |                   |    |       |       |
| า |                    |    |                   |    |       |       |
| ต |                    |    |                   |    |       |       |
| ป |                    |    |                   |    |       |       |
| ร |                    |    |                   |    |       |       |
| ะ |                    |    |                   |    |       |       |
| ก |                    |    |                   |    |       |       |
| อ |                    |    |                   |    |       |       |
| บ |                    |    |                   |    |       |       |
| ก |                    |    |                   |    |       |       |
| ิจ |                    |    |                   |    |       |       |
| ก |                    |    |                   |    |       |       |
| า |                    |    |                   |    |       |       |
| ร |                    |    |                   |    |       |       |
| โ |                    |    |                   |    |       |       |
| ท |                    |    |                   |    |       |       |
| ร |                    |    |                   |    |       |       |
| ค |                    |    |                   |    |       |       |
| ม |                    |    |                   |    |       |       |
| น |                    |    |                   |    |       |       |
| า |                    |    |                   |    |       |       |
| ค |                    |    |                   |    |       |       |
| ม |                    |    |                   |    |       |       |
+---+--------------------+----+-------------------+----+-------+-------+
| 6 | บริษัท ทรู ไลฟ์ พลัส    | 1  | บริการขา           | 5  | 2     | 1     |
|   | จำกัด (เดิมชื่อ ทรู     |    | ยต่อบริการอินเทอร์เน็ต | ปี  | ส.ค.  | ส.ค.  |
|   | ดิจิตอล              |    | และโทรศัพท์เคลื่อนที่*  |    | 2552  | 2557  |
|   | เอ็นเตอร์เทนเม้นท์)    |    |                   |    |       |       |
+---+--------------------+----+-------------------+----+-------+-------+
| 7 | บริษัท ทรู อินเทอร์เน็ต  | 1  | บริการบัตรโ         | 5  | 11    | 10    |
|   | จำกัด               |    | ทรศัพท์ระหว่างประเทศ | ปี  | ต.ค.  | ต.ค.  |
|   |                    |    |                   |    | 2552  | 2557  |
+---+--------------------+----+-------------------+----+-------+-------+
| 8 | บริษัท ทรู พับลิค       | 1  | บ                 | 5  | 29    | 28    |
|   | คอมมิวนิเคชั่น จำกัด    |    | ริการโทรศัพท์สาธารณะ | ปี  | มิ.ย.  | มิ.ย.  |
|   |                    |    |                   |    | 2552  | 2557  |
+---+--------------------+----+-------------------+----+-------+-------+
| 9 | บริษัท เอเชีย ไวร์เลส  | 1  | บร                | 5  | 23    | 22    |
|   | คอมมิวนิเคชั่น จำกัด    |    | ิการขายต่อบริการโทรศ | ปี  | ก.พ.  | ก.พ.  |
|   |                    |    | ัพท์พื้นฐานใช้นอกสถานที่ |    | 2553  | 2558  |
|   |                    |    | และโทรศัพท์เคลื่อนที่   |    |       |       |
+---+--------------------+----+-------------------+----+-------+-------+
| 1 | บริษัท ทรู อินเทอร์เน็ต  | 1  | บริการขา           | 5  | 20    | 19    |
| 0 | ดาต้า เซ็นเตอร์ จำกัด  |    | ยต่อบริการอินเทอร์เน็ต | ปี  | พ.ค.  | พ.ค.  |
|   |                    |    | และบริการ VDO      |    | 2552  | 2557  |
|   |                    |    | Conference        |    |       |       |
+---+--------------------+----+-------------------+----+-------+-------+
| 1 | บริษัท ทรู อินเทอร์เน็ต  | 3  | บริการขา           | 15 | 11    | 10    |
| 1 | เกตเวย์ จำกัด        |    | ยต่อบริการวงจรเช่าส่ว | ปี  | พ.ย.  | พ.ย.  |
|   |                    |    | นบุคคลระหว่างประเทศ |    | 2552  | 2567  |
+---+--------------------+----+-------------------+----+-------+-------+
| 1 | บริษัท ทรู            | 3  | บริการโ            | 20 | 25    | 24    |
| 2 | อินเตอร์เนชั่นแนล      |    | ทรศัพท์ระหว่างประเทศ | ปี  | ม.ค.  | ม.ค.  |
|   | คอมมิวนิเคชั่น จำกัด    |    | และบริการเสริม      |    | 2550  | 2570  |
+---+--------------------+----+-------------------+----+-------+-------+
| 1 | บริษัท ทรู ยูนิเวอร์แซล  | 3  | บริการโทรศัพท์ประจำที่ | 20 | 8     | 7     |
| 3 | คอนเวอร์เจ้นซ์ จำกัด   |    | และบริการเสริม      | ปี  | ธ.ค.  | ธ.ค.  |
|   |                    |    |                   |    | 2549  | 2569  |
+---+--------------------+----+-------------------+----+-------+-------+
| 1 | บริษัท ทรู ยูนิเวอร์แซล  | 1  | บริการขายต่อบริการโท | 5  | 26    | 25    |
| 4 | คอนเวอร์เจ้นซ์ จำกัด   |    | รคมนาคมเพื่อสาธารณะ | ปี  | ส.ค.  | ส.ค.  |
|   |                    |    | บริการวงจร หรือ     |    | 2552  | 2557  |
|   |                    |    | ช่องสัญญาณเช่า       |    |       |       |
+---+--------------------+----+-------------------+----+-------+-------+
| 1 | บริษัท สมุทรปราการ    | 3  | บริการโทรศัพท์เคลื่อนที่ | 15 | 23    | 22    |
| 5 | มีเดีย คอร์ปอเรชั่น     |    |                   | ปี  | ก.ย.  | ก.ย.  |
|   | จำกัด               |    |                   |    | 2552  | 2567  |
+---+--------------------+----+-------------------+----+-------+-------+
| 1 | บริษัท เค เอส ซี      | 1  | บริการขา           | 5  | 11    | 10    |
| 6 | คอ                 |    | ยต่อบริการวงจรเช่าส่ว | ปี  | พ.ย.  | พ.ย.  |
|   | มเมอร์เชียลอินเตอร์เนต |    | นบุคคลระหว่างประเทศ |    | 2552  | 2557  |
|   | จำกัด               |    |                   |    |       |       |
+---+--------------------+----+-------------------+----+-------+-------+
| 1 | บริษัท ทรู ดิสทริบิวชั่น   | 1  | บริการขายต่อ        | 5  | 1     | 30    |
| 7 | แอนด์ เซลส์ จำกัด     |    | บริการโทรศัพท์เคลื่อนที่ | ปี  | ธ.ค.  | พ.ย.  |
|   |                    |    |                   |    | 2553  | 2558  |
+---+--------------------+----+-------------------+----+-------+-------+
| 1 | บริษัท เรียล มูฟ จำกัด  | 1  | บริการขายต่อ        | 5  | 16    | 15    |
| 8 |                    |    | บริการโทรศัพท์เคลื่อนที่ | ปี  | ธ.ค.  | ธ.ค.  |
|   |                    |    |                   |    | 2553  | 2558  |
+---+--------------------+----+-------------------+----+-------+-------+